text:
長洲西園農庄.農庄camping體驗
長洲西園農庄系長洲渡假嘅另類體驗,長洲西園農庄占地極廣,除咗有花有草有羊有魚有菜,長洲西園農庄更有好in嘅玩樂設施帶入大自然,譬如話弓防箭,平衡車,泡泡足球等,必玩西園農庄嘅「樹頂走廊」,體驗喺 空中樹林之間著疏 之歷奇旅程.長洲西園農庄另一重點,梗系系露營camping了,印第安營,南非營或觀星圓拱營,各有特色.
長洲渡假屋質素參差,而且價錢亦不平宜,既然嚟長洲系為了遠離繁囂,何唔妨去盡啲,嚟一次camping農庄體驗﹗ 除咗嘆離島地道而悠閑嘅生活外,亦可投入大自然,晚黑觀星營火派對,感受長洲嘅另一面.
長洲西園農庄占地四十萬平方尺,從前系富豪嘅私人庄園,喺2016年改建為西園農庄.
露營,多種營地選擇
香港遊玩之長洲西園農庄提供印第安營,南非營及觀星圓拱營,各有特色及唔同設備,而且每種營都分唔同大小,可因應需要同人數而選擇.印第安營即系紅番營,帳幕上畫咗七彩特色圖案,非常之靚.南非營比較實用,幾個放喺 一齊,如非洲探險 隊嘅營地.早上起嚟,喺營外食個豐富早餐,幾咁寫意.觀星圓拱營系一個私人太空館,半圓菠蘿包狀天幕其中一部份系透明嘅,瞓喺營內都可睇到滿天繁星,非常浪漫.
樹頂走廊.空中樹林歷奇
長洲西園農庄嘅樹頂走廊系必玩嘅項目,佢哋喺以唔同嘅物料,喺樹與樹之間建設咗唔同嘅「走廊」,包括繩網,木橋,飛索等等,參與者由教練嘅指導下,越過一個又一個嘅關卡,著疏樹林之間,十分過癮.每人$250 ,全程約20分 鍾.
至in玩意多蘿蘿
作為一個農庄,西園讓大家接觸大自然之外,同時亦貼近潮流,引入咗好多喺城市工廈內嘅潮流玩意,使農庄更適合年青人玩樂.
樹林弓防箭草地泡泡足球野外平衡車大西洋搖控帆船
喂羊咩咩.小朋友至愛
農庄唔少得可愛嘅羊咩咩,可以買飼料喂食,但接觸完羊仔後,大人小朋友都謹記要洗手,避免有病菌.
超大型戶外魚菜共生池
西園農庄設有一個大型戶外魚菜共生池,面積約莫2個半藍球場.池上有多條觀賞橋,讓游人認識魚菜共生嘅農耕系統之外,仲可以嘆湖邊郊游嘅樂趣.
靚農庄.四季唔同景色
長洲西園農庄園內景色優美,種咗唔同樹木植物,風景隨着季節變更而唔同,絕對系個親近大自然嘅避世天堂.
•地址:長洲西灣DD CC Lot 12,西園農庄
•入場費:成人$160;兒童$88
•電話號碼:2981 1010
•網址:長洲西園農庄


c: text/html

text:
>
我面對嘅學生太多被現在嘅考試制度框框限制咗自己嘅思維,加上老師跟學生好似要做一啲無謂比拼: 你識計呢條,咁我又出深啲,深到全部人都唔識做,結果導致一來大部分學生學唔倒嘢;二來考試又失去分析學生學習進度嘅意義,個個對數學失晒興趣同埋話數學無用.
我講過,考試數學,純數學,應用數學係三碼子嘅事.如果淨係睇住考試問你嘅嘢,就話實際應用唔倒,所以數學無用,絕對係犯咗直線邏輯嘅謬誤.數學通常係一種工具,若果你非要看到佢應用層面不可,佢通常係會同其他範籌一起應用,例如搭上Computer Science 可以發展到AI ,Big Data 呢啲大名;配上Finance可以為期權,債券,人壽保險等定價;Natural Science就不用多提;就算唔係咁專業,細到好似摺紙手工Origami,都可以應用到數學嘅differential equation (後來呢個技術應用到太空科技上用來將太陽能板摺細)
今日係講下新興嘅比特幣(Bitcoin) 之類嘅奇怪嘢.
喺貨幣經濟學上嚟講,一種貨幣之所以能通用大概都係因為佢信得過,而信得過大概都真係有舊實物喺背後頂住,例如好耐以前美國實行過金本位制度就係美國有舊金幫手,貨幣同金有相應對等價值,咁就有人信啦.咁當然現代有更多玩法,例如香港聯繫匯率港元同美元綁死喺7.75~7.85兌1嘅比例,啲人信美元就等如信港元,亦有啲方法係綁一籃子貨幣,亦有其他做法.
咁啲人點解信得過比特幣呢啲電子嘢呢?不敢太班門弄斧,用BB入門理解就係佢有個加密系統記錄低人與人之間交易紀錄,基本上人手係唔可以自己刪改紀錄,否則個系統係會發現唔啱數的.亦即是話用得比特幣嘅人信就係信個加密系統,呢個系統係有如金一樣咁值錢.咁加密系統係點做架,講到加密學(Cryptography)就當然關數學嘅Number Theory事啦.Number Theory 嘅基礎就可以係簡單如 3x + 2y = 1,揾晒所有整數(x, y)嘅答案啦.
所以再話咩equation 無用呀,數學淨係加減乘除街市買菜有用呀之類,其實係因為你嘅生活圈子同埋認知俾個街市框死咗,而你由細至大又真係俾人洗咗腦,個思維永遠逗留喺分數,小數,百分數四則運算,果啲係小學topics嚟架,係時候進化啦!!!

robotstxt: allowed

filter: keep


text:
#信用卡年費 #信用卡waive年費 #信用卡點waive年費 #waive年費教學
新客經本網申請指定東亞信用卡,毋須簽賬額外賺$1,200,夾埋迎新賺高達$3,300!
新客經本網申請Citi Cash Back,額外回$500,夾埋迎新無成本賺$1,280!
新客經本網申請安信EarnMORE,毋須簽賬額外賺$550,迎新無成本食$1,220!
新客經本網申請星展Live Fresh,毋須簽賬額外賺$500,夾埋迎新賺高達$1,500!
新客經本網申請信銀Motion,毋須簽賬額外賺$500,夾埋迎新賺高達$2,000!
(最後更新:2020年7月)
依家市面上出咗好多高回贈嘅信用卡,但偏偏就好多人寧願繼續用啲無咩回贈嘅卡,其中一個主要原因就係好多人都好驚俾銀行收年費.尤其係平時少留意開信用卡嘅人,好多時第一句就係問張信用卡係咪永久免年費.但其實,依家市面上絕大部份嘅信用卡,即使有年費,都係打個電話就waive到!就算真係waive唔到,只要cut咗張卡就唔會收錢!如果你真係好驚唔小心俾人收咗年費都唔知,雖然唔建議,但都可以睇下呢篇永久免年費信用卡攻略.
預繳年費
首先同大家清一清concept先.信用卡嘅年費,一律都係預繳,即係預先俾定下年嘅錢.所以理論上,張卡一批嗰下其實就已經即刻要俾年費.但除咗幾張尊尚級信用卡,基本上所有信用卡都係最起碼會免你頭一年年費.所以當你張卡開夠一年要收年費嘅時候,銀行其實係收緊你下一年年費;咁就算真係waive唔到,你只要cut咗張卡,就即係你唔會用佢第二年嘅服務,所以亦毋須要交年費.
打電話免年費
所以如果唔想俾人收年費,大家就記住每個月都一定要望一望張月結單(其實就算張卡無年費都要望,如果唔係隨時俾人盗用咗都唔知).當你見到月結單上面要收你年費嘅時候,除非你係用嗰幾張尊尚信用卡,如果唔係就一律都係打上銀行信用卡hotline處理.
好多銀行嘅hotline,直頭會有個制俾你揀豁免信用卡年費,然後就電腦處理自動豁免,連真人都唔使經.如果你㩒完呢個制,電腦系統話豁免唔到都好,都可以再駁比真人聽去處理.你只要禮貌咁同佢講話想waive年費,佢就通常都會waive俾你.如果waive唔到,通常都係因為銀行policy問題,咁就請你好好放低,禮貌咁同CS講話想cut卡.Cut咗卡,過完冷河又可以再食過迎新,其實賺得隨時仲多過你keep住張卡(信用卡迎新攻略)!
年費豁免條件
其實有啲信用卡係寫明咗豁免年費條件,通常一係就要簽夠幾錢,一係就要開銀行戶口.例如張AE Blue Cash就寫明每年簽$25,000先有得免年費,張渣打Simply Cash就寫明要優先理財/Premium理財/渣打紅利出糧戶口客戶先有得免年費.但就算達成唔到條件,打上去都一樣可能waive到!
要俾年費信用卡
市面上有幾張尊尚信用卡,無論係點都無面俾一定要收年費,仲要係連第一年都無得免,包括AE白金卡(細頭),AE白金信用卡(大頭),Citi Prestige同Citi Ultima等.但呢啲卡多數都係主打飛行里數,比較少人會用嚟玩現金回贈.
同時值得一提嘅係,今年渣打都唔知點解企得好硬,張Simply Cash如果唔係優先理財/Premium理財/渣打紅利出糧戶口客戶,好多時都唔肯免第二年年費.但都係嗰句,waive唔到都唔使留戀,cut咗佢再食迎新好過!
小結
睇完呢篇文,就唔好再因為張卡有年費就唔去開咁傻豬啦!會賺少好多現金回贈㗎!即刻去睇吓邊張卡玩現金回贈最抵啦!


text:
特別行政區
特別行政區(粵讀:dak6 bit6 hang4 zing3 keoi1)係指為咗特別嘅目的或者係區別於其他地方行政單位而去設立嘅地方行政機構.
中國嘅特別行政區[編輯]
歷史上嘅特別行政區[編輯]
中國嘅海南建省以前曾經係特別行政區.中華民國亦都計劃過將海南劃出廣東以建省,並且喺1948年首先去設立特別行政區.中華人民共和國攞到海南之後,首先同廣東合併,再喺1988年建省.
而家嘅特別行政區[編輯]
喺中華人民共和國嘅地方行政亦都設置咗特別行政區.而家有兩個特別行政區:香港特別行政區同埋澳門特別行政區,當地政府嘅領導叫做行政長官或者係特區首長.
中華人民共和國憲法第三十一條授權全國人民代表大會建立特別行政區,並且制訂基本法以給予特別行政區喺一國兩制嘅原則之下,各方面(除國防及外交)實行高度自治.
特別行政區嘅起源[編輯]
中華人民共和國特別行政區概念最初係為咗去解決台灣問題而提出嚟,北京政府曾經向台北政府表示如果願意接受「一國兩制」嘅方式去統一,將可以俾一個特別行政區嘅地位俾佢,並且指出設立嘅特別行政區可以自行處理文化同埋經濟事務,制定國際貿易嘅政策,參與世界貿易組織,並且可以保留自己嘅軍隊.但係由於呢個建議同台灣當局嘅中華民國身為一個應當有權參與聯合國運作,完全獨立自主嘅民主國家嘅觀點有衝突,所以遭到中華民國政府嘅拒絕.


text:
蝠鼠
蝠鼠[1],又叫飛鼠[2],家陣科學上叫蝙蝠,係對翼手目動物嘅統稱,翼手目係哺乳動物中僅次於嚙齒目動物嘅第二大種群,而加一共有 19 個科 185 個屬 962 個品種,除咗極地同海洋中一啲島嶼外,分佈遍全世界.翼手目動物嘅四肢同尾之間覆蓋着薄而堅韌嘅皮質膜,可以好似雀仔咁拍翼飛行,呢一點係其他任何哺乳動物都冇嘅,為咗適應飛行生活,翼手目動物進化出一啲其他種群所唔具備嘅特徵,呢啲特徵包括特化伸長嘅指骨同鏈接期間嘅皮質翼膜,前肢拇指同後肢各趾均具爪可以抓住啲嘢,發達嘅胸骨進化出類似雀仔嘅龍骨突,可以畀胸肌多啲位生大啲,同發達嘅聽覺等等.
特徵同習性改
夜間活動,通常為群體活動,可達百萬隻,有啲溫帶地區嘅種類響冬季前會有遷徒嘅行為,主要住響洞穴,樹窿,森林裏面,一年繁殖一次,懷胎大約 2 - 6 個月,一次生一胎.
分類改
翼手目可以分為兩個亞目:大蝙蝠亞目同小蝙蝠亞目.前者體形較大,多數以水果做嘢食,例如出名嘅狐蝙,翼展開可長達 90 厘米咁大;後者體形遠較前者細隻,多以昆蟲做嘢食.
大蝙蝠亞目嘅種類眼大,主要以花,果實做食物;小蝙蝠亞目體型同眼較大蝙蝠亞目細,以昆蟲,血,小動物,果實,花做食物.
蝙蝠科係小蝙蝠亞目下面嘅一科,約有 300 幾種.
中藥用改
夜明砂係中藥嘅一種,原名天鼠屎,生藥係蝙蝠屎,具有清肝熱,散瘀血嘅功效,可治夜盲症.
蝙蝠同雷達改
翼手目動物多響夜晚活動,佢哋主要依靠發出超聲波嘅回聲嚟定位,呢種定位機制係發明雷達嘅基礎.
蝙蝠同人類文化改
- 由於蝙蝠嘅(蝠)字同福氣嘅(福)字諧音,因此響中華文化度,蝙蝠係幸福,福氣嘅象徵,蝙蝠嘅造型亦經常出現喺好多中華傳統圖案中,例如「五福捧壽」就係五個藝術化嘅蝙蝠造型圍住一個「壽」字圖案.而當舖嘅招牌就有「蝠鼠吊金錢」嘅圖.


text:
單身金牛女過情人節:對自己好啲或默默OT
▲金牛女代表唐詩詠
金牛女要單身過情人節,唔會特別傷感,不過可能一時興起,追求品味享受嘅佢哋都會想喺呢一日對自己好啲,例如食餐好,又或者添置一兩件靚衫.但不幸地(或幸運地)今年情人節係星期四,遇上公司啲嘢多到做唔晒,金牛女都會選擇繼續默默OT.
單身雙子女過情人節:繼續flirt人,不愁寂寞!
▲雙子女代表佘詩曼
單身對雙子女而言,好多時都係個option.個性聰敏,人緣極好嘅佢哋向來不乏追求者,只係熱愛新鮮刺激嘅佢哋prefer停留喺flirting嘅階段.情人節當日,甚至有啲雙子女喺日頭仲諗緊嗰晚應該同邊個出街,總之佢哋一定不愁寂寞啦.
單身巨蟹女過情人節:返屋企,回憶昔日舊戀情
▲巨蟹女代表梁洛施
落單嘅情人節晚上,巨蟹女最想返屋企,自己煮喜愛嘅晚餐,靜靜地一個過.多愁善感,戀棧回憶,呢個時節會令佢哋不禁回想昔日嘅舊戀情,同另一半曾經歷過嘅甜蜜片段.沉溺完一個晚上,巨蟹女要好好處理呢啲舊回憶,振作move forward!
單身獅子女過情人節:自己訂花送公司送畀自己
▲獅子女代表薛凱琪
單身獅子女喺情人節呢一日嚟講,彷彿特別係一種罪過.為保面子嘅獅子女會不惜一切,維護喺其他人心目中唔愁無人追嘅形象,譬如自己訂花送公司送畀自己,或者假裝放工後有約.如果發覺有古怪,親你懂的,千祈唔好踢爆佢,唔係佢哋「樽鹽」就會灑到一地都係!(至於點解獅子女脫唔到單,可能是因為這幾個原因!)
單身處女女過情人節:無拖拍根本唔係問題
▲處女女代表胡定欣
力求完美嘅態度同樣適用於處女座嘅擇偶情況.「來者不拒」根本唔會喺佢哋身上發生.不嬲習慣獨立自主,情人節無拖拍對佢哋來講根本唔係問題,因此佢哋唔會刻意在情人節花費金錢去送花畀自己,或刻意放縱自己......呢一日不過係一年365日內其中一日啫!
單身天秤女過情人節:call姊妹食飯飲嘢直落
▲天秤女代表泳兒
邊個話情人節只可以同另一半過?雖然無情人,但天秤女都唔會想自己一個過.好彩佢哋有大把好朋友,一於情人節當日放工即刻call一班姊妹出嚟食飯飲嘢直落!話唔定喺呢啲社交場合,仲可以遇上下一位Mr. Right添.
單身天蠍女過情人節:不屑慶祝
▲天蠍女代表陳嘉桓
向來行蹤神秘,到底單身嘅天蠍座喺請人節會點過呢,應該係一個謎.不過習慣獨來獨往,其實天蠍座喺情人節呢日都唔會太介懷兩個人定獨自一人過;相反,佢哋會認為情人節呢啲咁節日咁俗套,就算有拖拍都不屑慶祝呢.
單身人馬女過情人節:來一趟快閃旅行
▲人馬女代表黃智雯
崇尚自由嘅人馬女就算有拖拍,平時都長期好似單身狀態咁,因為佢哋相信冇一個人可以綁住自己.要單身過情人節,雖然佢哋會觸景傷情,但若然有能力的話,應該都會選擇一走了之,可能嚟一趟快閃旅行,分分鐘發展出一段異國情緣.附上女生獨遊好去處推介,快點訂機票啦!
單身山羊女過情人節:工作係最好嘅麻醉
▲山羊女代表高海寧
從來甚少將愛情放喺第一位,山羊女就算自己單身過節,表面上睇落冇乜問題,但心底難掩一絲憂鬱唔開心,所以平時已經係工作狂嘅佢哋,喺當日會特別落力做嘢,甚至OT都在所不惜, 因為工作係最好嘅麻醉.
單身水瓶女過情人節:玩各類交友app
▲水瓶女代表李施嬅
熱衷新科技嘅水瓶女如果今個情人節落單,相信佢哋會積極透過各類交友app,自己上網搵男朋友.話雖如此,其實自己一個過節對佢哋嚟講又未至於世界末日嘅,畢竟佢哋都偏向相對抽離嘅關係模式,自己一個都可以好happy.
單身雙魚女過情人節:煲劇,沉醉喺豐富情感世界
▲雙魚女代表陳法拉
奉行羅曼蒂克之道嘅雙魚女,情人節可謂佢哋最嚮往嘅節日,但自己竟然落單了,多少都會非常介懷.情人節當晚佢哋應該會及早將自己lock and seal喺屋企,開晒最煽情嘅中日韓劇,然後沉醉喺自己嘅豐富情感世界當中,眼淚當然在所難免.
(小編後記:其實單身有什麼好怕?一個人過情人節又有什麼好怕?不用偽裝「單身萬歲」來騙自己!)


text:
「鼓勵總比責罵好!」呢句說話係我 11 年湊仔路上經常提醒自己的.我諗人同人嘅相處,不論大人又好,小朋友又好,每個人都想得到正面鼓勵,即使做得唔夠好.有時我老公會覺得,明明啲仔做得唔好,明明唔聽話,點解仲要好聲好氣,仲要慢慢講.嗯,我又覺得,如果已經試過鬧,仲要係成日鬧,佢哋都冇改善,即係唔 work 啦,咁咪又試下用另一種方法去教,可能又 OK 呢!
先唔講我呢種教仔方法係咪真係 work,但最少平衡到自己情緒,唔易激動的話,起碼冇咁易衰老先!我有個想法,做父母一定要企響小朋友角度去睇,因為佢哋嘅能力冇我哋咁高,經驗冇我哋咁多,因此佢哋做出嚟嘅嘢,一定冇我哋咁好.我好怕聽到大人話小朋友,點解你咁都做唔到? 我心諗,你細個又好好咩?可能仲差過佢啦!而我嘅睇法係,只要你有盡過力做,做成點都係好!每個人嘅能力都唔同,唔好話小朋友,大人都唔係個個一樣叻,我會睇佢哋有冇出心幫手,有冇盡力,定亂咁做了事.
一直以來有好多網友覺得我脾氣好好,自己湊住兩個仔可以好少勞氣,其實並唔係我脾氣好,而係我用咗呢個方法,鼓勵總比責罵好!好似大仔咁,佢摺衫真係好hea,又唔反轉前後,有時又捲埋就算,但次次佢摺完,我都會讚佢摺得靚過上次,結果佢而家摺得好好喎!唔知關唔關我讚佢事,但我覺得佢花咗時間去做,得到媽媽讚佢有進步,下次幫手都幫得開心啲,順從啲嘅!如果幫完手仲要被嫌棄話摺得肉酸,換轉係我,下次都唔想做吧!
當大家去到某個教仔樽頸位,日日鬧都冇用,甚至愈鬧愈差,可以試下呢個教法,可能會有新進展的.同小朋友好好溝通,同佢哋講不如大家一齊做好啲,以後父母鬧少啲,小朋友又聽話啲,好好相處,屋企氣氛一定會變得更加好!
呔媽 facebook page: 騎呢.weak7.卜車呔


text:
- Andy Pau
我係前線醫護 我想求大家一樣野 如果唔係我死不瞑目
By admin
話咁快第二階段罷工黎到最後一日,講真罷左咁多日工我都唔知爭取到d咩大訴求,而家又要投下星期繼唔繼續罷我都唔知點揀好.
作為罷足咁多日嘅前線醫護,其實我真係好嬲,因為唔只個政府當我地醫護係condom,我感覺自己其實俾好多香港人擺左上枱,未罷工之前已經講左唔好淨係支持罷工,係支持就同醫護一齊罷工,但去到今日大三罷去左邊?
其實距離社區爆發已經時日無多,我聽見有好多醫護表示去到社區大爆發就冇得罷落去,但竟然有好多人會反對醫護唔繼續罷落去.我之前見都有前線醫生開過po話醫護其實冇可能一直罷工落去,即刻就俾一眾連登仔插到屎忽開花,而插佢個main point大多都係”屋企爆左水喉,你唔係走去補返個窿而係走去抹地?”
雖然我都知道上連登勿認真,同連登仔講道理都可能顯示我自己有點兒on9,但我而家都要指出返以上main point嘅謬誤
1. 屋企爆左水喉,補窿同抹地兩樣野都要做,唔係淨係補左窿就得 2. 如果真係漏得太多水,抹地嘅人有限,咁點解唔係要其他負責煮飯或者吸塵嘅人去補窿而係叫返抹地嘅人去補?
我明白由醫護人員開始發聲叫政府封關說服力係高D,但政府封唔封關唔係淨係影響到醫護,全香港人都會受影響,唔該大家唔好將所有責任推哂落醫護人員到,你自己都有責任去為政府封關而發聲,我唔明點解so far到而家呢一刻大家都淨係不斷咁推醫護出黎罷工,你自己呢?
講真時日真係得返唔多,再唔封關香港真係遲早爆炸,但你見醫護罷左成個星期工政府都仲係咁串77你就知其實醫護罷工未夠揸正春袋.同埋就算醫護真係春袋,都唔會夠所有行業一齊出黎大三罷春袋啦下話
我地前線醫護人員本身已經豁哂所有野出去,我有罷工同事本身仲有2個月完約準備攞十幾萬完約金,又有一堆罷工同事今年夠年資準備升職,又有同事岩岩結婚準備生仔,又有同事岩岩先生左BB,但我地都唔驚冇左份工冇左個牌,1月尾HAEA吹雞我地諗都冇諗就出左黎,因為我地相信就算我地爭取唔到d乜野住,都叫開左個頭壯大個膽等更多人出黎加入工業行動去向政府施壓
可唔可以有骨氣少少?唔同行業嘅工會可唔可以快D加入發起工業行動?我地前線醫護而家好多人都好迷茫,每日出黎罷工俾藍絲屌7又有醫護身份喺身唔可以屌撚7返佢地,上司同藍同事又日日講好多說話你聽,同埋我地做得醫護都真係唔好覺得我地冇捨己救人嘅心,我地都好想快D返返工去幫助病人,尤其見返香港人suffer我地個心都會痛.
我求下你地出黎接力啦好唔好?


text:
Welcome to 小熊酒店
我哋係一間自助式嘅時鐘酒店,提供舒適舒服舒心房間俾你同朋友仔一次過盡情地嗌..一次過盡情地High👫👭👬🤟🤟💋
每間房唔同主題,可愛浪漫溫馨,任你揀任你玩
全程自助入住,退房,唔需要見人,唔使尷尬
🤩洗乜心思思,想就黎喇!!!
「就算我哋要扑嘢,我哋都搵唔到房去扑」
當年依一句,絕對係大部分香港情侶最心底裡嘅說話.香港地寸金尺土,居住環境都係十分細小,好小小嘅話,都叫做會有自己一間房,但係同時好多人都同緊兄弟姐妹share同一間房,或上下格床.係依個環境下,如果大家帶男女朋友翻屋企,就真係尷尬囉.當你哋情到濃時,阿媽突然打開房門,問你食唔食生果,個一刻真係嚇鳩都縮埋...依家除左去酒店staycation,咁到底香港仲有咩拍拖聖地,情侶好去處呢?
小熊時租酒店,全新旺角時鐘酒店
小熊酒店係一間新式嘅主題旺角時鐘酒店,每個房間都有唔同主題設計,有小熊主題,溫馨可愛.有日式主題,解你思鄉情結.有文青主題,俾你影相擺pose.最重要係令你每次嚟都可以有唔同嘅體驗.係小熊酒店staycation,都一樣可以好chill!
我哋除左有時租外,更加有提供晚上特價過夜,俾你同伴侶,可以成晚盡情咁享受二人世界,係激情過後,相擁而睡.除左特價過夜房間,我哋亦都有提供激戰爆房時段,令你時間上唔使就住就住,可以一次又一次盡情咁同伴侶激烈戰鬥.
訂時鐘酒店,唔再係尷尬麻煩
我哋經常係電視劇,電影上面見到,通常男女主角拍拖聖地去爆房嘅時鐘酒店,都係一D好殘舊嘅裝修,白綠色地磚,一把大吊扇,再加部經典牛龜電視,最重要係,櫃檯一定會有個猥瑣鹹濕阿叔同一個鍾意評頭點足嘅阿姐,今時今日,你仲可以接受到?
現今社會,同伴侶去開房,唔再係一件麻煩事.以前爆房要睇運氣,如果咁啱上到時鐘酒店無房,除左同其他人一齊排排坐係度你眼望我眼等位外,就係另外再去搵過間,搵黎搵去,結果咩火都熄曬.但係依家已經唔需要再咁麻煩,只需要一個whatsapp,就可以隨時預約房間,入住時只需要輸入密碼,立即就可以入房做愛做嘅事啦.


text:
OASIS BEAUTY INLASE緊緻提昇分享
之前分享過喺OASIS BEAUTY做嗰個INLASE蘋果肌TREATMENT,個效果好好仲KEEP到3個月TIM~好多追問我個BLOG朋友都想了解多啲OASIS INLASE TREATMENT~今日就係咁意同大家分享下我喺OASIS做INLASE係點~(記得就寫啦~)
OASIS INLASE正解: OASIS BEAUTY INLASE雙極光療程
一路都只係記得個TREATMENT叫INLASE,因為OASIS個CONSULTANT係咁叫的~開頭我仲記錯咗係INLASER,嘻嘻~GOOGLE咗先知佢有個好勁勁名,叫” OASIS BEAUTY INLASE雙極光療程”標榜提昇蘋果肌就不在話下,見啲BLOGGER形容係皮膚充電器!咁浮誇~~~
其實嗰日係去OASIS BEAUTY銅鑼灣店舖架~店舖唔算大,但好CLEAN同TIDY~不過好多美容中心都係咁~OASIS BEAUTY係用獨立房間,私隱度好高,唔同好平啲美容院啦~
首先係CONSULTANT接待我,填咗好多野,問咗好多野,跟住就略略咁同我講解咗INLASE係咩TREATMENT,做到啲咩效果,點做到提昇蘋果肌全面輪廓.
跟住一路做個治療師都有逐部逐部DETAIL咁講~其實INLASE係用咗雙極光,雙管齊下DEEPLY 滲入肌底,但我又唔係好覺INLASE打落黎有咩大感覺,只係有少少溫溫地咁,成個過程就係配合咗好多啲精華,INLASE技術另一個功能就係等呢啲精華可以被皮膚大量吸收,個人認為好過食燕窩,所以我做完係覺得成塊面光澤咗,美白咗,同緊緻提昇咗~因為可以推斷到INLASE BOOST到骨膠原自生,骨膠原呢三個字,對女人黎講,係魔咒~~哈哈!!!
骨膠原增生再去細紋
跟住就會敷一個叫做唔知咩修護面膜,等你皮膚血液循環好啲,去埋水腫,所以我話瘦面效果都幾好~因為我平時係缺水肌膚,做完INLASE覺得細紋淡咗好多,可能係因為骨膠原增生關係啦,又可能係因為INLASE令我皮膚吸收多咗啲精華素(自已買黎搽嗰啲呀)
OASIS治療師按摩手勢GOOD GOOD!
最後最後就係治療師係會幫你做個頭肩頸同手按摩啦,好GENTLE得黎勁舒服!搞一搞~成個過程都做咗成粒鐘,如果平時好攰去ENJOY下,真係唔錯!有興趣嘅話,可以試下體驗架~


text:
你有壓力,狀元都有壓力,咁狀元係點樣減壓㗎呢?
我盡量搵左唔同嘅方法減壓,減得黎又盡量唔好浪費自己時間,盡量確保時間都係用得其所.
中六暑假其後差唔多逢假期都去自修室.自修室好處係人群壓力可以令你有比較心態,做得更快,但同時都好容易令你覺得好有壓逼感,所以我會盡量搵方法處理呢種壓力. 通常我都會搵埋一樣有心讀書的好朋友一齊溫書,做戰友,眼訓嘅時候互相車醒大家,食lunch果半個鐘傾下計,之後再一齊chur,心靈上都叫有個支持. 另外我都會帶少量零食去自修室,可能做完一份paper個腦癱瘓就出去啪粒糖/朱古力/energy bar/咩都好,順便呼吸下新鮮嘅空氣,每2-3個鐘好頂唔順就比個15分鐘break自己,鬆下個腦先再對卷/溫書做嘢,頭痛就飲D暖水/食藥. BTW女仔每個月M到都會好攰,甚至有時會好痛/喉嚨痛/病(我就係). 中六打後更加要好好愛惜身體,平時已經要戒食/飲凍野同熱氣野,如果你真係戒唔到,至少黎M前一星期開始都要戒(如果唔係真係條路自己揀,______________... 我已經死過好多次…真係真心忠告).喉嚨痛盡量食番有2,4-dichlorobenzylethanol(或者有其他antiseptics)嘅喉糖,舒緩喉痛同時殺菌消炎,唔好淨飲蜜糖水,更加唔好黎緊M飲/食太多朱古力,朱古力同樣熱氣,容易令妳黎M期間喉嚨痛更嚴重.隨身帶定止痛藥,萬無一失!!至於男仔有咩注意點我就唔太清楚~ 另外我都提過溫全日嘅話,個人建議多數時間9AM溫到7/8PM都好收手(除非太多野趕住溫),剩翻嘅時間同朋友食個晚飯傾下八婆野又好,呻下煩惱又好,咪鬼再溫書/掂D書!!由朝溫到晚會痴線🤬!唔好忘記你仲有幾多日子要捱,唔急於一時啦.食完晚飯如果早(8/9PM)我會去行海皮散步/由自修室步行返屋企(約半小時)當散步,聽下歌,放鬆下,返到去沖涼訓覺,咩都唔好諗,好好休息. 中六返完學又做完pre-mock通常已經好攰,如果未到1/2月我最多會自己操多1/2份paper(係屋企/學校/自修室),對埋答案然後就收工.中間可能會隔餐晚飯,晚飯之前我會每1/2日抽時間跑步(因為果陣太熱愛跑步),如果無時間就係屋企做體能(上Youtube search FitnessBlender/XHIT Daily/HIIT 會見到好多10分鐘內嘅workouts,好省時間但可以出到一身汗),畢竟適量運動可以比精神藥物更有效調節你嘅情緒,同時又維持健康(下省1000字). 至於煲劇果D個人就唔太建議,始終連續劇成日吊你癮🙄 睇完短期內好難集中,日日都分心,戒得就戒左佢.當然,每個人都有適合自己嘅一套,我果套同你唔同唔代表你果套唔work,最緊要係搵到一個方法幫到你減壓又唔會令你太輕鬆/唔想讀書,等呢套方法陪你捱過DSE. 面對人生一個重要嘅分岔口,有壓力係絕對正常,你亦唔係唯一一個,唔使怕左佢.當然,爆煲嘅時候你或者好難睇到希望,因為你個腦俾人hack左,但凡事俾個機會自己,應承自己做任何事之前,傷害自己之前揾個可靠冷靜嘅朋友睇住自己,唔好俾情緒吞噬.加油!!🙆♀💕
1. 長假期/星期六,日
2. 返學日子
中六暑假其後差唔多逢假期都去自修室.自修室好處係人群壓力可以令你有比較心態,做得更快,但同時都好容易令你覺得好有壓逼感,所以我會盡量搵方法處理呢種壓力.
通常我都會搵埋一樣有心讀書的好朋友一齊溫書,做戰友,眼訓嘅時候互相車醒大家,食lunch果半個鐘傾下計,之後再一齊chur,心靈上都叫有個支持.
另外我都會帶少量零食去自修室,可能做完一份paper個腦癱瘓就出去啪粒糖/朱古力/energy bar/咩都好,順便呼吸下新鮮嘅空氣,每2-3個鐘好頂唔順就比個15分鐘break自己,鬆下個腦先再對卷/溫書做嘢,頭痛就飲D暖水/食藥.
BTW女仔每個月M到都會好攰,甚至有時會好痛/喉嚨痛/病(我就係).
中六打後更加要好好愛惜身體,平時已經要戒食/飲凍野同熱氣野,如果你真係戒唔到,至少黎M前一星期開始都要戒(如果唔係真係條路自己揀,______________... 我已經死過好多次…真係真心忠告).喉嚨痛盡量食番有2,4-dichlorobenzylethanol(或者有其他antiseptics)嘅喉糖,舒緩喉痛同時殺菌消炎,唔好淨飲蜜糖水,更加唔好黎緊M飲/食太多朱古力,朱古力同樣熱氣,容易令妳黎M期間喉嚨痛更嚴重.隨身帶定止痛藥,萬無一失!!至於男仔有咩注意點我就唔太清楚~
另外我都提過溫全日嘅話,個人建議多數時間9AM溫到7/8PM都好收手(除非太多野趕住溫),剩翻嘅時間同朋友食個晚飯傾下八婆野又好,呻下煩惱又好,咪鬼再溫書/掂D書!!由朝溫到晚會痴線🤬!唔好忘記你仲有幾多日子要捱,唔急於一時啦.食完晚飯如果早(8/9PM)我會去行海皮散步/由自修室步行返屋企(約半小時)當散步,聽下歌,放鬆下,返到去沖涼訓覺,咩都唔好諗,好好休息.
中六返完學又做完pre-mock通常已經好攰,如果未到1/2月我最多會自己操多1/2份paper(係屋企/學校/自修室),對埋答案然後就收工.中間可能會隔餐晚飯,晚飯之前我會每1/2日抽時間跑步(因為果陣太熱愛跑步),如果無時間就係屋企做體能(上Youtube search FitnessBlender/XHIT Daily/HIIT 會見到好多10分鐘內嘅workouts,好省時間但可以出到一身汗),畢竟適量運動可以比精神藥物更有效調節你嘅情緒,同時又維持健康(下省1000字).
至於煲劇果D個人就唔太建議,始終連續劇成日吊你癮🙄
睇完短期內好難集中,日日都分心,戒得就戒左佢.當然,每個人都有適合自己嘅一套,我果套同你唔同唔代表你果套唔work,最緊要係搵到一個方法幫到你減壓又唔會令你太輕鬆/唔想讀書,等呢套方法陪你捱過DSE.
面對人生一個重要嘅分岔口,有壓力係絕對正常,你亦唔係唯一一個,唔使怕左佢.當然,爆煲嘅時候你或者好難睇到希望,因為你個腦俾人hack左,但凡事俾個機會自己,應承自己做任何事之前,傷害自己之前揾個可靠冷靜嘅朋友睇住自己,唔好俾情緒吞噬.加油!!🙆♀💕


text:
荷蘭玫瑰年零後開得唔錯,有1x個冧.
candlelight亦開喇,d味比較清淡,有d似鬱金香果種.
插枝成功o既mister licoln都見倒第一朵花,味道都係好濃o既玫瑰味,同荷蘭種差唔多.
秋播o既種子咁遲先開第一朵花仔,不過都幾cute.
去開花墟又買咗兩款薰衣草,呢款d花開之不斷.另一款未見花.
09年尾買o既new dawn總算豪咗一朵花俾我,總比冇開花好.
顏色係越睇越靚o既淡粉紅,唔記得聞吓咩味tim.
重瓣牽牛又復活,不過我發覺唔係主動播種o既,通常下年唔會再返嚟.
整咗唔好嘥~
茶花秋牡丹又咁早開.
玫瑰又插得成.
仲有富有柿,真富有.
諗住買David Austin,點知又買咗Rosen Tantau,anyway,都係好嘢.
唯有睇住書止痕先.
諗住實開得成.
點知殘曬都係咁.
今次唔買現剩,試吓自己發o既,但而家先知風信子要遮光等佢唔好夾箭,well,都靚o既.
跟住係好失敗o既鬱金香,因為d球本身太爛,我相信係得幾粒Denmark會開倒.
開咗12份之3,總算花開富貴,原來呢隻denmark有少少似橙汁糖咁o既香味.今年應該去花墟揀新鮮冇爛o既,成功機會大好多.
方法:
網上好多方法,我求其跟個簡單o既,搵一朵有花開o既莖,如上圖咁cut,漏咗,個底斜斜o地cut好d,吸多d水.然後冇用生根粉或任何嘢.純粹放入砂盤或泥盤.網友教放砂盤,我試吓放泥盤.唔好郁佢一頭半個月,如果d葉冇甩,兼出新芽就可能work喇.
亦可以參考呢度:
http://gardening.about.com/od/rose1/ss/Rose_Cuttings.htm
結果放砂盤o既全軍覆沒,Dame De Coeur只係假活,Mister Licoln甩咗本來o既葉,但有出芽,可惜之後枝條變黑,都係失敗.因為俾隻貓拎過出嚟,唔知係咪咁所以衰咗.
反而暫時情況尚好o既係放泥盤果d,new dawn並非開花枝條,好幼身,但又冇死.呢棵Mister Licoln就連本來d葉都冇甩.而另一棵開花荷蘭包心玫瑰枝條又失敗咗,所以都係無定向間歇性o既.
雖然舊年兩棵比利時玫瑰一棵死咗一棵冇開花,但都係忍唔住响上環馬福記再加呢棵.店主啱啱上完飲食男女,非常健談,佢教路話想根苗生倒根發倒芽係唔應該每日淋水,更加唔可以濕透,佢話曬太陽,每兩至三日淋少少keep住濕濕o地就ok.試吓先,另買咗Yates(居然有iphone apps)日本大蔥同紅蘿蔔種子,佢話第度冇喎,唔知有冇搵笨.佢話自己好多嘢獨家,玫瑰泥又話專利,etc etc,又係唔知有冇搵笨.anyway,又試吓佢d肥料o唔ok.
拆開膠袋已經見倒出咗白色幼根,自己盡量溝鬆咗d泥炭土,黃泥珍珠岩.
希望今次會開花啦.


text:
馮盈盈谷出小山丘 晒線香香慘敗
20170921
東網電視更多新聞短片
視覺效果嘅嘢…
無綫新劇《果欄中的江湖大嫂》演員黃浩然,岑麗香(香香),馮盈盈,楊明及在荃灣麗都灣泳灘拍攝打沙灘排球外景.香香與馮盈盈以沙灘裝示人齊齊騷「事業線」及晒長腿,相當搶鏡.香香與馮盈盈表示最近因忙於拍劇也少有機會去沙灘玩,馮盈盈笑說:「今個夏天好多朋友去遊船河,因為自己好忙所以都冇乜機會去.」香香則笑說:「應該劇情寫一場遊船河畀我哋玩吖嘛.」而本身不懂打排球的馮盈盈拍攝時要變身排球高手,拍攝起來有一定難度.
帶棒球棍去沙灘嚇親人
岑麗香與馮盈盈被問到過往去沙灘可有被人跟蹤,偷窺的不快遭遇?香香笑說:「去沙灘都會同朋友,咁樣會安全啲.自己選擇唔會留意,如果遇到啲怪人,最好嘅方法就係用奇怪嘅眼光望番佢.」馮盈盈試過帶棒球棍去沙灘,她笑說:「對付監視最好嘅方法就係反監視,?番佢轉頭,唔好蝕底,不過我都未試過.自己淨係試過帶枝棒球棍去長洲沙灘玩扑西瓜,啲人見到枝棍唔敢行埋嚟,我哋有食番個西瓜㗎,哈哈.」
香香着性感衫唔使老公過目
香香與馮盈盈原來已經有一段時間沒有着泳裝,問到香香可要先讓老公強強過目?她笑說:「平時我出去拍嘢都係着三點式,今日已經唔性感,其實有時泳裝唔係一定性感,亦都可以係運動型同埋健康.」馮盈盈笑謂:「可能香香係同強強講今日着得唔性感,冇乜嘢好睇.」馮盈盈亦表示事前亦有讓男友看過今日的服飾.


text:
垃圾嘢食
垃圾嘢食,或者垃圾食品,垃圾食物,而係指一啲營養低,熱量高嘅快餐嘢食.有人認為垃圾食品引致癡肥.
垃圾食物多數指嗰啲大家認為唔健康,或者低,甚至無乜營養價值嘅食物.垃圾食物個名來自英文「Junk Food」,1972年出自美國公眾利益科學中心個阿頭 Michael Jacobson 把口.垃圾食物好鬼多,好似漢堡包,薄餅,糖,汽水,落好鬼多鹽(鈉)整嘅嘢食,好似薯片同薯條,重有好多,講唔晒.
好多政府同非牟利團體都話食太多垃圾食物無助均衡飲食.「垃圾食物」呢個字於是就俾好多唔妥快餐工業嘅團體同環保份子講咗好多年.
不過垃圾食物製造成本平,周圍都有得賣,又唔使搞一大餐先有得食,重因為高脂肪,鹽同糖份,可以做出唔同味道,所以重係好受歡迎,歷久不衰.垃圾食物嘅營養成份大部份係淨卡路里,齋畀能量,營養就冇乜.而且垃圾食物重加入好多食物添加劑,用嚟整重啲味,整靚嘢食嘅質感,轉色以及令佢唔會變壞.所以好多垃圾食物可以擺好耐,而且唔使特登去做放雪櫃嗰啲保存措拖.
垃圾食物脂肪同糖份好高,蛋白質,維他命同纖維成份就好低,被認定係多種疾病嘅元兇,好似癡肥,蛀牙,二型糖尿病個案急升,心臟病等等.當兒童開始食垃圾食物,佢哋原本攝取好多嘅蛋白質,維他命同食物纖維會跌到好低,平日飲開奶同健康果汁會變咗飲汽水.兒童飲少咗奶,減低鈣質攝取量,唔夠鈣會令骨骼脆弱.
有啲薯片脆片,其實未必垃圾得晒.佢哋有單元同多元不飽和脂肪.之但係,佢哋始終係脂肪,淨卡路里嘅壞處,足以抵銷不飽和脂肪嘅好處.呢堆食物含鹽量好高,重會令有啲人血壓高.


text:
「數據」
元資料,又稱元數據,詮釋資料,中繼資料,後設資料等,為描述資料嘅資料.主要是描述資料屬性嘅資訊,用來支持如指示儲存位置,歷史資料,資源尋找,文件記錄等功能.元資料算係一種電子式目錄,為了達到編製目錄嘅目的,必須在描述並收藏資料嘅內容或特色,進而達成協助資料檢索嘅目的.簡單嚟講就係要將每樣嘢標籤化!
「標籤」
我諗近排講得最多嘅應該係標籤化嚟三個字!點解?其實都係同數據分析有關,因為好多嘅訊息如果無一個統一嘅標籤係好難去做有效嘅分析.所以好多嘢都要有一個標籤,之後每個標籤都要會有相關嘅屬性去作再深層次嘅分析.因為標籤化咗之後,我哋就可以搵出物件與物件之間嘅關係,令我哋可以更加清楚因果.不過要有效地分析嘅話係需要一個統一嘅標準!
「系統」
最基本嘅分析就係利用兩組嘅標籤去做對比,而得出嘅結果視乎有幾多屬性.所以越多屬性就會有越多嘅可能性,而基本每個標籤最少要有九個屬性,所以就等同九嘅二次方,即係八十一個可能性.當然標籤同屬性嘅命名係好重要,因此分析係其次,反而係要一套有效標籤系統先至可以幫到之後所做嘅分析變得更有指向性,如果唔係又係一個浪費好多時間同精神嘅工作!
Also published on Medium.


text:
我喺香港嘅英國大學生活 | 疫情之下online上堂究竟係點?
不知不覺我已經喺香港到上咗一年online嘅堂🥲,今次想同大家分享吓我嘅「留學」experience!唔知上緊online嘅大家又有冇同感呢? Online上堂 我地UCL Geog就係冇live嘅lectures嘅,所有都係pre-recorded.我自己覺得係有好有唔好嘅.好嘅係可以自己調教條片嘅播放速度,同埋想幾時睇就幾時睇,可以畀我自行分配時間同埋唔使好似上年咁咁早起身上堂哈哈!唔好嘅位就係冇咗互動同埋同同學一齊即時交流嘅機會. 雖然我地冇live lectures,但佢為咗增加互動會有online forums同埋live seminars!Online forums其實我個人覺得成效一般,雖然我地啲professors係真係會嚟睇同埋畀意見每個人嘅.Live seminars嘅話就係based on一啲readings然後進行討論.我自己覺得就咁喺大group到討論係比較awk嘅,我鐘意喺breakout rooms到同同學討論多啲.另外,live seminars係不設錄影,等我地可以暢所欲言,自由同開放咁討論.但因為時差嘅問題,我有時都要上得比較夜,試過上到凌晨12/1點咁. 講起online上堂/學習,唔知呢到人有冇人覺得因為online而多咗好多唔計分嘅tasks要做?啲professors好似覺得我地多咗好多時間咁哈哈哈. Online上莊 今年同上年一樣我都係有上到兩支喺UCL嘅莊.由於時差嘅關係我通常都係夜晚先開始工作,而且好多活動同meetings都係喺夜晚/凌晨時分咁.我自己覺得今年online上莊嘅經驗同上一年face to face嘅真係好唔同.你會好容易feel到自己似係打緊一份工rather than真係喺一個團隊入面大家一齊拼搏咁.因為冇咩見面/socials嘅關係,所以大家都有一種disconnected嘅感覺.另外,online搞活動同真正你實體咁參與好唔同.試問邊個會想喺部電腦前面參加一個活動/講座?無可否認,大家嘅engagement都偏低.但我覺得好嘅係online上莊更容易兼顧到自己嘅其他commitments,因為節省咗travel嘅時間等等~ Online考試 上年因為疫情嘅關係,我已經冇試過真係坐過喺exam hall到考試.正常嚟講我地UCL係會book一個叫ExCel London嘅地方去考試,其實真係唔明點解唔可以喺UCL campus到考哈哈,因為呢個考場距離我地學校成一個鐘車程.今年就冇呢個煩惱啦!我地今年用咗好多錢搞一個system去考試,通常寫essay嘅考試都會變成24個鐘,好多考試都會喺香港時間5點-9點先開始!


text:
我地參加完賞鯨團之後就去Galle喇,依一日係司機同我地既最後一日(雖然佢唔太想我地咁快完結左佢既服務,但係Galle真係唔再需要用到佢喇,我地更加喜歡自己行去睇景點,自己explore下,唔洗成日好似比佢賣豬仔咁).Galle分左城外同城內,城內既住宿就比較貴,而且感覺好西式,相反城外就混亂一啲但都可以搵到幾好既住宿,我地總共留兩晚,兩晚都係附近走走,休息下.黎到斯里蘭卡既時候就覺得依度keep住好多英國留下黎既野,Galle Fort更加係,基乎好多野都係英式,特別多西餐廳,真係好舒服既地方...
我地到埗之後就行左入城喇,諗住周圍睇下,由住個度行入去就大約15分鐘,依邊天氣好舒服,有太陽但又唔熱,一路都有風.城入面唔算好大,有好多好西式又裝修得好靚既餐廳同店,可以逛到一個下午.第一晚我地就係咁二行下,上左城牆望望,第二日先認真地行啲店.
經過Cricket場入左城之後就會見到好多樓梯都可以上城牆,好多遊客同細路係上面玩,行遠少少就會見到個海,到處都係歷史
行到最遠就可以睇到一望無際既海,然後有好多人係度等日落,又有人係度擺賣,唔算多人所以好舒服,
Galle Fort Clock Tower – 由海邊行返轉頭就係鐘樓,鐘樓附近都係泥地草地,有好多細路係度踢波,跑黎跑去咁,佢地好似好簡單,踢下波就好開心,又會歡迎你R波踢.
Airbnb租到的Home Living Unit有兩間房for我地,一棟有三層然後我地間房係二樓同三樓,個host好好人,睇得出佢都係有錢人家,家裡有傭人負責執屋煮早餐等等.


text:
約人搞飯局好麻煩?Whatsapp Group 永遠懶覆,最後又要逐個問?又要迫班友仔交期,又要諗食咩,個個想食嘅嘢都唔同?依家一個 App 就可以解決晒所有煩惱!
教你(懶人搞飯聚大法)
如果你冇搞過聚會,應該見到呢個畫面.撳紅框圈起嘅字就可以搞個新聚會.(如果你有搞過聚會就撳螢幕底下嘅加號)
揀你想搞嘅活動,我依家示範下點樣搞「飯局」啦!
填好活動資料,跟住撳「完成」.
撳上面個分享制會有一條 Link,將條 Link Send 俾你想邀請嘅飯友就得㗎啦.曾經用過呢個 App 嘅朋友會直接出現喺下面個清單到,只要剔咗佢個名,佢就會收到通知㗎啦!
之後撳右上角嘅「完成」就會見到下面呢個畫面.
第一個框框住嘅地方,可以睇到今次聚會有咩人,邊個乖仔得閑,邊個衰女又笠水!
第二個框框住嘅地方,撳入去可以留低討論.
其他人都可以留言回應同讚好.
除咗可以留言之外,仲可以發起投票!
撳綠色嘅長方形制可以新增投票選項,可以加 SoZmart 嘅優惠,或者純文字嘅選項.打埋投票嘅「結束日期」,再揀右上角嘅「完成」就可以開放投票!
所有受邀請嘅朋友都可以喺「投票」 ,嗰到見到,撳「立即投票」就可以投票,一人一票非常公平!
點選「優惠詳情」會直接帶你去 SoZmart 嘅優惠頁面,間餐廳嘅資料一目了然!
搞手就可以舒舒服服根據投票結果訂定枱!咁簡單,仲唔即刻搞返幾個 Gathering 敍下舊!


text:
投稿讀者:Paco
唔知大家覺唔覺得,職場上如果做好人,無論你係打工定係老闆,其實都好難發圍,留意下啲搵到錢嘅公司同埋上位好快嘅高層,佢哋本身都有返咁上下仆街.
不過我老闆絕對唔仆街,佢亦係我咁多份工裡面,最有同理心同埋人情味嘅老闆.
我公司好細,得13個人,老闆唔鍾意員工OT,佢一直標榜要有自己嘅生活,之前幾波疫情都畀我哋home office,最近第四波殺到,佢又率先叫各同事work from home,反而有個已婚嘅男同事好唔情願,佢話wfh會畀老婆仔女煩住,寧願返公司做嘢,但係老闆唔畀,仲捉咗佢入房講夫妻相處之道同埋湊仔經,鼓勵嗰位男同事多啲同另一半溝通,唔好當公司係避難所.
有時無可避免要OT,呢個老闆亦永遠唔會自己走先,唔止留喺公司幫手,佢仲會order好多外賣返嚟,強調一定要請班伙計食晚飯先安樂,順帶一提,其實OT本來已經有補水,佢唔係想用幾盒餸同幾盒飯代替OT錢.
有一次,某同事因為屋企發生咗啲事,無計可施之下走咗去問老闆借糧,老闆話唔得,因為唔想搞亂公司盤數,但願意私人借出嚟,然後二話不說就開咗張支票.呢件事係由借糧嗰位同事親口同我哋講,佢話好感動,因為老闆甚至冇深究同埋追問佢屋企發生咩事,咁就開咗張五位數嘅支票.
我哋成班人當時仲講笑,叫呢位同事記得準時還錢,另外又講咗句:「呢啲咁好嘅老闆開公司得兩種下場,一係上市,一係執笠.」
第四波疫情爆發,老闆叫我哋work from home兩星期,一人送咗部notebook畀我哋,佢話方便大家工作,同埋呢部notebook係最後一樣送畀我哋嘅禮物,因為2020年受疫情影響,生意一落千丈,今年冇辦法出到bonus,覺得好對唔住班伙計,另外預告公司會喺農曆新年前結業,雖然知道各行各業市道都唔好,但仍然希望大家可以趁未來兩個月時間盡量搵工.
作為員工,我哋當然知道公司今年入不敷支,仲有一個致命傷係,老闆成日畀班客拖數,佢太好人喇,總係開方便門畀人,總係一次又一次畀寬限期啲人,對於佢嘅人品,我哋一致推崇,但同時認為佢真係唔適合做老闆,太善良嘅人喺商界同職場係好蝕底.雖然我咁講有啲好灰,不過無可否認,好人永遠都係畀啲仆街累死.
好唔捨得呢間公司,呢個老闆,呢班同事,但問心嗰句,今年生意咁慘淡,可以捱到農曆新年前先結業,已經比預期中撐得耐.估唔到當日我哋隨口講嗰句:「呢啲咁好嘅老闆開公司得兩種下場,一係上市,一係執笠.」竟然一語成讖.
人嘅性格冇得變,我都明白跟呢種老闆肯定冇發達,但如果佢將來東山再起,我仍然會毫不猶豫再跟佢搵食,希望仲有呢個機會啦!


text:
噚日一早去探完阿爺,阿嫲同表舅父後,就去咗 Louisa 屋企玩,當然唔少得 Winnie 同明仔啦!好友聚頭,梗係又試整嘢食啦!
首先出場,係 Louisa 整嘅薯蓉湯,好creamy,
但又唔會太濃太膩,啱啱好!
呢個係集體製作嘅 Quiche Lorraine,餡料有煙肉,洋蔥,雞蛋,
忌廉同 mozerella cheese.
印象中應該係第一次食鹹批,味道唔錯,下次自己整吓先!
呢碟就係明仔指定要我整俾佢食嘅無錫排骨,個個都讚好食呀!Winnie 仲話下次要整雙份,俾份佢拎番屋企食喎!最攪笑仲係 Jovy,見到我整就即刻問我點煮,反正我有帶個食譜去,又有英文說明,我索性俾咗佢算數,估唔到連菲傭都咁欣賞喎!我今次專登買咗包紅麴米嚟整,顏色果然靚好多,望落個賣相都 prof. 好多.
呢個係明仔同 Winnie 一齊整嘅黑森林蛋糕.
有冇覺得呢個黑森林蛋糕係個 A 貨呢?因為有人偷懶,唔願
整朱古力碎,咁咪求其灑朱古力粉喺面就算囉!
蛋糕包括咖啡海綿蛋糕,朱古力 mousse 同酒浸櫻桃,個人覺得
酒味過濃,食完後唔係好妥,Louisa 話我係第一個
食蛋糕食到醉嘅人!
明仔整好帶過去嘅綠茶豆腐布甸.
呢個布甸超正,又香又滑,不過豆腐味較濃,蓋過哂綠茶味,
如果再甜番啲就更加 perfect 喇!


text:
我敢講,搭港鐵係完全體現咗「坐立不安」呢四個字——你坐又怕畀人批鬥,企嘅話,繁忙時間又迫到你心口貼住人哋背脊,臀部又緊貼返人哋大脾,完全失去人類尊嚴.仲要一埋站就要非常俐落地移去一個阻唔到人上落車嘅位置.
不幸的話,更要長期忍受車廂內啲人唔用earphones聽歌,以接近吼叫嘅聲浪傾偈,畀推喼嘅乘客撞擊你膝頭等等.有得揀嘅話,平時出入我都寧願搭巴士.
但搭錯巴士,亦都可以造成災難性後果.隨時由天光搭到天黑,都去唔到你嘅目的地,好似入咗結界咁.
有一啲巴士路線,車站多到好似要環繞香港一周咁,搭完一程,人哋都去到轉台灣.不過咁,亦都有人認為,畀10元8塊就可以遊車河,同女朋友拍拖都唔使諗節目,成個下晝就喺架巴士上度過,絕對係窮人恩物.
以下我就嚴選咗幾條經典路線,獻畀一日有72小時可以揮霍嘅你,又或者咁啱好鍾意遊車河嘅你:
53號巴士(元朗
呢條號稱全港最多站嘅巴士線,全程74個站,喺元朗頭站上車,到荃灣西尾站落車,搭西鐵只不過係需要11分鐘,如果你搭呢架巴士,就要91分鐘先到達目的地.即係你搭西鐵來回咗4次,53號巴士可能仲喺深井徘徊緊.
試過有一次做完嘢,喺元朗大馬路搵緊搭咩車返去位於荃灣嘅公司.突然有架53號巴士駛過,車頭寫住去荃灣,我梗係狗衝上車啦.上咗車後開返個九巴app,諗住搵吓邊個站落車最就腳,當我發現個車站表碌極都未碌到底嗰陣,我個心即刻寒咗寒.然後,我選擇喺張凳都未坐暖嘅時候,就狗衝返落車.
不過對於鍾意睇風景嘅小情侶,或者獨獨的巴士迷都好,搭呢條線可以途經元朗,天水圍,屯門,入埋黃金海岸睇海,再兜埋深井,出返荃灣,用嚟睇風景,或者認識成個新界西,都只係$10.8,真係抵到爛.
106號巴士(黃大仙
呢條路線都可以話係另一個經典,九龍港島畀你玩晒,都只係$9.8.不過我就試過一個好詭異嘅經歷,同地鐵太子站嘅永遠輪迴傳說有過之而無不及.
話說好幾年前我喺柴灣返工,每日幾乎都要加班係常識,朝9晚10係常態,返到九龍城嘅屋企都11點左右.嗰陣我一般放工都係搭118,去到旺角再轉小巴返屋企嘅.我記得有一日我難得早放,8點就離開咗公司,一心諗住返到去要煮餐好嘅獎勵下自己,再追加薯片雪糕relax下.行到去118個站,等等下見到有架106開埋嚟,車頭寫住去黃大仙,經九龍城.咦,我以前都無留意公司有一程車直返屋企咁筍嘅,於是我上咗車.
經過一日嘅工作其實都好攰,所以一坐低我就瞓到不省人事,但恐怖嘅事就隨即發生.由柴灣上車嘅我,第一次醒嗰陣,我見到巴士喺北角兜緊.
第二次醒嗰陣,仲未過海——去到銅鑼灣.
第三次醒,我已經再瞓唔返,因為我覺得自己好似瞓咗一世紀咁耐.我諗緊係咪架車已經到咗終站兜返轉頭,但sorry,佢只係啱啱過咗海,去到土瓜灣一帶.由於我已經無晒睡意,我決定睇實架車究竟仲要兜幾耐先入九龍城.結果架車喺土瓜灣嘅大街小巷之間出出入入,兜嚟兜去,搞咗成半粒鐘,佢終於出發去九龍城.去到富豪東方酒店個站,基本上我係衝落車.返到屋企,望下個鐘,同平時一樣,都已經係10點幾11點,我覺得好似畀人欺騙感情,心好累.
64K巴士(大埔
雖然64K嘅站無咁多,車程又唔夠106咁長,但呢條路線嘅經典之處,係在於司機一定要有超卓嘅駕駛技術,先至駕馭到林村,八鄉,錦田一帶嘅山路.尤其係林錦公路一帶又窄又斜,車長入職要求真係要加多項識得扭髮夾彎先得.
聞說搭呢條線嘅乘客,好多都有支藥油跟身,你知啦,尤其係老人家,chok多兩chok真係會早餐都嘔返出嚟,真係要搽返兩滴油先可以保平安.至於後生嘅,其實仲着數啦,搭巴士嘅價錢,已經畀到玩過山車嘅享受你,離心力呢家嘢,去新界走一轉就可以體驗到,歡迎各位區內外人士挑戰.
呢幾條經典路線,相信大家總有親身體驗過一兩條.其實啲路線存在咗咁耐,究竟係特登編排到咁,定係一早就應該重整?另外,究竟駕駛呢啲攞你命路線嘅車長,工作時到底係享受?定係嘔吐袋,預防痔瘡水泡隨時候命?人有三急時,又可唔可以將架車泊埋一邊,衝咗廁先?


text:
電筒
電筒,係手提式,扐得出外面,用來照嘢嘅架生.算係燈嘅一種,裏面有燈膽或者 LED 等嘅電子零件.
一支典型嘅電筒由電池畀電粒燈膽,放一塊透明玻璃或膠響燈膽前面保護佢,聚焦反射鏡聚焦燈膽發出來嘅光,反射成一束光,仲有著燈熄燈嘅掣,通常防水嘅殼,有啲電筒有揸手用嘅柄.
雖然電筒設計相當簡單,但係要等倒電池同燈膽發明咗,電筒響19世紀尾尾先有,因為早期嘅電池電力唔夠,因此英文叫佢做 "flashlight",意思眨一眨嘅燈咁解.
發光二極管改
最近越來越多嘅電筒改用發光二極管(LED),取代傳統燈膽.發光二極管已經發明咗幾十年,響1999年,位於美國加州聖荷西Lumileds公司發明咗白色高能量嘅鹵素發光二極管.2001年,Arc Flashlight 公司將呢種鹵素二極管用響電筒度.
發光二極管可以用較少電量發出更強嘅光,因此佢比傳統燈膽更慳電.喺啲細火數嘅 LED 電筒,電池比較耐用,有百幾個鐘咁耐.大火數 LED 嘅效率就比較低一啲.
發光二極管其他好處包括唔易撞爛,一般撞爛燈膽嘅情況之下,LED 都唔會撞壞.
以為發光二極管唔發熱係錯嘅.細火數 LED 產生好少熱,大火數 LED 都幾熱嫁,啲大火數嘅 LED 電筒用鋁造外殼,方便散熱.
其他電力來源改
有啲電筒嘅電力來自太陽能,日頭擺個電筒響陽光之下,裏面嘅電子零件就會將光能變電能,叉嚿電.
有啲電筒嘅電力來自動能,喺搖支電筒嗰陣裏邊嚿磁石滑嚟滑去,側邊嘅線圈產生感應電流(Faraday's Principle of Induction),草[1]埋草埋響電容度,整著粒 LED.
有啲用細細部嘅手動發電機,好似動能燈咁.用手撳下撳下整郁個飛輪,產生動能,裏邊嘅發電機就會將動能變成電能,整著粒 LED.
睇下改
用途改
註改
- ↑ 「儲」嘅意思


text:
唔知點解, 聖誕前席必定會到沙田新城市廣場行一行~ 今次行完, 就去左食一個- 鮑魚虎蝦牛扒定食~
其實我唔係好想寫飲飲食食, 因為野食呢家野, 好主觀, 有人鍾意海鮮, 有人會覺得魚鯹, 有人好愛牛, 但有人戒牛.
但我又覺得有時有D比較特別嘅地方或者野食, 都應該要講下, 你放心, 我只會講一D特別D嘅野食.(留意, 係我覺得特別嘅野食喎)
呢間係 IKI, 食日本鐵板燒, 如果平時可以坐係吧枱, 對住個日式鐵板燒黎食, 我就覺得會特別D, 今晚我地只可以坐係普通枱, 就好普通.
我地本來想叫(下圖)$368龍蝦2人定食, 但佢話賣哂, 要轉4隻虎蝦同2隻鮑魚, 問我OK唔OK, 我望一望, 發現如果轉左, 其實同佢本來 $328個虎蝦餐差唔多, $328仲要係厚身D牛扒, 而佢呢度D鵝肝我根本信唔過, 所以我最後係叫 $328虎蝦餐!
其實佢不過不失, 普通一餐, 問題係我同老公食完, 都好似唔多夠飽, 我真係想知我地係咪咁大食???
不過我幾起以前去日本去旅行, 其實食佢地一個普通定食真係唔夠飽, 要食多個小食先得, 如果唔係要宵夜, 咁呢間野都係跟足日本文化, 之但係, 佢要係香港身存, 似乎份量要配合返香港人, 至少碗飯要多D, 如果唔係, 好似我咁, 我下次同老公或者男仔都唔會黎呢間, 費時餓住走去食宵夜~


text:
風之塔公園雖然開咗十多年,但係佢位於香港仔避風塘南邊,景靚又可以順手坐街渡去香港仔,都係幾有趣嘅體驗黎,特別係喺市區成長嘅小朋友,依家搭船嘅機會都唔多,莫講話街渡添.
呢度有個細細嘅遊樂場,但係黎得呢度都唔係為咗佢,有就算啦.
再行過少少有呢個表演場地,疫情前都好多地區活動搞嘅,依家就當櫈坐啦.
呢度仲有個室內嘅常設展覽,介紹造船業嘅歷史,免費入場架!
終於講到戲肉,風之塔.可惜依家因為要興建電梯而暫時封閉.等我為大家介紹吓佢先啦,佢係一座真係可以畀你行上去既觀景台,高10米.外形就好似一艘傳統漁船.行上觀景台就可以望晒成個香港仔避風塘景色.而呢座塔有個特色就係佢有個會因為當時風速而變色嘅電子指示燈,當風速超過一定速度時就會禁止遊人上塔.而最勁嘅係,呢個電子指示燈係用太陽能發電嘅.十年前黎講好勁架喇.
香港仔 – 鴨脷洲街渡
喺風之塔公園旁邊,你會見到呢個〝碼頭〞,就可以搭街渡去對面岸嘅香港仔海傍.船程唔駛5分鐘,船費只需$2.5咋!如果香港仔塞車或者停車場無位,泊過黎鴨脷洲再轉街渡過去香港仔,計番都有著數丫.
鴨脷洲風之塔公園泊車泊邊好?
1. 鴨脷洲海濱長廊停車場(按我導航)
最近又最平就梗係爛地停車場啦,呢個場都幾唔起眼,無乜招牌,你去到仲以為係街市嘅上落貨區.價錢詳情請參閱泊好先.
2. 悅海華庭停車場(按我導航)
唔想部車晒就泊室內場啦,都係好近碼頭,仲有日泊同24小時泊.泊完去香港仔嘅朋友就一流.價錢詳情請參閱泊好先.


text:
(Yahoo Lunch K・Backstage)陳葦璇「戀」上戇直陳天翱 BBQ邂逅結緣
大家好!今次(Yahoo Lunch K)有我咪霸 Waiwai,仲請到陳葦璇同陳天翱 (Eagle) 帶埋佢哋嘅新歌《See You In My Dreams》上嚟同大家傾偈唱歌!
有留意開兩位嘉賓嘅朋友,相信對於佢哋曾經喺《全民造星》參賽者呢個身份一啲都唔陌生.正當大家以為葦璇同 Eagle 係因為節目而認識之際,原來佢哋嘅認識並唔係透過比賽,而係一次 BBQ 聚會!之後喺拍攝節目《囝囝女女730》時再次重逢,葦璇當時就主動邀請 Eagle 參與佢同 JNY 一齊創作嘅新作品《See You In My Dreams》,Eagle 一口答應,最後促成咗今次嘅合作.
今次嘅作品無論音樂類型定風格都同葦璇以往嘅創作好唔一樣,葦璇就表示以前嘅作品風格上比較貼近大家聽開嘅廣東流行曲,但最近嘅創作比較多用外國音樂做參考,慶幸公司亦十分支持佢嘗試做唔同類型嘅音樂.新歌最後選用咗 R&B 嘅風格去呈現,直言恨做浪漫情歌好耐嘅葦旋,今次終於可以一償所願喇!
另一方面,今次合作嘅形式對 Eagle 嚟講亦係一個全新嘅體驗.Eagle 喺今次嘅新歌中第一次嘗試唱廣東話rap,仲透露曾經因為咬字問題,令到錄音嘅時候錄咗幾十 take 先完成到.好在過程中有 JNY 同葦璇教路同提點,最後先有今日大家聽到嘅版本出現.
新歌 MV 入面,葦璇飾演一位火星人,喺探索地球嘅過程當中漸漸愛上咗地球人 Eagle.兩位喺 MV 拍攝當中有好多好甜蜜嘅互動同趣事.被葦璇形容為「戇直男」嘅 Eagle 就表示自己演戲經驗唔多,要拍甜蜜戲份難免比較生硬,一開始全靠葦璇帶住佢入戲,熱身過後就開始習慣,過程全靠唱歌,玩遊戲,講笑嚟保持輕鬆自然嘅感覺.
Eagle 作為今年新人,過去主要擔當幕後工作,究竟係咩嘢令佢決定走向幕前呢?Eagle 就話係因為過往有部份創作嘅作品一直冇遇到合適嘅歌手,同時都覺得唱返自己寫嘅歌能夠更直接表達歌曲嘅原意;參加《造星》令佢踏前一步接觸到更多幕前表演嘅機會,得到大家唔錯嘅評價後對幕前表演亦有更大信心,所以佢就決定今年正式出道,目前發佈兩首主打歌《LEAVE THE WORLD BEHIND》同《Our Last Day》,以歌手身份去演繹自己喜歡嘅音樂!
參加完《造星》之後對葦璇嘅音樂創作又有咩影響呢?佢自言覺得以往嘅歌都比較嘈,好少可以投放自己個人情感喺音樂上,令到作品較為單薄,唔夠立體.比賽令佢多咗去思考自己嘅表演,希望可以做到更有內涵嘅音樂.葦璇創作《本日終了》同《See you in my dreams》之後覺得自己嘅作品依然比較幼嫩,希望可以做得愈來愈好.而家嘅佢非常積極參與每首歌製作過程,就算歌曲唔係自己創作都想由自己出發去構思,將自己嘅想法加入到作品中,希望最終嘅成品能夠呈現到自己心目中嘅畫面.
問到佢哋嚟緊有咩大計,兩位都話繼《See You In My Dreams》後各自將會再推出新歌,目前已經喺製作當中喇.Eagle 就希望今年年底可以推出個人 album,所以而家正係密鑼緊鼓咁閉關做歌中;至於葦璇嘅新歌將會係一首令人期待嘅跳舞快歌!
雖然節目已經完咗一段時間,但係一個人嘅成長唔應該因為比賽嘅完結而停止,三個人分別參加同一個比賽後,各自都喺唔同嘅地方努力,一切嘅努力只為咗可以帶更多好嘅表演同原創音樂比一眾樂迷欣賞.大家記得聽佢哋嘅新歌之餘,日後都要繼續密切留意佢哋各自嘅新作品啦!
睇更多YAHOO LUNCH K BACKSTAGE內容:
(Yahoo Lunch K・Backstage)張潔瑩:點樣用丹田唱歌?究竟丹田喺邊度?


text:
上次同大家簡要介紹咗台灣聯考,今篇文就先講重點科目-數學.有人會挑機問:「又唔見你話其他科重點?」雖然數學同中文,英文都係第一類組同埋二三類組嘅必考科目,但係根據我哋對以往學生嘅觀察,中文同英文基本上係差極都有個譜,但數學若果唔高分,最尾嘅總分數都未必好得去邊,入台清交成機會凍啲..
數學可以話係各科中備戰資源最多,但同時又幾乎係最具挑戰性嘅考試科目:一方面,過去二十幾年嘅舊卷試題喺市面上都搵到,刷題戰術可以隨時啟動;但另一方面,重點考點基本上不停變化,十幾年前流行考多項式,近兩年幾乎唔考咁制;以前基本唔考空間向量,解幾同矩陣,近年嚟不停出現.因此,備戰真係有難度.
與此同時,台灣聯考同本地及內地入學試嘅一大特點係,計算量比較繁瑣,意味着考生需要有比較好的計算能力之外,正確率亦都要高.唔好旨意再用科學計數機幫你做題喇,考試時只可以用最簡單嘅十蚊計數機.
同大家簡單講講,數學科嘅試題結構係,十五條選擇,每題各四分;四題大題,每題各十分,加埋係一百分.唔少學生最尾只係考到二三十分,唔好感到意外.對於基礎一般嘅學生,期望係完成選擇嘅頭十二題以及大題第一題,目標分數大概五十零分;基礎不俗嘅同學,可以望得遠啲,做晒選擇加埋兩三條大題,攞個八十分,基本上可以立於不敗之地.
講咁多,唔知你哋有咩睇法呢?歡迎交流,可以隨時Facebook inbox我哋!


text:
「智能」
人工智能係每一間大企業都想研發嘅一個項目,因為人工智能除咗可以好似人嘅大腦咁自我學習以不斷成長.其實係好多電影入面都會以人工智能去做題材,而好多都會提及人工智能嘅危險性.當然電影入面嘅劇情唔係無可能發生,但係無可否認嘅係人工智能嘅同發展其實都係好初段.未來會係點真係好難講,只不過每個開發人工智能嘅人都會同你講好安全,所以信不信由你.
「圍棋」
好多人都會關注今次谷歌嘅人工智能同韓國九段棋手李世石嘅對決.咁點每次當有電腦對人腦嘅比賽都吸引咁多人關注呢?其實好多人都想研發點樣透過電腦學習人類嘅智慧,再利用係人類嘅日常生活入面.而今次嘅比賽相信係最複雜嘅一次,因為圍棋變化多端,有好多嘅可能性同策略.所以圍棋被認為係目前世界上最複雜嘅棋盤遊戲之一!
「擔憂」
唔知大家有無睇過霍金嘅其中一個訪問.佢其實對於人工智能嘅開發同應用到表示擔憂,而佢亦都揚言人工智慧可能導致人類嘅滅亡.當然要成功研發人工智能當然唔單止係玩圍棋咁簡單,其實背後需要一個強大嘅數據處理系統,不斷收集同分析數據而再作出最好嘅決定.因此系統需要不斷學習同調整以達致近乎完美狀態.當然好多人話電腦始終無可能有人類嘅感官同感情,所以人工智能無辦法取代人類,其實你點知將來會係點,如果有嘅話真係難以想像!


text:
形而上學
形而上學係哲學一支.通俗啲講,形而上學係指研究單憑直覺(超經驗)嚟判斷事物嘅哲學.
歐洲語言中嘅「形而上學」來自希臘語,好似英文嘅「metaphysics」.呢個詞原本係古希臘羅德島嘅哲學教師安德羅尼柯畀亞里士多德嘅一部著作起嘅名,meta 即係 after,意思係「物理學之後」.
形而上學又叫「第一哲學」,好似笛卡兒嘅《第一哲學沉思錄》(Meditations on First Philosophy).亞里士多德將人類嘅知識分為三部份,用大樹作為比喻:第一部份,最基礎嘅部份,亦就係樹根,係形而上學,係一切知識嘅基石;第二部分係物理學,好比樹幹;第三部分係其他自然科學,以樹枝做比喻.
中文名「形而上學」係由《易經》嘅『形而上者謂之道,形而下者謂之器』度來.
形而上問題嘅研究通常都爭議多多而冇定論.其因部份係人類知識嘅主要來源 —— 經驗事實 —— 唔足夠解決形上學嘅爭議;另一部份係形上學家用語成日混淆不清,因而佢哋爭論時九唔搭八.
二十世紀嘅邏輯實證論者們反對某尐形上學議題.佢哋認為某尐形上學問題本身係無意義嘅.
西方形而上學有三個傳統分支:
形而上學常見嘅問題:
馬克思主義哲學中「形而上學」嘅含義[編輯]
喺恩格斯,列寧,毛澤東等人嘅著作中,「形而上學」重被用嚟指「用孤立,靜止,片面,表面嘅觀點去睇事物」,同辯證法相對.佢哋認為形而上學係一種過時嘅唯物主義,因此佢哋結合唯物主義同黑格爾嘅辯證法,創造咗辯證唯物主義.「堅持辯證法,反對形而上學」呢樣嘅口號亦被提出.但要注意,呢並非「形而上學」呢個詞語嘅本意.形而上學本來係指哲學嘅一分支,喺呢個意義下嘅形而上學並非同辯證法對立,甚至可以喺形而上學研究中運用辯證法.喺西方多取其本意,而喺中國內地則兩種用法都有,要根據語境理解.


text:
平時睇人 Instagram,Facebook ,個個都女神上身,尖面,大眼,皮膚亮白,但偏偏自己就…唉.雖然話戴大眼仔,黐假眼睫毛同打陰影粉可以幫到唔少忙,不過萬一好似今日咁,突然被召喚去記招做評測,無點化妝又需要影靚相同大家 share,為保護各位 wire 民嘅眼睛,番到公司真喺有排 PS.幸好今次 ASUS 推出嘅喺主打自拍功能嘅手機 ZenFone Selfie,禁個掣想塊面幾尖就幾尖,隻眼想幾大就幾大,想一秒變蛇精都得,連美圖修修都唔洗.
弧形機背夠好揸,自拍一定唔滑手
ZenFone Selfie 主打女性市場,機穀以糖果色系為主,分別有純白,甜粉紅同清新藍三色選擇.而外型就同上一部 ZenFone 2 差唔多,弧形機背加上音量背鍵,仍然有著 LG G4 嘅影子,不過就無咁「墜手」更加好揸.自拍時只要用食指按一按音量鍵就可以拍攝,非常順手.另外,「ZenMotion (黑屏手勢)」功能就可以喺單手嘅情況下快速進入相機功能,例如:畫個 「S」字就可以開前置拍攝,畫「C」字就可以開後置拍攝,唔洗入到桌面先慢慢搵個 icon.
▲ ZenFone Selfie 螢幕有 5.5 吋,擁有 178度寬廣可視面積,無論高抄低抄都知自己影緊咩.
▲ 弧形機背加埋中間嘅音量鍵同鏡頭,也太似 LG G4 嘛!
▲ ZenFone Selfie 側邊黑藍分明,非常簡潔.
▲ 純白,甜粉紅同清新藍三色都非常甜美,令人想起馬卡龍.
前後鏡頭影相拍片一樣勁
叫得做 ZenFone Selfie,顧名思義梗喺主力用嚟自拍,所以佢前後置鏡頭都採用 1300萬像素 PixelMaster 相機,無論自拍定影風景一樣拍到高質素,而且畫質比起 ZenFone 2 更清晰,少咗份油畫感.同時佢前後都配備 Real Tone 雙色溫閃光燈同支援自動雷射對焦,喺黑嘅環境都可以準確,影到靚相.
▲ 後置鏡頭左邊喺雷射對焦燈,而右邊喺 LED雙色溫補光燈,相當對稱.
▲ 咁高像素嘅前置鏡頭已經好少見,仲有埋雙色溫閃光燈就更難得,可惜閃光燈唔會長著,夜晚想玩美拍就唔得啦.
▲ 雖然天色唔太好,陰陰沈沈,不過後置鏡頭影出嚟雜訊都唔算多.
▲ 由 The One 19樓 Zoom去對面大厦,每橦樓線條仍然好清晰.
▲ 前置鏡頭有 1300萬畫素,用嚟自拍輪廓特別清晰.
▲ 前置鏡頭預設喺美肌模式,轉去 Auto 模式就可以用前置鏡頭拍片,咁拍片上 Instagram 就方便得多.
美肌模式設定多,想變蛇精話咁易
做得自拍手機,美肌功能好重要.ZenFone Selfie 可以喺拍攝前自己選擇 10個唔同級數嘅瘦面,大眼,美白,柔膚,同埋 6種唇色,比起幾個月推出嘅自拍手機 SUGAR 2 有更多選擇,而且修圖程度亦利害得多,甚至可以去到蛇精級數.
▲ 美白功能顧及到頸部,膚色亦算自然.(雖然唔喺好明點解正面影會搞到塊面圓咗,成隻青蛙咁)
▲ ZenFone Selfie 嘅美肌功能可以做到非常誇張,整容都無咁誇!(呢張真喺差 D 唔認得自己)
▲ 好啦,睇完惡搞啦!化咗淡妝(只用咗 BB cream 同 眉gel)嘅我認為 2級美白,3級瘦面, 3級大眼,4級柔膚嘅效果就最自然.
雙卡雙待 +可換電 + 可插卡
依家好多旗艦機都無得換電,無得插卡,幸好 ZenFone Selfie 作為 ASUS 嘅旗艦機有得換電之餘,仲支援最高 128GB Micro SD,已經方便過好多機了.另外,佢有兩個 SIM 卡槽,而且兩個都可以插 4G 卡,可以隨時選擇使用 SIM 1 定 SIM2 嘅數據上網服務,岩晒好似我呢 D 經常用要用手機做公事嘅人.
▲ ZenFone Selfie 電池喺可以隨時更換,非常方便.
▲ 兩個卡槽都可以插 4G 卡,不過用緊一張卡上網 ,另一張卡只能用 2G 通話.
▲ 喺記招上除咗 ZenFone Selfie,同時亦推出了 4GB RAM嘅怪獸 Asus Zenfone 2 Deluxe.
▲ 仲有入門級嘅 Asus Zenfone 2 Laser.
依莉詩:「相信喺蛇精最愛嘅手機!」
以自拍手機嚟講二千蚊都唔洗就可以有咁嘅質素算喺唔錯.設計方便對自拍用家都好貼心,特別喺 1300萬像素前置鏡頭真喺好稀有,估唔到用手機自拍都可以影得咁清.不過佢美肌模式有 D 誇張,雖然喺有得自己揀等級,不過修圖就好似整容咁,好易「中毒」,好易會因為追求尖面,大眼,美白而變得唔自然自己都唔知啦,所以用家要小心啊!至於性能方面,ZenFone Selfie 作為一部中階機,搭載 64位元 8核 CPU ,3GB RAM,32GB 內儲,仲有得插卡,換電,其實已經無得輸.
售價:
Asus Zenfone Selfie :HK$1,999
查詢:ASUS(3582 4770)


text:
舊年,「TVB御用鬼佬」陳振華(Ricky)憑借喺TVB神劇《金宵大廈》成功彈起,佢喺劇中飾演對鄧佩儀一往情深嘅蛙蛙Sir,相信讓唔少觀眾都記憶深刻.
然而喺呢排,陳振華卻遭醜聞纏身,佢畀自己嘅老婆爆料婚內出軌,唔照顧家庭甚至家暴囡囡,玩大牌等一系列嘅丑聞,可以話讓唔少網民都相當震驚.
據悉,陳振華由於呢排都喺大陸做嘢,所以佢老婆更加係通過社交平台向佢喊話:「希望佢可以盡快返香港,因為要同佢搞離婚手續.」睇嚟陳振華嘅老婆對于呢段婚姻已經係徹底死心喇.
唔好睇陳振華表面好老實咁樣,但人不可貌相,佢到大陸出差嗰陣,唔單止攞走咗家中全部生活費,同時家暴囡囡,甚至有一次囡囡畀佢打到當堂流血,場面真係得人驚.
除此之外,陳振華早就開始孭住老婆喺出面花天酒地偷食嫩模,真係令人眼火爆.
其實,陳振華嘅老婆生得好靚女,自然佢哋個女嘅顏值都唔會太低,外界哋似好幸福美滿嘅家庭,其實早已經支離破碎.
喺呢啲醜聞冇曝光之前,相信大家對陳振華仲係好爸爸,好老公嘅人設形象,而家畀曝出婚內出軌,家暴嘅醜聞,的確有D讓人唏噓,唔知大家又有咩睇法呢?
Like MisshkNews Facebook!不出门也能知天下事~


text:
重看《香港城邦論》
舊年睇陳雲嘅《香港城邦論》,我帶住有好深顏色嘅眼鏡去睇,一路睇一路( ? _ ? ).睇咗幾章之後決定以極速解決自己嘅痛苦,每章係咁意gup下就算.上個禮拜寫文寫寫下,有writer’s block,結果又返去詳細睇多次.今次就唔帶有色眼鏡,用critical thinking(suspended judgement,唔係某大喊包所講嘅批評性思考),五日之內慢慢deb慢慢嘆.
欣賞《香港城邦論》一書嘅正確態度,就係要好似啲人飲齋啡咁,明明一般人覺得好難飲,但係佢同你講係acquired taste.書中嘅每一章,每一節,甚至每一句,每一段,理(幻)想同現實梅花間竹,充滿矛盾,但係又令人充滿憧憬同希望.書內嘅章節斷斷續續,例子和語句重重複複,但係字裏行間滲透著尼采嘅悖論文風,甚至可以講成套理論都係尼采嘅觀點主義下嘅一個局,信者得救.陳雲所謂嘅本土,其實只不過係叫大家擺脫負疚感,做個勇敢的香港Übermensch.你冇上過堂,聽過你個哲學教授講解尼采俾你聽,你係唔會明嘅.
簡單總結成本書,陳雲係話香港集中西文化之精粹,主權移交之前香港已經有一國兩制,自成一家城邦格局.英國佬走咗之後,香港斷絕咗英國的憲政根基,大陸又未行憲,再加上港共政權無能,不知不覺下outsource咗治權俾地產佬.要救國先要維護好一國兩制,爭取雙普選,喺香港先行憲,穩固好城牆根基,保持中港區隔,再好好實行高度自治.咁就可以保持香港對大陸嘅利用價值,同中共國保持互惠互利嘅關係,井水河水互不侵犯.
睇真啲,陳雲嘅思想不中不西,不統不獨,不左不右,不建制不泛民,每個人都可以各取所需.如果大家可以放低成見嘅話,又想修補撕裂,不妨睇吓《香港城邦論》,話唔定會有placebo effect.


text:
最近喺澳門9號會所遇到一個囡囡,佢靚女唔在講,而且廚藝了得,雖然唔係廣東人,但煲廣東老火湯確係有一手,呢個咁叻煲湯嘅囡囡就係欣欣啦!今年21歲,年紀輕輕,點解會咁好廚藝呢?而且又喺邊度學識煲湯嘅呢?
欣欣話自己雖然唔係廣東人,但自細就嚟咗廣東生活,所以識咗唔少朋友,佢阿娘由於要返工,所以欣欣細細個就要負責廚房工作,有唔識嘅時候,就會問啲街坊,於是呢度學兩招,嗰度學兩招,就係咁樣學識煮廣東菜.而由於天氣問題,長年氣溫較高,所以食欲欠佳,欣欣仲喺街坊度學埋煲湯,等家人透過湯水吸收唔同嘅營養,而佢最拿手就係煲菜乾豬肺同埋西洋菜湯,問佢有冇煲過畀男朋友飲,佢笑笑口話成日都煲畀佢哋飲,只要一叫佢哋嚟飲湯,個個都會乜都唔做,即時走嚟欣欣屋企,唔通除咗飲湯仲有乜嘢特別事?欣欣話由於屋企成日都冇人,所以男朋友嚟飲湯,一飲就會飲到夜晚至走.幾個鐘頭,孤男寡女仲有乜嘢好做?
欣欣話:「我每次叫男朋友嚟飲湯,佢哋一嚟到就會問我家人喺唔喺度,我一搖頭,佢哋就會撲埋嚟同我熱吻,之後仲會剝光豬,之後將嘴一叼,個個都先飲奶奶,真係畀佢哋激死,當佢哋力戰完畢之後,就會乖乖哋飲湯,由於體力消耗,所以個個都會讚我嘅湯好飲,有啲仲連飲兩三碗,見佢哋飲得咁開心,之前嘅辛苦都覺得值得,但由於我日日煲湯,所以日日都會叫佢哋上嚟飲,但有男友開始體力不支,只能隔幾日至嚟一次,但湯水日日都有,冇人嚟飲點算?於是我同一時間搵咗三個男朋友,等佢哋隔日嚟飲湯,起初都好起勁,慢慢都係飲到怕,最後嬲嬲哋一次搵咗七個,等佢哋每周嚟一次,咁就唔怕嘥咗啲湯啦.」
年齡:21歲
三圍:35-23-34
興趣:煲湯
撰文:小德 攝影:阿德


text: 2020年發生咗好多事,而呢啲事都唔多係好事.無論係自身,香港,公司,都各自有問題發生.有令人開心,振奮.有令人唔開心,沮喪.就好似之前咁講,唔多好嘅事佔多. 1 月武漢肺炎正式影響到香港,甚至開始蔓延到全球.開始限聚令,新年無得團拜,無得周圍去拜年. 2 月疫情大爆發前偷偷去咗一轉沖繩,出發前驚險萬分,好彩最後順利出發,一切照原定計劃.周圍去撲口罩,點解香港人會咁可憐.開始認真去對待體重嘅問題,的起心肝去跑步. 3 月武漢肺炎開始全球爆發,股市都跌到谷底.(蝕好多呀~~~)Wefly 執笠.我復活節假嘅機票呀~ 航空公司話已經退返咗畀 WeFly,所以航空公司唔會退錢畀我.咁點算? 好彩網上實在有太多苦主,亦有太多人曾經有過呢方面嘅經驗.原來可以用信用咭嘅保障機制嚟做申請退款,好煩,幾時先可以退得到? 究竟有無得退到呢?搞完 Wefly,輪到搞工人姐姐張機票,武肺搞到全球禁飛,就算飛到都要當地隔離 14 日.工人姐姐都話諗過唔返去住,因為當地都爆得幾勁,加埋要隔離,根本無乜時間可以留喺屋企陪屋企人.飛唔到,就要退錢或者改期,當然退錢先啦,改期都唔知改到去幾時.今次直接同航空公司買,應該可以好快收到錢,點知…… Sorry,4-6 個星期先可以收到退款. 4 月首爾復活之旅取消. 5 月仲未收到航空公司嘅退款,打去問又話 Processing 緊,要啲時間先可以退到返去我戶口,即係要再等.等幾耐?再講多 2-3 個星期左右.…


text:
何鴻燊捐圓明園獸首銅像
賭王何鴻燊除咗開賭出名之外,佢生前都有唔少特別嘅故事,其中一個就係同圓明園有關. 話說响1860年英法聯軍之役,英法聯軍火燒圓明園,响圓明園海晏堂中央水池前兩脇所擺設嘅十二生肖獸首銅像被搶走,之後就流失咗...
史檔 1年前
《新哥傳奇》 改編燊哥發迹史
賭王何鴻燊一生咁傳奇,所以响九十年代就有電影公司以佢生平為藍本,拍咗兩套電影,呢兩套電影就係《賭城大亨之新哥傳奇》同《賭城大亨之至尊無敵》.呢兩套電影係由王晶编導,劉德華,萬梓良,邱淑貞等人主演,導演...
歌影視話當年 1年前
何鴻燊雄霸澳門賭業半世紀
有賭王之稱嘅何鴻燊病逝,網上即刻出現好多佢生平嘅故事.何生一生充滿傳奇,其中佢响1961年聯同霍英東,葉漢,葉德利等人組成財團奪得澳門賭牌,更令佢成為縱橫港澳嘅一代賭王. 响1961年,何鴻燊妹夫葉德利游說何...
史檔 1年前
圓明園豬首馬首 何鴻燊揼本助「回家」
下個月就踏入豬年喇,一於講講同豬有關嘅歷史先.話說喺2003年,賭王何鴻燊就以約600萬元向美國收藏家買入圓明園十二生肖獸首銅像之一嘅豬首,並轉贈俾保利集團,放喺北京保利藝術博物館展覽.何鴻燊之後再喺2007年...
中外傳奇 2年前
中山溫泉賓館多人到要收門票?
一間酒店之所以受歡迎,除咗設備同服務,創新都係其中一種吸引客人嘅元素.近四十年前,中山溫泉賓館憑住先進技術同設備,管理理念以及管理制度,聞名中外,令唔少人湧去參觀.情況有幾墟冚?誇到要收門票,問你服未...
區區有故講 2年前


text:
你聽過「上海自來水,水來自海上」呢句急口令,咁你有冇聽過「水來自公司,自來水公司」呢句話?
支撐幾乎係全台灣人口用水量唔單止只有各地區嘅水庫,有關水利建設或者係水源開發等等重要工作,都係由自來水公司一力孭起!
今日就嚟隆重歡迎重量級合作對象──自來水公司,同集比之間嘅合作案例啦!
「飲水思源,因為得來不易.」
台灣氣候潮濕多雨,夏天有梅雨颱風,冬天亦有東北季候風帶嚟嘅降雨,年降水量雖然高,但涉及降水區域同密集度高低,實際上真係流進水庫儲起成為民生用水,甚至係飲用水嘅比例係相當稀少.
除咗用標語提醒大家,自來水公司今次決定製作嘅宣傳禮品更加貼近社會大眾嘅日常生活,目的就係令宣導更加創新,藉此講畀大家知,其實水資源得來不易.
「以復古嘅水龍頭做創新嘅宣導」
自來水公司和集比嘅合作緣分就係嚟自於「珍惜水資源」嘅心.
今次嘅宣導,同以往嘅文字標語唔同,揀可以黐喺雪櫃,留言板等等地方嘅造型磁石,增加注意力,期望大家可以一齊用行動實踐,珍惜水資源.
提到自來水,一定會諗到水龍頭,由自來水公司提供呢個有趣味性又引人注意嘅創意,再加上集比優秀嘅軟膠開模技術,雙方共同打做復古造型嘅水龍頭,達到創新嘅宣導.
黐喺雪櫃上好似可以轉出水一樣嘅逼真,水龍頭造型磁石經歷好多次開模同確認,最終先呈現出咁立體又趣緻嘅造型.
唔同於一般平面嘅磁石,立體水龍頭嘅製作必須考慮到更多角度同細節,將2D設計圖變成3D,轉鈕嘅設計,外型嘅弧度同接合角度等等,過程勞心又勞力,最後展現嘅工藝技術同細緻程度幾乎唔輸畀真正嘅水龍頭,差別只喺可唔可以流出自來水咋.
造型磁石當然無辦法出水,自來水公司製作呢個「唔會出水嘅水龍頭」,目的就係令所有人反思,邊一日水龍頭唔再出水,會係一件幾咁唔方便嘅事.
水龍頭一開就有乾淨水源嘅平常,其實都係靠大自然同自來水公司嘅每一位員工而來嘅,每一點每一滴都好珍貴.
對自來水公司嚟講,倡導珍惜水資源就係今次禮物嘅核心概念.
用最可以代表公司靈魂嘅事物,轉化成禮物,以此傳達重要嘅信念;對集比嚟講,以訂造禮物嚟協助每一位客戶傳達重要理念,就係集比嘅核心價值.
你都有想鑄造成形狀嘅心意?都歡迎搵集比,無論咩形狀,咩樣貌,集比都可以替你傳遞最珍貴嘅心意.


text:
唔知大家點睇個標題呢?係咪想話港女係標題黨,喺度呃 click rate 呢?少年你太年輕了!港女從來都唔係啲咁嘅人,我點會欺騙親愛的讀者呢?況且 click rate 已經唔入流了,而家係睇 Engagement 同 Unique page views 㗎嘛!
話說港女上星期六參加咗個活動,
有 CapTV 仝人出席(心心眼),請來猛人 Ken Chow (曾任職 9Gag)教大家製作「至爆內容」.港女當然唔執輸,即刻報名參加.果然不失所望,當日港女 Get 到 3 大重點同大家 share 下.
其實都講咗一段時間㗎喇,而家做媒體,唔單止係製作內容--搵啲人去寫嘢,影相,拍片咁簡單,媒體公司最需要花錢嘅部分應該係「數據分析」.當日嘅活動就簡單咁講咗幾個做數據分析的方法.
1,有咁細拆咁細
大家千祈唔好以為出一個 Facebook post 係一件好簡單嘅事,打幾粒字就得.要吸引到人 Click 入去睇詳細內容其實有好多嘢要做,而呢啲亦係做數據分析的地方.就以下面一個 UNWIRE.HK 的 post 做例子:
淨係紅色框入面的標題已經有好多嘢可以拆出嚟研究:
-放時間入去係咪多啲人睇/時間要放標題嘅咩位/幾多分鐘先最吸引到人 Click 入去…
-「特點」呢個字好啲定係「賣點」好啲定係「功能」好啲…
-使唔使提個品牌名稱呢?
-標題有冇動詞好呢?(可以變成 Google Pixel 10 大特點㗎喎)
-問題好定陳述好呢?
(仲有 Caption,同撮要呢,問題 List 下刪 1000 個…)
淨係一條題咋!要拆嘅話可以話係沒完沒了.拆嚟做咩呢?就係要睇下讀者的反應,睇下讀者對咩字眼敏感,並轉化為行動,Click 入去睇,Share 出去,留言等.
當有咗呢啲數據之後,下次做同類型的內容,就有得參考喇.
2,A/B Test
之但係,你點知你下嘅判斷啱唔啱呢?而家就係做實驗嘅時候!
係文章內容無變的情況下,如果以不同的 標題/大相/Caption… 推出去,邊個包裝形式係最好呢?如果你係大媒體,有好多唔同嘅專頁,你可以用唔同嘅形式發放出去,試下反應;又或者同一個內容出兩次,睇下邊個反應好啲,咁就驗證到你喺數據分析入面得到的假設.
不過,通常呢啲實驗唔係做一兩次就得,要做多幾次先驗證到.但當你成功左,其實係一勞永逸㗎喇.
3,Repeat
如果大家係讀理科,或者大學的時候讀過下 Research(港女嗰陣係必修㗎),其實上面講嘅嘢大家上堂一定學過.只係你有冇恆心個個 Post 都咁樣做,又要記錄低結果,又要分析,又要修正… 不停重覆又重覆,直至搵到一 set 屬於你個媒體嘅規律,再跟住做,咁你就離成功不遠矣.
由於篇幅及形式所限,港女係簡化咗部分內容.如有興趣知道更多,不妨自己搞一個媒體試下,咁你就明㗎喇(大笑).


text:
醫師話「肝主筋,而J又係男人條宗筋,如果肝唔好,條J就唔會好」
因此其實只要護好肝,對男士機能都好有幫助.
而如果男士想護好個肝 日常生活飲食習慣要注意!
注意日常飲食 – 可能會吸收過多唔同毒素
個肝主要係幫你解下毒咁嘅,毒嘅嘢其實周圍都係,總之唔係天然有嘅嘢都有少少毒,加加埋埋就一個一壓力.好多客人諗返身體開始差嘅時間都係多左出街食之後,係嫁,你諗下個金拱門啲包呀,薯條呀,都唔會變壞嘅,連細菌都生長唔倒嘅哩,究竟可以係幾毒嘅嘢,我真係不敢想像.仲有啲腸仔呀,餐肉呀,衣啲都好毒嫁,個肝咪食食下真打柴囉
熱氣,辣油
煎炸嘢食,辣嘅油,早餐整個蛋牛治烘底,lunch 食個乾炒牛河,夜晚整個酸辣麵,醒之前食啲薯片.香港人都係鍾意熱氣嘢,仲有身體有一個趨勢就係有熱氣仲會想食啲肥膩嘢,所以都難搞嫁,生哂暗瘡呀,又好易頭痛,火爆呀.
飲酒
飲酒好傷肝,一嚟係啲酒唔靚,兩嚟係飲得太多.所以我只飲靚酒,啤酒好少係靚嘅,少飲少飲
缺乏運動
運動最佳的幫助是加強血液循環.肝臟血,當肝嘅血都得以循環全身,當中的氣都得以疏泄到全身.所以運動好疏肝,定期做下運動個人就無咁躁底.所以各位兄弟都要得閒帶囡囡去做下運動,比錢佢去玩下yoga,保證少啲煩惱.


text:
取消~取消~ Because of WUHAN
由於武漢肺炎, oh…. sorry, 根據世衛嘅命名, 應該係叫新冠病毒 (Coronavirus / COVID-19). 不過唔好意思, 我都係習慣叫武漢肺炎. 由於呢隻病毒, 搞到我今年嘅旅遊大計全部都亂晒, 亦都唔知幾時先可以去到旅行. 一隻可能係人工合成嘅病毒肆虐全球, 所有航班都取消, 各國都暫停非本地人入境, 有啲甚至唔畀旅客去嗰啲高危國家. 就算畀你飛到去, 都要 14 日家居隔離或者檢疫隔離. 搞成咁, 你仲邊有心情去旅行. 加埋網上好多新聞都話搭飛機好高危, 個個戴晒護目鏡, 戴晒口罩, 著晒雨衣先上機, 睇到以為自己搭緊架生化飛機.
原本打算復活節假去南韓, 開頭都只係亞洲地區有零星疫情, 點知 2 月中開始亞洲地區出現爆發, 大陸, 香港, 澳門, 台灣, 新加坡, 鑽石公主號. 而南韓差唔多 2 月尾突然爆出大邱市有過百人出現病徵, 仲開始愈嚟愈大件事, 新天地教會出現大規模感染, 搞到香港政府宣佈封南韓關, 而大韓航空都隨即取消所有航班, 跟手我就收到電郵話取消咗班機了. 初時都諗緊復活節應唔應該去, 因為有可能兩小妹嘅復活節假會縮短, 話晒成兩個月無返學, 要追返課程唯有濃縮一下假期. 加埋都唔知呢個肺炎究竟幾時會搞得掂, 都有諗過自行取消機票, 不過我比較 cheap, 唔想蝕咗機票, 自行退票要畀手續費, 又拎唔返晒機票錢. 如果航空公司主動話 cancel flight, 咁我就可以 full refund. 哈哈, 終於等到, 而家可以全額退回. (究竟係好事定唔好事呢? 即係疫情有排都未搞得掂?) 經 agent 訂機票當然係打去同 agent 講退票啦, 唔會揀 re-booking. 初時以為都係一個月左右就可以退到票收返錢, 原來要等成 4-6 個月先收得返錢, 真係要 mark 低先記得自己有退錢呢回事.
搞完呢單, 又要搞另一單, 就係工人姐姐回老家嘅機票, 又係一早訂咗, 而家航空公司話取消班機, 又係畀你退票或者 re-booking. 姐姐就好想返老家, 但係我哋覺得 re-booking 都係有風險, 所以都係退票先, 等呢個疫情真係過得七七八八, 航班大部份變返正常先再訂過會穩陣啲. 今次直接同航空公司訂, 應該可以收錢收得快啲啦o掛….
呢兩單係一早訂晒機票, 但係原來已經計劃好暑假再去一次台中, 花蓮, 台東, 高雄 14 天遊, 而家又無啦…. 雖然教育界嘅老師話唔可以 cut 咗暑假, 暑假係一定要放. 但係我都唔理佢 cut 唔 cut, 我反而擔心係個武肺到暑假都仲未搞掂, 雖然而家 book 機票好平, 不過都係唔好搏啦.
咁你可以 book 聖誕o架嘛….. 大佬, 咪玩啦! 呢個疫症真係好得人驚, 搭 lift 11秒都可以傳染到, 出現高峰期係遲早嘅事. 而家美國同歐洲地方都仲未算有好多人感染, 但頭先所講, 呢隻肺炎係好容易就傳染到畀人嘅話, 只要美國同歐洲等地方都陸陸續續出現病例嘅話, 高峰期就應該不遠矣. 我估計未來兩個月就係關鍵期, 究竟係肺炎繼續肆虐, 定係人類發明咗疫苗打敗肺炎呢? 所以聖誕咁長遠嘅事, 都係再等多兩三個月先算啦.
Updated on 17-Sept-2020
寫完呢篇嘢之後過咗2星期左右, 突然見到 wefly 結業清盤, 成個人癲咗. 唔係咁大整古嘛, 我就係透過呢間代理買機票, 佢仲答我 4-6 個月會退款. 天呀, 嗰下見到呢個 news 真係想死. 即刻去討論區睇下, 原來有好多人都喺度呻, 亦好好彩有好多有經驗嘅人教路應該要點做. 大路諗, 係咪 應該搵旅遊業議會幫手, 但係原來係唔 work 嘅. 佢哋只係會叫你自行打去搵航空公司, 去搵消委會… 網上嘅人反而叫你打電話去銀行信用咭中心, 去申請 “沒有收到已購買的貨品” 退款賠償. 當然呢個退款賠償間間銀行都有唔同流程. 好似我用 DBS 信用咭, 佢係接受訂購不超過 540 日嘅申請, 但係有啲銀行就只有 60/90/180 日, 過咗就唔會接受. 好彩我次次都用 DBS 嘅啫. 打去 card center 問, 由親身交 form 到真係退到款, 足足有 6-7 個星期. 耐唔緊要, 最緊要可以收返筆錢. 今次都係一種經驗, 都學到嘢.
原本諗住同航空公司訂, 應該會好快就可以退到款. 今次喺 Cebu 航空訂機票, 佢無得上網站退款, 要親身打電話去, 點知一駁通, 弊…. 要講英文!!! 唯有死死哋氣集中精神去聽, 好努力去講要退款嘅事. 講完就話會 send 條 link 嚟畀我去申請退款, 頂, 點解唔可以喺網站度貼呢條 link 出嚟呢? 好啦, 等佢 send 咗嚟之後, 跟住網頁操作申請退款, 點知佢居然會扣咗 HK$150 做手續費, 之前明明電話講明係 full refund o架嘛!! 唯有又死死哋氣再打去問, 跟住又要同佢搏鬥, 講完一大輪, 確認咗係 full refund, 唔駛理網頁所寫嘅嘢, 佢哋內部會跟進, 退返足晒畀我. 好啦, 按制退款啦, 然後就收到 email 話信用咭嘅 3-4 個 billing cycle 會完成退款. 咁我咪等下囉, 等下, 等下, 三個月都過去咗, 都仲未收到退款, 咪諗住試下send email 去問, 但係網頁居然搵唔到, 反而見到佢叫人喺 twitter 問問題, 好囉, 唔駛打電話. 留咗 message 都等咗成個星期先有人覆, 話已經退咗, 可能係銀行過數問題, 叫我再等下. 又再等, 又再過咗一個月, 又再追, 又係相同說法; 每個月都去問一問, 都係相同答法. 正當諗緊係咪間嘢都唔掂, 所以一直唔退呢? 正想再去銀行試下申請退款, 終於等到佢嘅退款, 足足 6 個月先退到…. 真係等到人頸都長.


text:
(西維爾兩日一夜睇波快閃團)
Europa League Real Betis vs Milan 1:1
以下文章原載於阿水文化筆記Facebook專頁,此文用粵語寫作,敬請見諒
是咁的,阿水由七月尾翻人生第一份Full time,到最近都忙到嘔泡噉,再加上八月尾時突然決定去修個經濟學學士文憑,所以最近個半月都係屬於一邊翻工一邊翻學嘅狀態,所以都無咩時間update近況.
話說早一兩個月時,歐霸抽籤米蘭就抽中對貝迪斯Real Betis.噉我地Milan Club London就決定組團去睇波,而作為N年都係自己一條友去旅行嘅阿水梗係決定join啦,所以就踏上咗呢次睇波快閃兩日一夜團喇.
其實出門哥陣已經唔多順,本來買咗National Express由Waterloo踏巴士去Stansted Airport,點知Waterloo個站維修緊,結果資訊好混亂等咗半個鐘有多都無車嚟,只好臨時叫Uber趕去Liverpool Street踏Stansted Express(結果浪費咗金錢,時間同體力). 由於今次因為成班友一齊去,所以阿水都唔使plan啲咩,跟大團就得.
到埗後因為間AirBnB未夠鐘check in,只好係附近一間家庭式茶餐廳hea.然後發現啲嘢食超平,平到喊,半pint啤酒先1歐(雖然好難飲),而個好好食嘅西班牙乾火腿包兩歐都唔使.超正又好食!
不過由於比賽前一晚有米蘭球迷係市中心搞事畀警察拉咗,所以啲人話入到市區都唔好show有米蘭logo嘅衣著,不過因為我地成班人,再加上意文同西班牙文好似,沿途大把人已經知我地係米蘭球迷😂😂😂
去到哥時啲天氣垃圾到喊,大雨到痴線,好彩到我地出到市區時天氣已經好咗好多無點落雨.噉我地出發去球場之前,都會係一個地方同南看台嘅人會面,再一齊出發.唔知係未因為歐洲賽事唔賣酒精飲品嘅關係,定係由於場波去到當地時間成9點先開始嘅關係,所以我地成班人係間酒吧度呆咗成兩三個鐘先一齊出發,所以有啲時候阿水都心諗自己係度做緊咩😅😅
順便提翻件小事,啱啱到間酒吧時我朋友問我見到咁多南看台嘅人會唔會驚,或者覺得奇怪,我話會,唔係因為一睇就知成班人係流氓😂😂😂,而係我敢肯定呢度大把人唔識講英文而以我嘅意文水平又唔會同佢地溝通到覺得又少少唔舒服姐,而我朋友聽到我噉話就即刻笑咗出嚟😂😂😂
Betis個主場其實離市區都幾遠吓,不過我地成班人一齊行,所以感覺上無話覺得行咗好多路.到我地就嚟抵達球場時,就開始見到好多警察監察住,而我身邊幾位朋友都開始覺得好唔耐煩.而我唔少朋友都覺得今次球場安檢特別嚴,阿水因為係女仔所以好快就過咗安檢(而且又唔使點排隊),但阿水有位朋友就無端端畀警察拉埋咗一邊搜身,搞咗好耐根本咩都查唔到就只好放佢走,結點成班人唔入到場已經好燥.而據聞就係因為噉所以有一班南看台嘅人就選擇咗唔入場(可能係驚過唔到安檢),所以琴晚米蘭球迷都比較靜.
貝迪斯個球場都好一段歷史,而佢亦都係西班牙第四多座位嘅球場,我諗其中一個原因可以容納到咁多人係因為佢地最上面層看台真係好斜!!!我地算係最早一批入場,結果好多吉位,一望落去好似咩都無成個人會跌落去噉,所以阿水感到好唔舒服,後來個南看台多咗人入場fill up咗啲都好啲,就當係一次experience.
噉貝迪斯主場係開場前都有全場大合唱嘅,再加上係歐霸夜,所以都有個算係噉嘅燈光show,不過嚟得作客,當然唔會點理,全程一直boooooooo啦😅😅
其實貝迪斯係小組暫時排第一一啲都唔出奇,個人覺得米蘭今季踢波太拖泥帶水,班友仔又成日聚埋一齊唔識拉出啲空間發動攻勢,有波又好多時唔肯爆,真係睇到激鬼氣😡😡😡
哥晚阿水大概有六成時間同南看台一齊唱歌,四成時間就係度爆晒粗噉鬧班友仔(我諗我一世人真係第一次噉爛口🙈🙈🙈).然後蘇素憑住「蘇一招」入咗球追平係開心嘅,跟住南看台就同隔離貝迪斯嘅看台一直係度鬧交,我諗除咗係因為貝迪斯真係唔易對付外,就係因為安檢單嘢令到班人特別燥….可以講今次睇波之旅真係特別難忘…
Anyway, 唱咗成晚90分鐘後,阿水真係攰到死,成班友係AirBnB附近間Kebab shop食咗個宵夜後就翻咗去訓.
由於我地成團人有好多人星期六都要翻工,所以超過一半人朝頭早就搭機翻咗去倫敦,而阿水我可以的話都想留到星期六日先走,可惜阿水一早就book咗週末去巴黎,只好搭夜晚機翻倫敦,所以就有一個朝早係西維爾hea吓.
其實都想好好用盡個朝早周圍睇睇,不過始終N年無同朋友一齊去旅行(屋企人另計啦),所以最後都係放棄咗一個人周圍去,同剩低係度嘅兩,三位球迷朋友一齊食中午飯.
噉我朋友就係TripAdvisor搵到一間評分超高嘅餐廳,間嘢就只係食tapas嘅,所以午飯時去都只係七成full,有張大枱可以坐低慢慢食.果然TripAdvisor四星幾嘅評分真係無介紹錯,啲嘢食一嚟到已經好食到喊,最後我地都order咗三轉(每次約四件tapas)!轉轉都好好食!而噉啱佢地又做緊苦艾酒promotion,我地亦都叫咗嚟飲,又係好正好好飲😍😍😍而最驚訝嘅係,十幾件tapas(麵包任添),六杯啤酒,一杯紅酒同七杯苦艾酒後,埋單都只係七十幾歐,每人唔使廿歐,係倫敦我諗埋單應該都係呢個價嘅兩三倍😅
以下係店舖地址,有興趣嘅朋友都可以嚟試吓架:
Bodeguita Romero
Calle Harinas, 10, 41001 Sevilla, Spain
阿水因為受基友所托要去西維爾(今次係足球)嘅專門店買嘢同寄明信片,所以就早走咗,係市區行咗個圈.其實西維爾都幾多嘢睇,因為佢地係大航海時期係西班牙其中一個最重要嘅港口,所以去美洲嘅船最後都會翻到西維爾,於是市內其實都有幾多豪華同有特色嘅建築.可惜阿水今次無緣慢慢睇,唯有寄望基友早日翻佢老家西維爾睇波時可以join吓佢啦😘
順便送上一啲我係西維爾影嘅相,只能講呢個城市真係好靚又好玩:
順帶一提,附圖中有一張影南看台嘅相,倫敦支旗隔離,白色箭嘴指住哥個就係阿水喇😂😂😂 因為生得矮加舉起咗條頸巾嘅關係所以你睇我唔到😂


text:
「港產」
老實講真係好耐無睇港產片,最近最想睇嘅應該係「一念無明」.不過除此之外,今年被提名嘅電影真係有好多都聽都未聽過!或者近年真係睇少咗戲,所以真係無乜留意究竟有啲乜嘢嘅港產片.另外其實都有小小怕睇嗰啲合拍嘅電影,因為套戲有非本地嘅演員,啲對白好多時都要搵配音將佢變返做廣東話.其實感覺真係好怪,所以如果唔係啲超級好評嘅電影都好少會入場睇.
「電影」
又係一年一度嘅香港電影金像奬,但係而家真係好難先至有一套你想睇嘅港產片.當然好多人會話香港電影不如以前,而事實亦都擺在眼前,只不過其實香港係有好嘅電影,至於係唔係一定攞到獎唔係重點,而係套電影對於香港人嚟講係唔係一部好嘅電影.近年其實真係有好多有質素嘅港產片,只不過係需要啲時間重拾以前嘅光輝嘅年代!希望香港嘅電影可以再一次發光發亮!
「質素」
香港其實真係有好多人才,而咁多年嚟真係有好多好嘅電影.而家嘅香港人係講求套電影嘅質素,所以產量少唔緊要!當然係唔係攞獎嘅就一定好睇?其實又未必,因為每個人都有唔同嘅喜好,所以睇戲最更要自己睇得舒服.當然每年頒完獎之後,攞到獎嗰啲電影又會再一次掀起話題.但係點解要等到頒獎禮之後?講到尾都係羊群心理!攞咗獎就應該唔會差得去邊!
Also published on Medium.


text:
「價值」
每個人嘅價值觀都好唔同,而往往好多人都將自己嘅觀點與角度擺咗落去自己嘅下一代.當然好多嘢我哋都希望可以薪火相傳,只不過時代會變,而我哋亦都應該要變.雖然有時係唔明白年輕人嘅諗法,但係佢哋係社會下一代嘅主人翁,所以有時無必要倒模式咁將我哋認為啱與唔啱嘅嘢灌輸俾佢哋.保護下一代係我哋嘅責任,但係過份保護,過份規管,就好大機會有反彈嘅情況.
「倒模」
香港係一個倒模式嘅社會,基本上絕大部份嘅小朋友由一出世開始就已經被家長,被社會倒模.不過每一個年代都有唔同,所以倒模出嚟嘅小朋友係會按照當時嘅社會環境而有所唔同.好多時聽到朋友慨嘆,但係問題其實在於社會,在於父母,在於教育.最荒謬嘅係當上一代被挑戰嘅時候,往往我哋唔係去理解問題嘅源頭,而係不斷去用唔同嘅方法去堵塞問題.
「問題」
雖然時代會變,但係如果唔與時並進,到頭來只會不斷倒退,嚟個正正係香港過去嘅問題.我哋不斷希望我哋嘅下一代嚟樣嗰樣,但係路應該係由佢哋自己揀嘅.只要唔係一啲作奸犯科,姦淫擄掠嘅嘢,咁咪得囉.當然每個父母都關心自己嘅仔女,希望佢哋開開心心,唔好咁辛苦.因此大家不知不覺間就將自己人生嘅一套完完整整咁灌輸咗落去自己嘅仔女度.
Also published on Medium.


text:
護照
護照係一國政府發出嘅証書(証明文件),證明持有人身份及國籍,畀佢出國周遊之用.護照上通常有持有人姓名,出世日期,性別同出生地.亦可能會加相甚至生物識別資料.好多時國籍就等同於有公民身份.
有護照唔等於持有人可以入第二啲國,又唔等於有領使保護或其他特權,除非兩國有協議.之不過,有護照通常都表示持有人畀返去簽發國.領使保護權係國際協議,而返國權係簽發國法律所定.有護照唔等於可以響簽發國度住.
史[編輯]
護照喺中世紀歐洲嘅一啲文件可以由當地嘅統治力量頒發畀旅行者,而一般包括持有者可以通過嘅城鎮嘅名單.呢種制度延續到法國,例如,直到1860年.喺呢段時間入面,護照並唔係旅行到海港嘅必須品,呢樣嘢同自由貿易有關,但係需要護照從海港去內陸城填.早期嘅護照經常係咁,但唔係一直都係咁.呢啲護照包括持有者身體嘅描述,而相係直到20世紀前十年,先加埋上去嘅.
喺中國大陸嘅歷史入面,唔同歷史時期會有不同嘅稱呼,例如稱為符,傳,過所,公驗,度牒,路證,通關文牒,安全證書,通行證等.到咗清朝,會根據通行證件嘅證明身份,提請邊境關防檢查機關予以「保護」「關照」,給予通行嘅便利同埋必要嘅協助嘅功能,而將「PASSPORT」呢個詞,喺1845年首次譯做「護照」,重用到今日.
喺世界大戰之後,國際聯盟,聯合國同國際民間航空組織,頒佈咗護照嘅設計同埋特徵嘅指導標準,呢啲指導好大方面上形成現代嘅護照.近幾年就有MRP(Machine Readable passport,機器都讀到嘅護照)統一規定持照人嘅資料頁喺封面嘅內側頁,並有可利用掃描方式畀電腦可判讀嘅資料,節省喺海關驗證所需嘅時間.
近幾年,有一種形勢將生物信息引入護照入面,以改進身份嘅安全性.咁樣就提出咗一個疑問,係咪某啲技術都可以有效噉改進護照呢?由於缺乏可靠嘅結果,美國已經延遲咗引進這項技術.
護照嘅種類[編輯]
- 因為旅行目的嘅公民,頒發嘅係普通護照.
- 頒發畀外交人員嘅係外交護照,用來證明佢哋係所屬國家嘅外交代表.佢哋享受佢哋執行任務時嘅外交特權同豁免權(當所屬國家承認佢地係外交使團中嘅一份子)
- 服務護照發放畀外交使團入面嘅專業同行政人員,好似大使館同領事館嘅隨從人員,呢啲人擁有嘅外交特權同埋豁免權比外交人員少.維也納外交保護公約有詳細規定.
- 某啲國家向因為公務旅行目的嘅政府官員頒發公務護照,呢個取決於國家之間嘅協義,某啲例子入面,持有公務護照嘅外交送信人員可能需要簽證,但係,持有服務護照嘅外交送信人員唔需要簽證,某啲例子入面,公務護照持有者可能會得到免簽,正常護照持有者則需要簽證.
- 團體護照好似學校團體旅行咁,包括喺旅行期間嘅所有細路仔.
護照通常係國際旅遊中都必定要用到,通常係國與國之間嘅邊境時需要使用.但係有啲時候,某啲國家嘅公民出境到另外一個國家時,由於國與國訂立咗某啲契約(如歐盟),可能就唔需要出示護照,但又有可能會以其他身份證明文件來證明身份,如駕駛執照,個人身份證,護照上嘅簽證.
有啲國家為咗控制人口嘅流動,制定咗一種叫做“戶籍”嘅證件.舉個例,如:蘇聯嘅Propiska,所有公民都會擁有咁樣嘅一個證件去控制人口流動.Propiska喺蘇聯政變後嘅俄羅斯得到保留.
同常用身份證明文件一樣,護照好容易俾人盜竊以及偽造.
喺國土內需要護照先可以去第二個地區嘅例子[編輯]
- 英國 - 海外領土
- 中華人民共和國 - 香港同澳門特別行政區擁有自治領既嘅性質,會發行佢哋自己嘅護照同有自己嘅行政領域同入境規例,運作上同國家差唔多.有啲國家同地區對呢兩個地區採取免簽證政策,同時中國嘅居民都需要性質等同護照嘅通行證來往香港同澳門特別行政區.香港同澳門市民如果要進入中國境內,唔可以用香港同澳門簽發嘅護照入境,而須另行申請港澳居民來往內地通行證(回鄉卡).
- 蘇聯


text:
产品名称:五年陈金艾条
艾绒比例:45:1
规格:18*200mm±1mm/根 10根/包 1000根/箱
纯天然优质五年陈艾叶提取纯艾绒,使用可食用级棉纸和糯米浓浆纯手工制作而成.透明塑封膜10根塑封一包,防虫,防潮易保存
南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳


text:
#咩係Debit Card #咩係扣賬卡 #咩係Prepaid Card #咩係預繳卡
新客經本網申請指定東亞信用卡,毋須簽賬額外賺$1,200,夾埋迎新賺高達$3,300!
新客經本網申請Citi Cash Back,額外回$500,夾埋迎新無成本賺$1,280!
新客經本網申請安信EarnMORE,毋須簽賬額外賺$550,迎新無成本食$1,220!
新客經本網申請星展Live Fresh,毋須簽賬額外賺$500,夾埋迎新賺高達$1,500!
新客經本網申請信銀Motion,毋須簽賬額外賺$500,夾埋迎新賺高達$2,000!
近期多間虛擬銀行陸續推出Debit Card,仲要做咗好多推廣優惠(Debit Card優惠攻略),成功造就咗一股Debit Card嘅熱潮.咁大家又知唔知Debit Card究竟係咩嚟?同信用卡有咩唔同?同EPS同Prepaid Card又有咩分別?等小編同大家解釋下啦!
咩係Debit Card?
平時我哋用嘅Credit Card,之所以叫「Credit」,係因為每次簽賬嘅時候都等於向銀行借緊錢.如果一個唔覺意使突咗無錢找卡數,就要向銀行還息.而Debit Card就係Credit Card嘅相反,中文叫做扣賬卡,顧名思義,就即係每次用嘅時候都係直接喺我哋銀行戶口扣錢,道理大致上同EPS相同.如果用Debit Card嘅話,就無咗「先使未來錢」嘅問題,更加唔會有差落一身卡數嘅風險.
對於銀行嚟講,Debit Card係一項無咩錢賺嘅業務,唯入嘅收入就係交易手續費,所以亦解釋咗點解香港傳統銀行多數都只係有興趣做信用卡.咁Debit Card同EPS又有咩分別呢?簡單嚟講,EPS係香港土炮嘅產物,基本上只係喺香港實體零售層面用到;而Debit Card就同信用卡一樣係由Visa,Mastercard呢啲國際批卡機構所發行,所以係通行全世界同可以用嚟上網買嘢,基本上凡係收Visa/Mastercard嘅地方就會用到.而Debit Card通常亦會兼任埋提款卡嘅功能,所以一張卡就可以用晒嚟提款,簽賬.
咁Debit Card定信用卡好用?
其實呢條問題好難一概而論.如果你本身對自己使錢嘅自制能力信心唔大,驚差落一身卡數,又或者因為無收入證明/TU差而好難開到信用卡(無入息證明開信用卡攻略),就當然係適合開Debit Card.但因為信用卡對銀行嚟講係賺得多好多錢嘅業務,所以一般銀行都會更加肯扔錢落信用卡產品做優惠做回贈.撇除依家虛擬銀行啱啱launch Debit Card所做嘅優惠唔計,信用卡嘅回贈同推廣一般係比Debit Card多好多;所以如果對自己有信心可以每期full pay找卡數,用信用卡係會更著數賺到更多回贈(最佳現金回贈信用卡組合).另外,用信用卡仲有一個bonus,就係可以build up一個良好嘅信貸紀錄(當然前提係要準時找卡數),咁第時要買車買樓做按揭都可以攞到更好嘅offer.
咁Prepaid Card又係咩嚟?
相比係Debit Card,Prepaid Card可以話係一個更冷門嘅產品,除咗中學生之外實在好少人會用.Prepaid Card中文係預付卡,顧名思義,就係首先要入咗錢落Prepaid Card賬戶到,先可以用Prepaid Card去使錢,可以話係一張行Visa/Mastercard網絡嘅八達通.由於Prepaid Card賬戶同銀行賬戶係分開,所以理論上係比Debit Card更加安全,但前提係每次簽賬前都要預先入定錢.市面上部份Prepaid Card亦會有提供類似八達通自動增值嘅功能,可以預設一個銀碼,當Prepaid Card賬戶唔夠錢嘅時候就自動由銀行賬戶增值.由於Prepaid Card係由Visa,Mastercard呢啲國際批卡機構所發行,所以同樣基本上凡係收Visa/Mastercard嘅地方就會用到.


text:
(最驚要Presentation)令Present成功嘅技巧大揭秘!
係中學嘅時候,present嘅機會可能比較少,但入到大學,之後出黎做野,有好多時間都會需要present,例如係project presentation,event proposal 等等,但點樣先可以做到一個成功嘅present呢?依家Tutor Circle尋補略略話你知啦!
魔鬼在細節
小編有讀一啲公關 (Public Relations PR,人稱關公) 嘅course,成日強調人可以好膚淺,俾外貌影響左你嘅睇法都唔知〜當然唔係話要你生得好靚仔/女,而係你有無一個整潔,sharp醒,配合場合嘅外表!例如係你當日係咪油頭粉面,啲蔭有無遮住晒對眼,係咪著到去yo咁去present.所以就算唔係對要present要求好高嘅course,都可以著得整齊啲出現,at least 展現你有心去present,而要求較高較 formal嘅present,就可能要著翻smart casual,女仔可以係黑色連身裙/恤衫加長褲(無爛個種)同平底難.
男仔就恤衫長褲同皮鞋,主要都係淨色為主!有時係一組人嘅present,仲可以配合翻present主題夾埋顏色,成組靚仔靚女出場,上次小編一組仲特登整左個襟章印住project present個項目嘅logo〜professor就好滿意加分了,俾人感覺好啲,present都聽得開心啲啦 d(`・∀・)b
PowerPoint 稿件只是配角!
Present多數都會係整埋個PowerPoint (PPT),但話明係present,要有人講野,就當然係講者做主角,聽你講野為主,如果唔係你交個好多字嘅PPT俾人睇咪得,係咪先?所以PPT切記唔好成篇文打落去,而係只落重點,俾人望到你大概想講咩,而你就要負責清楚解釋列係PPT上面嘅要點係咩一回事!
Copyright © 2021 Tutor Circle 尋補. All rights reserved. 此文章未經許可,不得轉載.
Copyright © 2021 Tutor Circle 尋補. All rights reserved. 此文章未經許可,不得轉載.
亦都有好多人會寫定稿出去present,但千其唔好望實PPT同份稿照讀!都係個句,照讀不如我直接睇係咪?加上唔照讀都可以多啲eye contact同gesture嘛~PPT係配角,都係工具,例如可以放多小小圖表,數據俾人參考〜係講到個part嘅時候指翻去個啲圖,就清唽好多了
如何引人入勝?
Present除左係你講之外,都希望有人聽〜 其實講者都有技巧引人去聽嘅〜最好就係由開頭入手,係最基本嘅打招呼後,可以用令聽眾involve多啲嘅方式入題,例如係問下大家小問題,做下quiz,最重要係你知道佢地嘅答案,或者係互動,會係你想要嘅答案,亦都會有利你之後present嘅內容先好問喔
或者你都可以提出一啲好貼身嘅日常例子,可能每個人都會經歷過嘅,去引起人嘅注意同共鳴,從而會focus或者更加投入聽你講野咁你就攞到個機會大展所長啦!最後完結前都可以做一啲呼籲或者再強調present嘅重點,令人對你present想帶出嘅重點更深刻,present就perfect池了〜可以參考下TED.
此文章純屬 Blogger 個人分享,並不代表本網誌立場.
想追返學校進度?Tutor Circle尋補有超過10,000個三大導師,即日幫你搵一個合適既導師!
DSE讀得咁辛苦,想活用知識黎賺下外快?
緊貼尋補 Blog,Facebook 同 Instagram,尋補?Tutor Circle!
Z世代 修辭手法 Ocamp
英文補習 上莊 中文補習 議論文
slp smaple 補習網 數學補習
大學五件事 綜合格式
*此文章純屬 Blogger 個人分享,並不代表本網誌立場.
其他人還看了……
👇🏻 緊貼最新資訊!


text:
(愛戀沒經驗)好好愛自己!5個小tips助你成為渣男絕緣體
成為「渣男磁石」應該係好多女仔嘅噩夢,見到身邊有啲朋友被渣男害到心碎,有啲卻係「渣男絕緣體」,究竟有咩秘訣呢?今日小編就整理咗5個小tips,同大家一齊趕走身邊嘅渣男!!!
1.唔好做「聖母瑪麗亞」
睇過好多戲/現實中遭遇渣男嘅朋友仔,佢哋都有一個不約而同嘅共同點,就是戀愛嘅原則同埋底線模糊不清,對渣男嘅行為過於寬容!例如被家暴或者被出軌,只要對方扮可憐或者許埋啲虛無飄渺嘅承諾就會原諒佢,然後令悲劇重複.要知道雖然人人都有被原諒的機會,但過份聖母心只會害死自己.
2.唔好將愛情作為你唯一嘅寄託
好多人喺戀愛嘅時候都會被衝昏頭腦,認為對方好似就係自己生命嘅全部.為咗對方可以放棄所有嘢,卻因此迷失咗自己,成為對方嘅附屬品.咁樣只會令渣男覺得你唔值得珍惜,對愛情有嚮往唔係一個錯誤,但係「要愛人先要愛自己」,一個人只有喺識得愛自己之後,先不會喺愛情入面迷失自我.
3.保持獨立,不輕易被誘惑
有好多渣男會鍾意用奢侈品/金錢等物質來誘惑女生,覺得「有錢真係大曬!」.所以如果女仔保持獨立,自己就買得起想要嘅嘢.喺不被誘惑的情況下得到嘅愛情可能會比較單純同純粹喔,而對方亦都不會將你當成膚淺嘅女仔,可能會更比心機對待你.
4.對未來伴侶設立一段觀察期
一見鍾情聽落好似係一件好浪漫嘅事,但曖昧嘅費洛蒙其實好容易會蒙蔽你嘅雙眼.喺每一段關係入面,人類會習慣性透過話語/外在打理嚟美化自己,所以喺相處過程入面,多啲觀察佢嘅言行係咪一致,咁就可以減少遇到渣男嘅機會啦.
5.要識得「及時止蝕」
投入左感情之後,好多人就算發現問題都會因為唔捨得而遲遲唔肯放手,我知呢個係人之常情.但其實不斷嘅忍讓未必會換來感動/悔改,再鍾意對方,都唔應該對對方太包容,尤其有啲事唔係當無發生就可以淡然過去.離開或者不易,但止蝕離場,總比委屈求全,失去自己來得好喔.
ps.學識成熟地為自己設想,世界上仲有好多好男仔,為咗一棵爛樹放棄整個森林?唔值唔值~
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
《雨傘女俠》
人有咁上下高度(I.e.人哋開遮會插到眼為標準),就會知用傘之道,在於沉肘.擋字訣.人哋想爆副眼鏡,沉肘;想側傘倒水落嚟,沉肘用傘尖拮住佢塊遮布.師奶望一望我,我漠然望一望佢,黃金甲上身:朕俾你郁遮你先好郁,朕唔俾,你咪郁.
特務都有用黑傘頭抹毒插人腳嚟暗殺,總有啲八婆由上向下一收縮骨遮,一招順水推舟將啲遮上面嘅雨水全部淋落你對腳面度.you see it coming, 控制自己唔好鴛鴦連環腳將佢個頭當毯咁踢 - 不論你功力有幾深.向後縮加句“丟~那星“就夠.不幸遇伏,先諗諗好唔好除咗對鞋將裏面啲水倒返落佢個頭度.我哋假設對鞋唔吸水.
喺地鐵逼,用嘅唔係拈衣十八跌,係纏.黐住前面條友,附骨之蛆咁用肚腩頂住佢背脊,記住雙腳保持無意義嘅提起放下,自然後面嘅人會推你向前你一分力都唔駛出,佢哋叫借力打力,曹仁超大師叫依個做:c.順住個c, u know?
如果你喺街見到我傻笑,你由我啦,十成九我mentally KO 緊好多人,或者9寫bullshit緊啲無關痛癢嘅irritation.
But u would never know, 嗰個腥風血雨屍橫片野嘅世界,係幾咁快意恩仇,幾咁寂靜和諧.我嘅笑容,係會幾咁天真,幾咁痛快.😀😁😂


text:
我唔介意一部電影劇情荒誕,如果你一早個設定話俾觀眾聽係荒誕嘅話.但用呢個方法講音樂有治療作用,可以帶人進入另一世界,坦白講,作為耳仔比較敏感嘅人,《大樂師·為愛配樂》好難令我進入導演嘅想像.
(含劇透)
人質與綁匪發生感情,之前都有拍過,我都可以接受呢個情節,合理化個有耳仔嘅綁匪幫手搵部琴返黎,同佢錄歌,同養聲上台演繹首歌;作作下野突然靈感到,抓狂咁要搵野記低,我都理解;但係呢個緊張狀態,見到黑白間條毛巾,然後聯想係鋼琴係上面彈住搵音,會唔會有點作狀?(如果個狀態唔係咁intense,而係海上冇野做,帶點詩意咁聯想,我係接受嘅)
另外,好多位都係因為「劇情需要」而做出黎,冇乜說服力.例如到男主角坐完監搭的士,咁啱的士司機以前跛腳,因為幾年前聽完佢唱歌令對腳郁得返;警察睇唔過眼,係女主角面前爆佢男朋友同第二個人過夜,令佢地「劇情需要」而分手;女主角同佢男朋友條感情線又冇點發展(更唔好講人物塑造),去布拉格取景,係咪有點浪費?
另外,既然套戲同音樂咁密切,即管講下聲音處理.Mixing 不嬲都係你做得好唔多覺,做得唔好會好容易留意到嘅地方.可能導演想設定一個比較虛嘅世界,好多地方用左好重reverb,例如Cherry係海上哼歌.可能技術上好難現場收音,有風聲,點都要後期去studio錄,但要突顯女主角音華嘅才華,同埋美妙嘅歌喉,眼見係海景大頭shot,聽到係studio般出黎嘅重reverb靚聲,幾對口型都好唔真實.
有朋友話睇左個trailer覺得好cheesy,係嘅,可能商業考慮,港產片嘅電影音樂點都要做一首有人唱嘅主題曲,雖然金培達都係一個我欣賞嘅前輩之一,但坦白講我覺得可以多點變奏,係咁聽住同一個key同一個tune,耳仔有d攰.(又可能關製作時間事)
有時唔係個觀眾有冇想像力,有冇丁點浪漫,而係電影有冇營造個空間俾人想像到.咁音樂同犯罪情節係咪永遠扯唔埋?唔係,上年嘅Baby Driver 係一套好好睇嘅商業片,仲要將兩者扣連得好好.(觀眾聽嘅野係從主角聽覺出發,呢個idea都唔太關budget事)
睇訪問見到顏卓靈對大樂師入座人數不忿,其實唔關演員事,佢地係個本上做得唔錯,但一部戲咁多成分決定成敗,演員只係其中之一.而加我覺得係因為較真實嘅綁匪情節同講音樂比較虛嘅事放埋一齊,導演未拿捏到應點執行,以致劇情唔make sense.人物性格上除左綁匪同男女主角,其他人刻劃唔多,最後好多位好hard sell音樂嘅魔力,怕觀眾唔知呢部戲同音樂有關.用力過度,自然事倍功半.
雖然唔係好鍾意呢套戲,但我仲期待之後上嘅港產片.聽聞將會有:《中英街一號》,《黃金花》,《非同凡響》,《逆流大叔》,《葉問外傳張天志》,《大師兄》,《熱血合唱團》,《無雙》,《逆向誘枴》,《翠絲》,《脫皮爸爸》,《獅子山上》,《某日某月》等等.大家密切留意.
(文本無題,題為編輯所擬)


text:
呢張相,係未出院嗰陣太太偷影我嘅.嗰陣開始有少少懷疑人生,覺得點解我好似做乜都唔啱咁嘅?
.
點知返到屋企之後,懷疑得仲犀利.
.
尋日怪獸仔第一晚返屋企瞓,講攰真係好攰,我成晚都冇乜點瞓過,不過就開心多於一切?.相信到怪獸女返埋屋企之後,肯定仲刺激;我諗,我終於可以體會到咩叫困獸鬥??♂
.
其實我明明跟足晒陪月姨姨啲步驟㗎啦,但硬係都好似搞唔掂咁.人哋姨姨輕輕拍佢幾下佢就瞓著,我就半夜搞一大輪佢都仲係唔願瞓;到佢肯瞓嘞,又差唔多要餵下一餐.
尋晚三點幾,怪獸仔終於瞓著;見得番個零鐘,我決定唔瞓喇,索性坐喺廳等算數.等等下嗰陣我諗:嗱,日頭佢哋食飽就瞓吖,但一到夜晚我同佢單對單嘅時候,就鬼咁精神 –
.
如果我哋係喺歐洲生活嘅話,咁我夜晚咪有得瞓囉?
.
冇嘢喇,嗰陣我可能眼瞓到黐咗線?
.
不過話時話,我的確已經準備將佢哋嘅一啲嘢送去歐洲,講緊嘅,係佢哋嘅臍帶血.Smart Cells Hong Kong 嘅服務非常之好,簡單登記完,第二日佢哋就會將採集工具盒送上嚟我哋屋企,而我哋要做嘅,就係入院嗰陣將個盒交畀姑娘;小朋友出世之後打個電話,寶諾又會即日派人去醫院攞番個盒,再將樣本送去英國嘅實驗室化驗同儲存.儲臍帶血,係幫小朋友嘅未來買個保障;做父母前幾已經有好多嘢要兼顧,寶諾嘅周到服務真係幫到我手,感激感激.
2020年4月


text:
收人哋手信就收得多喇,今次去台灣輪到我買番俾人啦.
呢個係西門町一間滷水專門店,叫做「老天祿」,因為我即時買過嚟食,覺得味道唔錯,所以我同 Winnie 都買咗滷水海帶返嚟俾屋企人食,佢哋仲有滷水鴨舌,豆腐等等.
我諗你哋都認得呢兩樣嘢係喺邊度買啦!無錯,咪就係西門町果間「果風小舖」囉!呢,仲有安全套朱古力賣果間呢!
呢包衛生巾綿花糖係買俾 Lily 嘅,因為佢係女仔嘛,實啱用啦!
樽假「曼秀雷敦」就自己食嘅.我打開過嚟睇,聞到好香濃嘅榛子朱古力味,正!
慢慢研究吓佢個說明同用法,勁抵死攪笑.
請留意第 5點嘅「用法」,以我嘅經濟狀況,我就實唔可以用嚟敷面囉!
胡椒餅咁好食,梗要買兩個返嚟做手信啦!一個俾阿馳同阿瑩試;一個就俾我老豆食.
胡椒餅未切開時個 outlook.
呢包烏龍茶就係阿珊嘅指定手信,我同 Winnie其實係見佢價錢抵先買,港紙約$25,點知 Li Kien同阿珊都話「天仁」嘅茶葉原來係屬於當地嘅名牌,真係誤打誤撞 o架咋!
跟住落嚟果四樣嘢都係喺南門市場買嘅.
知唔知係咩嚟嘅呢?係九層塔呀,即係泰國嘅金不換.喺香港都幾難買到,因為少人買,又易變壞,所以好多賣東南亞食品嘅舖頭都唔入貨.我知道喺台灣一定買到,因為台灣人好鍾意用佢嚟煮餸.
大果個係芭樂,即係番石榴;而細果兩個就係棗子,係 Winnie 個台灣 friend請我哋食嘅.
喺切件嘅芭樂上灑上話梅粉寧捨好味,情況同灑鹽落西瓜一樣,吊起咗佢嘅清甜,呢招係喺士林夜市一個專賣水果嘅街邊檔度學番嚟.
唔好以為呢包係啲 "拆家" 帶嘅 "粉" 呀,我係正人君子,唔販毒 o架! 其實係包純杏仁粉,可以要嚟沖嘢飲或者整蛋糕餅乾,維起港紙都係大約 $45,已經有一斤 (600g) 重喇,平過香港好多,勁抵!
迷你鳳梨酥.原本係 Li Kien買嚟做手信先嘅,不過佢話即刻拆嚟大家試吓,食完覺得幾 OK,唔會太甜,又夠鬆,所以我哋每個人都有買嚟做手信.
行師大夜市時買嘅貼紙,原本係俾你貼喺台北地鐵嘅「悠遊通」上面,但原來 size同香港嘅「八達通」,甚至英國鐵路車票相同,所以咪買返嚟囉!一張送俾我學生軒軒嘅,另一張就俾我老豆.
呢兩包麻糬就喺淡水老街買嘅,連埋迷你鳳梨酥一齊分俾媽咪幾個最熟嘅晨運 friends.
呢盒「台北犁記」鳳梨酥就係今次手信中嘅主打.之前其實 Winnie已經做哂 research,佢睇果本雜誌話,「犁記」嘅鳳梨酥係最重果味,最少牛油味同價錢最合理嘅一隻,所以我試過之後就買咗兩盒,一盒就自己食啦,另一盒就梗係送俾乖學生 Louisa 啦!呢兩盒鳳梨酥應該係全場所有手信中最貴 o架喇,不過我覺得都物有所值.
有興趣嘅朋友,有機會去台北玩果陣就跟住個地址去買啦!
今次嘅台北自遊行能夠咁順利完成,實在要勞動到唔少人力,所以我想喺度多謝幾位重要人物:
首先係 Louisa,雖然佢無份去玩,但佢就幫咗我哋4個最多,不但做中間人幫我哋接洽佢個做旅行社嘅 friend訂酒店,book 機票,買 package,仲私下以超荀嘅價錢讓咗張 Asia Miles換嘅機票俾我,臨出發前仲專登打電話俾我,問我 print好機票未,攪好證件未,駛唔駛幫我哋 "唱" 台幣等等,呢個學生真係唔話得,做我哋呢行其實都識到唔少 "大粒","猛料" 之人,但係一個咁好,咁無架子嘅 CEO就真係未見過囉!
第 2個要多謝嘅就梗係老死 Winnie啦!佢唔單只做好哂 research,幫我哋 plan好哂行程,仲幫我聯絡 Louisa攪酒店,機票,因為佢知我係個 "出門白癡",乜鬼都唔知,今次去旅行仲調番轉做我枝盲公竹 o添!
跟住要多謝嘅就係阿聰媽咪,因為原本佢淨係幫個仔 "唱" 台幣就得 o架喇,點知發現原來台幣唔係周圍都有得 "唱",我搵咗好幾間都無,於是我就搭阿聰叫佢媽咪幫我 "唱" 埋,點知後尾又要走多轉去幫 Winnie"唱"錢,累到伯母無端端走多咗幾轉去幫我哋 "唱" 台幣,真係唔好意思,所以我哋都夾份買番啲嘢送俾佢.
第 4個就係 Gordon喇,佢原來喺我哋出發之前係好唔舒服,仲攪到去咗醫院急症室 o添 (我都係返到嚟香港佢話番俾我知我先知咋!佢話唔話俾我聽係唔想掃我哋興喎 ),但佢知道我哋第二日就出發去台灣,就算佢幾唔舒服都專登打電話俾我,叫我哋萬一喺台灣發生乜嘢突發事件需要人幫忙的話,就打電話 call佢個台灣 friend求救,佢都算唔話得喇.
最後就係要多謝 Winnie個侄仔洛洛,慷慨咁借出佢嘅用餐較剪,有咗呢把較剪,我哋就可以試多咗好多唔同嘅小食 ( 特別係掃街果陣時 ).點解?因為無論食物大小,大至一塊大雞扒,細至一舊鳳梨酥,我哋都將佢剪開 4份嚟 "分享",咁就每樣嘢都可以只係食少少,唔會食到飽哂,可以試多啲唔同款式嘛!


text:
澳門係一個小小的城市,卻以許多名勝古蹟聞名海外.喺啱啱過去嘅暑假 我就同家人來到了呢個繁華的城市-澳門.由香港到達澳門只需要搭大約一個鐘頭的船程,非常方便. 喺呢一個鐘頭嘅船程,我哋都好期待一陣之後嘅澳門之旅.
想飽覽澳門嘅美麗風景, 就不得不提松山 燈塔了. 沿著松山山道漫步而上, 你必定會覺得山下的景物越來越細,兩邊的樹木越來越多, 好似令人有一種置身喺世外桃源嘅感覺,成身都舒暢曬. 冇幾耐,我哋已經到達咗松山燈塔嘅最高處, 澳門嘅景物就盡收眼底.南光大廈,綜藝館,警察總部….. 同時間,新口岸的海面上,觀光船,噴射船來往不絕,令我覺得澳門同香港嘅關係更加緊密. 我在想,我終於有機會一睹呢個美麗嘅風景.喺我欣賞咁唯美 風景時,亦都不忘將呢個咁靚嘅夜景影下来, 來留住呢個美好的時刻.
我哋好快去到下一個景點,就係澳門最出名嘅大三巴牌坊.大三巴牌坊係一座好大嘅建築物,好有威嚴同氣勢. 其實大三巴牌坊正式嘅名係聖保祿教堂, 曾經先後發生三次大火而燒毀.我哋喺大三巴牌坊前面影相, 大三巴牌坊好莊嚴. 我哋亦都喺附近買咗少少手信同埋小食, 係咪嗰度嗰啲好地道嘅豬肉乾同埋杏仁餅都好好食.
我哋亦都去咗媽祖閣, 媽祖閣倚山向海, 係一座供奉海上女神的殿堂, 好多遊客都會去到呢度參觀遊覽. 媽祖閣雄偉高大嘅門樓, 同埋門前嘅嗰對石獅子, 不禁令人肅然起敬.
澳門雖然係彈丸之地, 但係就揉合了歐洲的浪漫情懷同中國傳統文化的古典風韻. 有著東方蒙特卡洛的澳門真係一個好有魅力嘅小城, 這一次的旅行始終令人念念不忘, 這一個澳門之旅將會永遠烙印在我的心中.
(文章為港語學第三屆廣東話徵文比賽參賽作品)


text:
話說早2日係facebook放左張三父子親子裝飲衫既相,
一陣已經有成個百個 facebook like
都有好多人like同問我件衫係邊度買, 等我係度同大家介紹下佢地三父子既親子裝啦!
首先係最多人like既恤衫, 呢件就係我最近入手既izzue恤衫,
我係買黎俾佢地三父子下個月去姑姐姐個weeding度著架!
我想佢2兄弟可以著得型D
識返幾個女朋友仔, 聽姑姐姐講有好多小朋友架!
因為係新季既衫, 所以都有d貴呀!
永勝好like呢件tee架!成日都著, 我都覺得好靚架!
下面呢2件就係GAP既出品, 普普通通既TEE
但係都好抵買架!因為永勝個件係中童最大既size, 所以都唔係好貴,
如果d爸爸身型唔係好高大(即係標準身型)
都可以考慮下,呢2件衫既出場次數都好高架!
其實細佬仔Marcus未出世佢地2父子都有著親子裝, 呢件係係日本買既牌子係comme ca ism,
係日本買真係平好多架!大家下次去開日本可以睇下, 香港都有, 但就貴好多.
不過要數第一件親子裝就係呢件polo tee喇!
而仲有就係之前去FACESOGO影相個件American Apparel 既L O V E既TEE喇!
呢件都算係地我地一家4口第一件親子裝, 我搵左好耐, 特登上網買架!
仲有呢件係我地3母子既親子裝,
呢件係係cotton candy買架!佢地今年出左件差唔多既可以做親子裝架!
大家可以去cotton candy睇下!
今次就介紹住咁多先,
等我下次再搵到d靚既親子裝就再介紹俾你地啦!


text:
巴士台之前講到,賽馬會「藝術有SENse」計劃(英文:Jockey Club Arts Make SENse Programme;下簡稱「藝術有SENse」)係由香港小童群益會主辦,香港賽馬會慈善信託基金捐助,以視覺藝術作為媒介啟發有特殊教育需要(SEN)學童嘅服務計劃.「藝術有SENse」旨在運用視覺藝術元素同埋感官關聯(sensory association),通過藝術創作歷程,為有SEN狀態嘅學童提供情緒出口,提升佢哋嘅社交溝通技巧,畀佢哋體驗由創作而嚟嘅滿足感.
「藝術有SENse」喺2021年5月期間舉行「Common SENse:藝術介入SEN的巴士展覽」(簡稱「Common SENse」),去到早已退役嘅前中巴利蘭珍寶SF15裡面,展出特邀藝術家因應關注SEN發展嘅藝術創作,並且加設現場藝術工作坊(例如:迷宮設計,電線網淺浮雕,學習Matisse繪畫等)畀參觀者即時體驗,而開幕活動喺2021年5月8號假香港青年協會領袖學院舉行.
主辦單位亦為此喺2021年5月13號搞咗1場「追踪SEN巴士遊」,喺港九幾個地區巡遊宣揚關心SEN學童.
去到2021年5月15~16號,「Common SENse」去到上水馬草壟路33號東華三院馬草壟營地搞展覽,工作坊,以及露營活動.
就算香港天文台一早已經發出酷熱天氣警告,一眾參加露營活動嘅朋友仔仍然無減興致,紛紛喺營地架設帳幕玩遊戲,感受離開市區嘅閒情.
而當臨近黃昏,一眾露營參加者已經佈滿營地,喺落日餘暉之下,倍感寫意…
如果無視建築發展嘅魔爪已經伸展到營地側邊嘅話 ( ×w× )
連佳麗讀過香港樹仁大學新聞與傳播學系,依家喺香港開電視擔任緊節目主持,閱讀對佢嚟講肯定無難度.不過當大家覺得要自己養成閱讀習慣好難,要「逼」屋企嘅「小魔怪」讀多兩本書仲難,又有無諗過,SEN學童面對書本會係有同我哋唔同嘅感知?而大家又有無諗過可以去學習一啲小技巧就可以改善小朋友嘅閱讀習慣?
基於有部分SEN學童特別喜愛巴士,喜愛巴士路線規劃結構嘅縝密,策展團隊於是突出呢一份獨有嘅美感同埋感官體驗,喺今次「Common SENse」嘅藝術巴士上面就有交錯嘅布條,呈現結構與線條之美.
參觀者仲可以用筆喺紙條上留言,釘喺布條上面,令藝術巴士嘅車廂成為大家嘅集體創作,嘗試大家融合,或許會發覺平時對SEN學童嘅刻板印象本身就唔係事實.
飛天豬展出以《熱狗上的返學日記》為題嘅各式藝術作品,述說一段SEN學童搭巴士返學嘅奇妙故事,當中有一個部份係關於巴士車長個「名牌」,如果有機會上巴士參觀不妨留意吓.
坊間一直盛傳,巴士迷圈子係SEN學童集中營,多少又唔可以話超錯,只不過大家有無考慮清楚當中嘅因果?
平時亦有主持司儀班,跳舞班嘅連佳麗,面對一班參加活動嘅小朋友,唔單只打成一片,仲藉機教佢哋搭巴士要記得撳鐘先至有得落車.
每個人大腦神經結構或許好唔同,令彼此有時未能接通,但人能夠通過藝術以及想像,喺較廣闊嘅平台相遇以及互相諒解,今次露營活動就係畀機會參加者喺遠離煩囂,靜望夜空之下,可以細心思考其實人有好多唔同嘅可能.
至於講返架「藝術巴士」,嚟緊嗰個週末會去到下一個地方畀公眾參觀:
石屋家園
地址:九龍城聯合道 133 號
日期:2021年5月22~23號
時間:1200~2000
有興趣參觀就記低喇!


text:
2020年
- 評選為教育部國民及學前教育署「孝道教育行動學校」
- 國小部評選為臺南市生命教育特色學校
2019年
- 教育部校務評鑑「優等獎」
- 評選為學校生命教育方案組 甲等
2018年
- 評選為教育部品德教育特色學校全國第一名
- 評選為教育部生命教育特色學校
- 國小部評選為教育部品德教育特色學校
- 國小部評選為農委會水土保持酷學校
2016年
- 評選為國小部榮獲教育部生命教育特色學校
2015年
- 教育部校務評鑑「一等獎」
- 第十五屆保德信青少年志工菁英獎「服務教育楷模學校」
2014年
- 評選為教育部品德教育特色學校
- 評選為教育部友善校園獎卓越學校
- 國中生涯發展教育諮詢輔導訪視一等獎
- 第十四屆保德信青少年志工菁英獎「服務教育楷模學校」
2013年
- 臺南市環境教育推動環境教育學校組特優獎
- 全國健康促進學校「特優」
- 第十三屆保德信青少年志工菁英獎「服務教育楷模學校」
2012年
- 評選為國小部臺南市品德教育特色學校
2011年
- 教育部優質化高中
- 教育部國際教育領導學校
- 教育部品德教育推廣及深耕學校
2010年
- 經濟部節約用水績優獎
- 推動環境保護有功學校優等
- 友善校園學生事務與輔導工作績優學校
- 教育部教學卓越獎生物科佳作
- 遠哲科學趣味競賽推動競賽表現卓越超越獎
- 全國高級中等學校服務學習創意競賽甲等
- 推動環境保護有功學校全國優等
2009年
- 教育部校務評鑑一等獎
- 評選為推動品德教育成效卓著績優學校
2008年
- 國小部評選為品德教育成效卓著績優學校
- 中學部評選為榮獲友善校園績優學校
- 臺南慈中榮獲正向管教績優學校
2007年
- 評選為推動品德教育成效卓著績優學校


text:
中學生應該點處理學業同朋輩壓力?
有咩辦法可以減輕唔同類型嘅壓力呢? 我自己就覺得第一步係要認清壓力嘅來源,然後再搵方法去減輕佢地. 1⃣ 學業壓力 面對排山倒海嘅功課,SBA,大學入學面試等等,好多人都會覺得好大壓力唔知可以點.某程度上可能係因為自己慣咗last minute先黎趕工,搞到自己本身唔太緊張都驚可能做唔切/唔夠時間做得好而好緊張.我就習慣咗一早規劃好幾時之前要做好d咩,再寫落個 to-do list到.之前同大家介紹過可以用 Tasksade呢個app. 我而家都冇用Apple內置嘅Notes,轉用咗佢啦!佢可以畀你喺每一項要做嘅野set個due date+time,然後佢就會send email+app notification去提醒你要完成呢d tasks!咁就唔使驚自己大頭蝦唔記得咗有d咩要做.當然,時間有限,你可能仲要兼顧埋溫書,ECAs等等,所以好難咁早就做曬d野.但我會建議大家至少要事先諗清楚喺嗰份task你想用嘅approach/ 詳細你所需要prep嘅野.e.g. 如果你有份essay要交,你可以一早就開始諗定有d咩points你想寫/ 開始做定research等自己有個概念想寫d咩;如果你之後要去面試,你就可以一早諗定自己之後要prep自我介紹,對嗰科/公司嘅認識.做咗呢d野之後,你到時再pick up番就容易好多,事半功倍!同埋如果之後真係有d咩urgent野突然要你去做,你都唔會兼顧唔倒你本身就黎要做/交嘅野! 2⃣ 朋輩壓力 唔知大家有冇因為同人比較而覺得好大壓力,成日好想搵辦法超越對方咁.呢種心態唔係一面倒差,但佢的確可以為你帶黎好大嘅壓力.同朋友比較成績/課外活動同其他achievements嘅多寡唔係唔得,但過分比較就好容易令自己感到好迷惘,好似做咩都為咗超越對方咁,完全冇咗做嗰件事本身嘅意義.但如果將呢個比較心態轉做一個學習嘅心態,你可能會冇咁大壓力.睇吓你嘅朋友有咩可取之處,然後諗吓自己嘅實際需要 (e.g. 咁樣做係咪可以令你cv靚d/ 嗰樣野需要冇咩用,但自己會做得好開心,識到多d朋友, 再衡量吓自己係咪花額外嘅時間同心機應該去做一樣野 (e.g. 參加多d課外活動/ take up某d posts).咁樣嘅話,你唔會一味為咗做而做,而你亦都冇咁容易放棄你一開頭決定咗要做嘅野架!


text:
保衛粵語,我哋最近打鑼打鼓咁做,粵文呢?
白話文唔係新鮮事
南北朝起,文言開始分離,古人開始無法我手寫我口.手口不一令古代文人覺得頗爲唔自在,所以唐代開始,出現咗通俗嘅口語文體:變文.因爲中華文化泥古嘅幽靈纏繞不去,書寫同口講漸行漸遠.到明代,白話文學已經出現經典嘅四大名著,成爲中華文學嘅一塊重要基石.
新文化運動後,我手寫佢口
眨下眼去到近代,西學衝擊下掀起咗波瀾壯闊嘅五四新文化運動,喺幾代文人深耕之下,現代白話興起,革咗文言文條老命.
當時全國各地文人積極呼應「我手寫我口」原則,各地語言入文百花齊放.但漢人受大一統思想荼毒太耐,好快因爲政治正確,北方白話文抹平晒各地剛剛泛起嘅地方語文波紋.
我哋爲咗能夠我手寫我口而推行新文化運動,廢除咗文言文,但事實上,對於非北方官話母語嘅南方漢人嚟講,情況根本係冇改變,換湯唔換藥.
手不對口,週身唔聚財
打開whatapp,facebook,上網上討論區,相信九成以上嘅香港人文字,都係直白嘅粵語白話文.明明我哋從細就學習「書面語」,應用絕對冇難度.但香港人偏偏咁犯賤,走去用一套冇標準可言,約定俗成嘅文字.箇中嘅因由,幾何有人思考過?
其實理由好簡單,因爲用文言文或者北方白話文,根本冇法完美咁表達我哋心入便嘅諗法同感受.
每個人一出世學識母語之後,佢就會用佢嘅母語思考,所以一切喜怒哀樂,都係用母語作爲基礎.當我哋寫文,往往要係腦入便進行一次翻譯,變成北方話爲主體嘅官話白話文.係翻譯之後,無論文法,語氣,用詞都截然唔同.相信大家都有感覺,如果你朋友突然用“書面語”同你講嘢,你往往會覺得一定發生咗某啲事,令到佢語氣非常嚴肅認真.係日常交流範疇,官話白話文並非我哋常用嘅語境(Language register).
係文學創作領域,能夠抒發自身感情,令讀者產生共鳴,身同感受者爲佳作.我哋係寫作嘅時候往往無法良好咁抒發我哋自身,就係因爲俾“書面語”嘅框框困住.如果我哋能夠打破呢個框框,香港文學必定有一番新面貌.
標準規範,邊個釐定
係學校我哋經常畀人捉錯字別字,誰不知係漢字歷史上根本就冇一個硬性標準,只有約定俗成嘅通用標準.文字係溝通媒介,本身並冇對錯.如果我哋用粵語字同詞彙係寫作入便係錯,咁點解簡體字又可以接受?粵語字嘅出現可以追溯到幾百年前嘅粵語文學同戲劇劇本,好多一直沿用至今.好多簡體字嘅歷史嘅歷史相對更加短淺,例如個「卫」字就係共產黨發明嘅象形字1,毫無歷史脈絡可言.相對而言,「係」字係文言文入便用左上千年,成個中國無論南北都用,直到新文化運動用「是」代「係」.而家係學校做功課考公開試,寫「卫」可以接受,但寫「係」必定招致一個大交叉,加一句不能用口語嘅評價.孰是孰非,邊個話得準?喺教育排擠下,粵文同粵字係民間仍然擁有巨大生命力而且不斷發展,可見粵文可以有好大嘅發展空間.
交流溝通,不足為礙
反對者可能會講,官話白話文係現代華人共同溝通用嘅文字,粵文會窒礙華人之間嘅溝通.
首先我哋要諗下我哋同寫作想同邊個溝通.如果我係寫畀香港人睇,基本上係唔會有任何問題,因爲溝通只限於粵語母語使用者.就好似你係香港唔會無啦啦同本地朋友講普通話一樣,如果有人話你係屋企講廣東話,會窒礙同大陸同胞嘅交流,你即刻覺得佢代表香港政府發言啦!再者,究竟北方人係唔係真係睇唔明粵文呢?雖然我哋有好多粵語字,但絕大部分嘅詞彙都相似,而且粵字本身同官話白話文有對應關係,北方人只要學十零個粵字,就可以流暢閱讀並掌握文意.
係  >> 是
哋  >> 們
嘅  >> 的
等等
如果溝通交流係構成一個合理理由嘅話,點解我哋當初要廢除文言文呢?大家唔好忘記文言文曾經係東亞文化圈嘅共同書面語,無論中國南北,越南,朝鮮同日本,識字嘅都可以用文言文交流,打破語言藩籬.更進一步,英文可以話係世界通行嘅共同語,其次係西班牙文同法文.如果溝通真係咁重要,點解我哋唔廢除中文,全盤西化呢?
講到底,點解我哋要委屈自己,去遷就其它地方嘅人呢?明明我哋好多時候書寫嘅時候對話對象都係同聲同氣嘅香港人,偏偏要係自己腦入便先翻譯成爲書面語,然後讀者再係心入便翻譯返做廣東話,成件事係好累贅好戇居.
粵文應進入更高語域
喺語言學入邊,會根據語言嘅用途劃分唔同嘅語域(language register),譬如英文都有分正式(formal),半正式(semi-formal),俗語(slang),粗俗(vulgar)等多個層面,就好似你寫英文信件畀法官唔會寫“Hi there!”而會寫“Dear Magistry”一樣.同樣情況都可以套用係粵文,勁過多年香港社會發展之後,粵文已經盤踞日常生活嘅通俗語域,但高階嘅文學同正式語域依然係白話文同文言文嘅天下.舉個例子,粵語流行曲作爲本地文學嘅代表,其文法詞彙依然係係官話白話文嘅天下,雖然有小部分例子於許冠傑嘅《半斤八兩》徹底使用粵文作爲譜詞語言,但主流歌曲一但出現口語化嘅粵語辭彙,大眾會覺得奇怪同唔自然.但歸根究底,呢個只係長時間耳濡目染下嘅偏頗印象,一如五四運動之初,北方推行白話文都畀人批評唔入流,直到好多文學家用力推廣,先扭轉大眾嘅印象.
本土文學係香港其實尚屬萌芽時期,隨住網絡小説嘅興起,俾咗好多機會新一代作家去打破傳統出版及媒體嘅壟斷,用自己熟悉親切嘅語言文字去寫出心中所想.
本土文學,自由嘅土壤
同北方五四運動一樣,我哋並唔需要拘泥於寫作嘅方法同方向.無論你用正字俗字,夾雜文言定夾雜北話,有廣闊嘅空間去嘗試開拓.呢個係一個文學嘅新領域,而我相信,通過無數嘗試,最終會煉成好正嘅粵語新文學,文法用字都會約定俗成.呢個係一塊新既瘦田,耕開有人爭!
- 譚慶生提出商榷,「卫字係象形字」呢個講法相傳係南懷瑾講的,只係都市傳說,日語片假名「ヱ」古已有之,從「惠」字而來,「衛」略寫為「卫」應是借用「衛」之日語音讀「ヱイ」,估計清末民初留日學生眾多時已傳入中國.


text:
文:Chameleon
第一次認識Tjoe (讀Tee-Joe,好似係),係零零年代佢擔任結他手嘅樂隊「PickPak掣」.樂隊明顯受廣東歌影響,但係整體嘅Soundscape並唔係普通「K歌」,無論係伴奏吉他定主音結他,都展現出好強嘅原創性.當時Tjoe 係比較技術型同實驗型嘅樂手,鍾意喺現場表演好playful咁加插一啲古怪嘅effects.
不過,當年PikPak掣用jazz加bossa nova形式玩pop,主音角色亦較重,Tjoe可能未必咁有發揮.直到差不多十年後,Tjoe響2014年喺香港錄咗《FLOW》EP,到2016年喺倫敦遊歷期間,同當地遇到嘅音樂人一齊合作錄咗《FLOW LONDON》,全碟十首歌更加focus喺instrumental,特別注重唔同樂器嘅交流.
《FLOW LONDON》第一首歌〈Walking In The Rain〉一嚟已經二話不說,拋個好似水流般暢順嘅旋律,好似呼應緊呢隻碟嘅名「FLOW」(流動)咁.通常行路落雨都已經好狼狽,但係Tjoe嘅呢首歌,好似好瀟灑咁享受落雨嘅街道.電結他同Fender Rhodes電子琴一齊彈奏句licks時就好似一對戀人係街上面跳舞咁,浪漫得來又唔造作.
成首歌有好大部份係即興演奏,響現代嘅錄音比較少見,因為好多時候就算係爵士專輯,都鍾意預先編好晒,就算有即興,都可能喺一分鐘內搞掂.Tjoe呢首歌就差唔多超過一半部分都係即興(仲有drum solo,好耐未試過聽studio album有drum solo),可見佢都想將現場演出嘅真實感帶俾聽眾.
〈The Music Never Stopped〉雖然基礎都係以爵士樂為主,但係其實同上一首〈Walking In The Rain〉一樣都非常易入口.從前奏簡約得嚟又對稱嘅旋律,可以睇得出Tjoe亦都係一個出色嘅melody writer.
不過呢首歌都聽得出佢駕馭到空心電結他(應該係)嘅獨特音色,每一個音都處理得輕盈之餘,亦都無犧牲到獨奏嘅活力.大碟上面嘅小號手都配合咗結他嗰種平實嘅感覺,只係運用咗極少嘅sliding同bending.去到首歌嘅後半部,bass solo將原有嘅節奏稍為輕輕打破,然後好小心翼翼咁將結他同小號建立嘅節奏重新整理一下,等首歌可以去返開頭嘅平靜,大團圓結局.
〈N5 To Edgware〉應該係取名自倫敦巴士N5去埃奇韋爾.呢首歌展現到Tjoe喺結他獨奏方面嘅活力,靈活流暢嘅技術顯示咗佢受Gypsy Jazz影響之餘,都展露咗佢調皮玩嘢嘅一面,中間不忘加插如〈Für Elise〉(給愛麗絲)等熟悉嘅旋律.不過筆者覺得歌曲後半段以合成器獨奏為完結好似有啲未完成嘅感覺,總係覺得首歌後半段可以有更強嘅dynamic change.
〈Four Seasons〉喺樂器運用上幾有驚喜,古古惑惑嘅bass前奏,加埋突如其來嘅小提琴之間嘅化學作用,好吸引聽眾幻想之後會發生嘅事.之後嘅結他獨奏反而變得頗斯文,仲以為會專登乘機玩弄觀眾嘅耳朵,倒亂原有嘅節奏添.
直到後段鼓手變成主導氣氛嘅角色,成首歌嘅力量慢慢推向高峰,小提琴同結他終於加入一齊幫手將首歌帶去混亂又陌生嘅領域,好似睇緊驚險嘅冒險小說嘅第一頁咁,突然間!首歌完咗,大家又回到寂靜嘅現實世界.
〈Miss Someone You Don’t Know〉作為呢隻EP嘅結尾歌真係好適合,亦都係筆者最鍾意嘅一首歌.好似中樂咁處理簡約嘅旋律,亦唔覺得矯揉造作,令筆者諗起香港另外一位爵士結他手崔展鴻的彈奏方法.小心翼翼嘅結他配上優雅嘅小提琴,彷彿為首歌帶黎一層飄飄然嘅霧氣一樣.而Bass solo就好似一段非語言嘅獨白,為呢隻5首歌嘅EP畫上句號.
如果你係一個平時都鍾意聽easy-listening嘅純音樂的話,Tjoe呢隻《FLOW LONDON》係好好嘅選擇.抽象嘅音符不時令觀眾幻想到唔同嘅景象;編曲方式比較似樂隊現場嘅做法,非常簡單直接,而旋律令人印象深刻,筆者甚至覺得,流行樂成份多過爵士樂.雖然專輯製作方面未能夠完全呈現Tjoe現場演奏嘅力量,但係就係咁,大家先要多啲去睇佢live呀嘛.


text:
華星冰室依個名聽到聽左好耐,亦都知道佢地已經開多左幾間分店,其中有一間仲係小豬媽屋企附近.想就想過好多次,每一次路過都話要入去試吓,不過一直都冇機會,大鄉理嘅我到左今日終於都可以試到啦!
事緣今朝早起身啲燒仲未退,所以就請多一日病假,唔好返去傳染其他同事.
食完藥繼續瞓,瞓到差唔多十二點幾先識起身.之後見都冇再燒,又在返啲啲精神,所以小豬媽就建議落街食個LUNCH,行吓精神啲咁話,就係咁...我地一行四人就有得去試吓華星冰室啦~
可能就係因為有名氣,所以我地都排左一陣先有位.一座落就即刻周圍睇,真係好多華星嘢呀~
睇吓小小豬個古靈精怪樣,可能知道就嚟有嘢食,所以就特別攪笑呀~
依度食物類型真係唔算太多,所以我地三人最後ORDER左三客常餐~
我地三個人一致都覺得啲嘢食係幾好味,尤其係個炒蛋,滑得嚟又唔“鞋”口,仲好 JUICE添.
唔止我地,就連小小豬都食得咁開心~
除左美道好之外,冰室入面啲工作人員都十分有禮貌又細心,知道我地有個BB同行,幫我地準備張卡位(我地冇要求的).另外,我地所需要嘅碗仔(俾小小豬食粉時用),佢都幫我地用熱水滾過,依一點真係估佢唔到咁細心,真係抵讚呀!
雖然啲嘢食好味,服務態度又好,不過都有一個缺點,就係我地都覺得價錢貴左少少,我地食三個餐都成一百蚊呀!
當我地離開冰室嘅時候,在門口同小小豬坐返車仔時,俾我撞到EASON同另一位EO2成員(唔知佢叫乜名..哈哈),原來佢地都剛剛係入面食完嘢出嚟.嘩..我都係第一次咁近距離見到明星,EASEON同係電視見都冇乜分別,全程都笑笑口,好似幾NICE咁呀.
哈哈...唔知下次再嚟時有冇機會再見明星呢?


text:
丹頂鶴
丹頂鶴(Grus japonensis)係一種高大而儀態優雅嘅白色鶴.又叫做仙鶴,白鶴(其實白鶴係另一種鶴屬嘅鳥類),鴜鷜,中國古籍文獻畀丹頂鶴好多名,例如《爾雅翼》叫仙禽,《本草綱目》胎禽.丹頂鶴係鶴類中嘅一種,因頭頂有紅肉冠而得名.佢係東亞地區所特有嘅鳥種,因體態優雅,顏色分明,響呢啲地區嘅文化中具有吉祥,忠貞,長壽嘅寓意.
外形特徵[編輯]
丹頂鶴具備鶴科嘅特徵,即三長 —— 嘴長,頸長,腳長.成鳥除頸部同飛羽後端係黑色之外,全身白色,頭頂皮膚冇毛,呈鮮紅色.傳說中嘅劇毒鶴頂紅(都有成鶴頂血)正係呢處,但純屬謠傳,鶴血係冇毒嘅,古人所說嘅「鶴頂紅」其實係砒霜,即唔純嘅三氧化二砷,鶴頂紅係古時候對砒霜隱晦嘅講法.丹頂鶴嘅尾脂腺被粉(冉羽).鳥仔身體嘅羽毛啡黃色,個嘴黃色.亞成體羽色黯淡,兩歲後頭頂冇毛區紅色越發鮮艷.頭嘅紅白嘅配色同日本國旗相同.
分佈[編輯]
丹頂鶴繁殖地係中國嘅三江平原嘅松嫩平原,前蘇聯嘅遠東同日本等地.中國東南沿海各地以及長江下游,朝鮮海灣,日本等地過冬.
歷史上丹頂鶴嘅分佈區比現在要大得多,過冬地重加南,可至福建,臺灣,海南等地.由於呢種鳥喺文化種嘅特殊地位,地方誌書中一直有著詳細嘅記載,為研究佢嘅古代分佈提供咗翔實嘅資料.
習性[編輯]
丹頂鶴每年要喺繁殖地同越冬地之間進行遷徙,只有喺日本北海道係當地嘅留鳥,唔進行遷徙,噉可能同冬季當地人有組織噉餵嘢畀佢食,食物來源充足有關.
丹頂鶴嘅棲息地係沼澤同沼澤化嘅草甸,食物主要係淺水嘅魚蝦,軟體動物同某啲植物根莖,跟季節唔同而有所變化.
丹頂鶴成鳥每年換羽兩次,春季換成夏羽,秋季換成冬羽,屬於完全換羽,會暫時失去飛行能力.
丹頂鶴嘅叫聲非常嘹亮,作為明確領地嘅信號,亦係發情期交流嘅重要方式.
丹頂鶴屬於單配製鳥,若冇特殊情況可維持一生.每年嘅繁殖期從3月開始,持續6個月,到9月完.佢哋喺淺水處或有水濕地上築巢,巢材多係蘆葦等禾本科植物.丹頂鶴每年生一竇蛋,一般生 2 到 4 隻,由公乸輪流孵,孵化期 31 到 32 日.雛鳥屬早成雛.
分類[編輯]
用過嘅名:
- Ardea(Grus) japonensis P.L.S. Müller, 1776
- Grus japponensis Gmelin, 1778
- Antigone montignesia Bonaparte, 1854
- Megalornis japonensis Wilder&Hubbard, 1938
有人認為北海道嘅丹頂鶴種群喺叫聲同遷徙上同大陸種群有差異,可劃分為兩個亞種,但基因分析表明兩者冇「有顯著形」嘅差異,因此呢種說法至今得唔到認同.
研究史[編輯]
丹頂鶴由於體形大,顏色分明,好容易認.人類對丹頂鶴嘅知識好早就有積累咗一定經驗.中國嘅地方誌書對佢哋有連續嘅記錄,丹頂鶴好早就俾人養,唐宋年間尤為盛行.而家有好多地方都有養嘅丹頂鶴嚟觀賞.
1980年代後,對丹頂鶴嘅專項研究展開,至今已對其分佈,繁殖地同越冬地嘅生態同行為,遷徙呢啲都掌握嘅一定嘅信息.目前丹頂鶴嘅人工繁殖同人工授精技術亦成熟.1990年代以後,根據繫放研究同人造衛星跟蹤技術,丹頂鶴嘅遷徙路線已經明確.
文化上嘅意義[編輯]
東亞地區嘅居民,用丹頂鶴象徵幸福,吉祥,長壽同忠貞.各國嘅文學同美術作品中成日有出現,殷商時代嘅墓葬中,就有鶴嘅形象喺雕塑度出現.春秋戰國時期嘅青銅器鐘,鶴體造型嘅禮器就已出現.道教中丹頂鶴飄逸嘅形象已成為長壽,成仙嘅象徵.
目前,中國國家林業局已將丹頂鶴作為國鳥唯一候選者,上報國務院.
保護狀況[編輯]
丹頂鶴係大型涉禽,喺濕地環境中屬於食物鏈嘅上層,係濕地生物多樣性嘅關鍵種.日本北海道嘅阿依努人將生活響釧路濕地嘅丹頂鶴稱為「濕地之神」.目前佢哋面臨嘅威脅主要有:
棲息地嘅破壞:響中國東北同遠東地區人類活動對濕地嘅破壞喺1960年代以後急劇加重,對濕地嘅圍墾唔單止侵佔咗原有嘅棲息地,重令原本連通嘅水系阻斷,再加上近年遠東地區氣候乾旱化趨勢明顯,水域面積縮細嚴重.人嘅活動引入嘅污染都威脅丹頂鶴嘅生存,此外燒地等開墾方法,對丹頂鶴嘅巢材同掩蔽處毀壞嚴重,令佢哋分佈更為狹窄.
偷獵:由於自古東亞地區對丹頂鶴就有著對其羽毛同器官嘅需求,獵殺就難以避免.雖然近年隨著保護法規嘅建立,直接獵殺好少發生,但係落毒來獵捕其他水禽嘅方法,已成為丹頂鶴嘅重要死因.
目前,丹頂鶴係中國國家一級保護動物,國際自然保護聯盟(IUCN)嘅紅皮書中係瀕危物種,瀕危物種國際貿易公約(CITES)中列入附錄一.


text:
姜濤推出年度第二支個人單曲《Dear My Friend,》,談到新歌的創作理念,姜濤坦言希望藉著歌曲,為已故摯友(花名:中峰)獻上最後的一封信:「《Dear My Friend,》係為咗紀念一位離開咗嘅朋友,歌名亦都係我諗嘅,好想話畀大家知,呢首歌係專屬於佢;希望大家聽歌嘅同時,可以望下身邊嗰位最親近嘅人,好好珍惜佢哋.」
故人玉樹長埋, 作為好友的姜濤雖然有意以歌悼念,卻坦誠起初一度採取「拖字闕」:「可能唔想面對朋友已經離去嘅事實,所以當初喺揀曲方面拖咗好耐,而且喺一時三刻亦好難搵到一首好稱心嘅歌,最後聽到林奕匡寫嘅呢隻歌,一聽就有命中注定嘅感覺;至於填詞方面,因為林若寧老師係一位好擅長描寫故事嘅作詞人,所以我同監製Edward講,方唔方便搵林老師聽下我呢個故仔,睇下佢有乜感覺,然後就促成呢件事.」
日前姜濤為《Dear My Friend,》拍攝MV,特地走訪機場,籃球場,表演場館等多個拍攝地點,當中最令他難忘的場景,絕對是靈堂一幕,自認哭點高的他亦不禁眼角失守,淚灑當場:「導演希望我寫一封信畀呢位朋友,然後喺靈堂讀出嚟,但係我寫唔出,因為我有太多說話想講,所以我建議乜都唔寫,由得我自言自語.因為呢段時間好忙,我想藉著呢個機會,同佢好好傾偈,所以封信只係道具,其實喺MV入面我都係同佢分享我嘅近況,佢屋企人嘅近況,講講下就喊咗出嚟;另外因為製作組預備咗一副假棺材,完咗嗰場戲之後,我都一直望住個棺材係咁喊.」
那些年的少年因籃球結緣,為紀念識於微時的珍貴友情,導演特地加入不少籃球元素,姜濤亦親自拆解多組神秘密碼:「因為我呢位朋友係做飛機維修師,所以我哋突登喺機場隔離拍攝奔跑場面,起初仲想拍埋飛機起飛,寓意佢嘅離開,可惜最後因為落雨拍唔到.」提到MV後段以卡通形式呈現好友,營造二人在籃球場對望的畫面,姜濤坦言:「真係根據佢嘅衣著打扮嚟塑造,對我嚟講感觸好大,雖然我唔知佢依家係以乜嘢形式存在,但係我希望佢可以喺呢個MV出現,我相信當下我係同佢對視,亦都希望佢睇完之後可以安息.」


text:
中槍緊要過PB
眾所周知,每一個參與本地或海外賽事的跑手朋友都希望有返十張八張靚相留念,可以放上Facebook或IG呃返幾百個like!但可惜好多時都事與願違,搵嚟搵去唔係冇相就係影得勁樣衰囉!你估我唔想中文星大師槍咩?可惜俗語有云︰(此星只應天上有,為何留落到人間!)小弟大大話話都跑過唔少本地賽事,咁耐以嚟只係有幸喺味精濃半馬賽事中過文星大師一次槍咁大把!
究竟點先可以增加中槍率?我認為除咗係靚女,即係好似San San,蝦嫂或者烈敏呢啲特別吸晴者之外,就一係要奇裝異服啦!但可惜我唔太鍾意變裝跑,於是我問咗我一個中槍率奇高又願意上鏡嘅朋友譚先生應該點做.佢嘅方法就係當你老遠見到相機,就要做動作,而且要keep住4,5秒,因為你唔會知攝影師用緊乜鏡頭及那一秒按快門,甚至有D攝影師會玩「連拍」的,搞L掂!明晒!即係中槍緊要過PB啦!我下次試下先!
喺探討呢個課題之前,我要先介紹裝備L嘅代表譚小姐比大家認識,譚小姐佢係我第一個長課partner,亦都係第一個導我玩山菜嘅朋友,咁玩得山菜,山鞋呀,水袋呀,行山杖呀呢啲基本裝備就一定唔少得啦.但大家知啦,呢啲裝備閒閒地都一千幾百一件,加加埋埋都幾千銀,有時真係肉都痛咖,但譚小姐嘅格言係一千幾百,尤如垃圾,所有裝備都係值呢個價咖!雖然佢成日堅稱自己係一個窮L,但佢啲裝備真係多到一個點!正所謂天生我才必有用,但佢啲裝備就天生我財比啲你用都仲得!
運動對香港冇貢獻?
曾經有條凸首講過話運動對香港冇貢獻,計我話如果香港搞多啲比賽,呢班裝備L嘅消費能力簡直可以照起大半個香港嘅零售業,到時睇佢仲夠唔夠薑再話運動對香港冇貢獻哎嗱!今次講住咁多先,下次再同大家吹過!
更多:
Fitz.hk Facebook專頁
[親身實證] 唔跑唔知身體好!
[親身實證] 變都樣埋 當阿Bob遇上森美
跑比賽 要知道的二三事
[日本三連馬之一] 京都馬,終於成功完走
Fitz Running 跑步
由一個超過二百磅的死肥佬,一公里都跑唔郁,到而家一百五十幾磅,跑咗幾次半馬,幾次全馬,一次57公里圖騰跑.透過跑步認識咗好多唔正常的院友,亦希望透過跑步去影響身邊所有的人要注意健康.
聯絡:[email protected]
分享連結:


text:
隨住夏日活動嘅到來,身隕採購一職嘅人成日煩要買咩當作公司禮品.而家嘅人人手一部機,所以手機配件喺近年一直都好受歡迎嘅商品.底下有七個你一定要知嘅手機配件!
● 手機殼
大家絕對唔陌生嘅手機殼,幫脆弱嘅手機著件衫,一方面靚,一方面又可以保護手機,不過由於大家手機款式唔同,所以呢個比較適合零售,唔適合做公司禮品或企業禮品.
● mon擦
大mon智能手機一定要注意清潔,如果唔喺會好容易畀人一眼睇到mon上嘅指紋油跡.講到手機清潔,有好多款式:手機mon擦貼,好似貼紙一樣,一面喺超細纖維布料,另一面可以用重複黐,唔留殘膠痕嘅軟膠,方便黐喺手機殼上面隨身攜帶;亦都有同防塵塞結合嘅款式,呢種手機擦可以快速清潔手機mon上面嘅指紋,又有防塵塞嘅功能,仲喺裝飾配件,超級實用.
● 手機指環
一推出就喺最hit嘅手機配件之一(延伸閱讀:最值得擁有嘅手機配件? !手機指環係乜嘢?),佢個魅力唔單止可以將手指套入指環入面,防止跣手,而且可以單手就可以揸實大size手機.再加埋可以多角度旋轉嘅指環可以支撐手機喺枱面,方便睇片同碌手機,所以成為公司製作禮贈品嘅熱門選揀之一.
● 手機座
手機座可以用嚟支撐手機,休息嘅時候最啱將手機放喺手機座上面,看段片或者喺新聞,夠實用!除咗簡單得意嘅軟膠造型,薄到成紙張嘅名片型手機架,亦都有好似變形金剛咁嘅芯合金金屬手機/平板支撐架,選擇非常多!
● 行動電源
隨住智能手機嘅功能性同依賴性增加,行動電源亦都成為隨時供電嘅「及時雨」,可以解決因為電量不足而用唔到手機嘅問題.所以,行動電源順勢成為股東會贈品嘅製作選擇之一.當然,除咗可以雷射雕刻LOGO嘅金屬款,集比亦都提供相片印刷嘅訂製款.
● USB傳輸線
經常用手機,造成手機成日要叉電,呢個時候USB傳輸線就喺連接電源嘅橋梁!而家傳輸線除咗傳統款,亦都有好多訂製造型嘅USB傳輸線,除咗收得方便,亦都相當之靚,公司禮品選佢亦都好適合.
● USB叉電器
你諗過叉電器亦都可以變造型?除咗普通嘅正方型,市面上仲有好多訂製造型嘅USB叉電器,好似前面提及,因為手機普遍性提高,亦都有好多人拎嚟做公司贈品.
● 手機叉電座
面臨USB傳輸線太短,而插座太高,手機成日有叉唔到電嘅問題,呢個時候手機叉電座就發揮到作用,令你可以輕鬆叉到電,又唔會有畀電線kick親嘅危險,就算造型簡單,依然有好多公司會揀佢做公司禮品,印上自己嘅公司LOGO.
● OTG手機隨身碟
立刻就擴充到手機/平板嘅儲存空間,又可以用電腦讀取.全程資料讀取轉移都唔洗靠網路連接,可以話喺居家旅遊出差追劇必備嘅秘密武器!
了解到今年流行嘅手機配件未?對手機配件有興趣嘅你就快啲向集比問個清楚啦!


text:
櫻桃小丸子動畫電影「來自義大利的兒童」係台灣上畫嘅時期,無論係為電影上畫前做暖身,定係上畫後嘅熱潮延續,係台灣都陸續出現好多櫻桃小丸子嘅合作活動,包括小丸子30週年路走各舉辦咗台北場同高雄場,小丸子授權商品快閃店等.都有商家順勢係台北開咗一家小丸子主題餐廳.都因為呢啲有關活動,短時間內在網路上發起一波小丸子迷周圍打卡影相嘅風潮.
而集比呢次都跟上次熱潮,精心打造獨一無二,櫻桃小丸子周邊商品—立體造型手指USB,期望喚起過去小丸子伴隨住我哋童年嘅嘢,都更希望吸引新一代後生仔嘅目光,燃起想要收集嘅慾望.
係製作小丸子手指USB嘅時候,係商品嘅打樣,校色過程中經過反覆咁確認,因為作者對於角色意念嘅堅持,就無論身型曲線,膚色甚至係細節都有一定嘅要求,甚至會利用到原稿手繪方式做溝通.
無以往櫻桃小丸子周邊商品多數係筆類或者係公仔類,而今次我哋推出小丸子立體造型手指USB,未販售而預早曝光係小丸子台灣代理商社群粉絲頁上就造成廣大迴響,好多粉絲紛紛喺下面留言「實在太得意!」,「邊度買?」,「跪求買啲~」
小丸子授權商品,除咗係百貨公司快閃店有賣,手指USB嘅地方,集比嘅社群粉絲專頁上都同樣有販賣,卑鐘意小丸子嘅客人係收到貨嘅時候,都紛紛咁開心咁留言,如下圖:
櫻桃小丸子手指USB係度做首波銷售嘅時候,短時間內就搶購一空,造成訂單追加嘅情況.集比認為,手指USB本身俱有快速存取同方便攜帶嘅優點,實用性高,而熱門卡通人物嘅立體造型,更加具有收藏價值.而今次我哋設計嘅小丸子造型並結合手指USB嘅概念,確實捉住唔少丸子迷收集嘅慾望.
其實《櫻桃小丸子》漫畫於1986年首次連載,曾被改編成兩部動畫,三套真人版電視劇,三套戲同多款電玩遊戲.而《櫻桃小丸子》電視動畫篇於1990年首次播出,到而家仍係持續播放中.怪唔得小丸子粉們係無論男女老少都有呢!


text:
前港姐李施嬅憑借《金宵大廈》角逐今年視後,畀視為大熱嘅佢除咗備受觀眾好評之外,一班「胡說八道會」好姊妹胡杏兒,胡定欣,胡蓓蔚同姚子羚都好撐佢.
尋日,李施嬅喺社交平臺曬咗一條自彈自唱片段,背後梗係有一班「胡說八道會」好姊妹齊齊為佢陪唱,更唱咗《金宵大廈》嘅歌,李施嬅更封佢哋為「WUSPICE GIRLS」,而佢哋都唱得好投入,唱得好好聽.
唔怪得有唔少網有留言激贊,亦令人勾起劇中李施嬅與陳山聰嘅片段,大家都力推李施嬅做今年視後.
「萬千星輝頒獎典禮2019」喺今晚準備舉行,李施嬅與陳山聰兩個人最近更合體到美國登臺,并首次同臺合唱劇集歌曲《今宵多珍重》.
李施嬅表示:「我哋分開唱過,網友一直都好想睇我同山聰合唱,今次係第一次合唱,觀眾反應好熱烈,呢套劇唔止香港觀眾睇,連海外華人都有睇,真係好感動.」
李施嬅指今年視後之爭雖然遇上勁敵惠英紅,楊千嬅,但觀眾嘅支持好似充電寶一樣,不停為佢加油充電,增添信心.
此外,李施嬅今次到美國登臺亦忙里偷閑去咗滑雪度假數日,佢話:喺加拿大由細到大都有滑雪,讀大學更加係一個星期滑足三四日.
今次撞上旺季,加埋呢個係美國五大滑雪場,所以酒店好貴,成萬幾蚊一晚,不過都好難得可以工作之余享受去滑雪.
唔理點樣,都係希望李施嬅喺之後嘅事業上可以有所成就,期待佢可以如願所償攞視後.
Like MisshkNews Facebook!不出门也能知天下事~


text:
GAME FINDER
機 鋪 打 機 谷 桃 花 打 硬 屬 水 , 屬 金 game !
雖 則 經 濟 唔 算 好 , 不 過 農 曆 新 年 話 晒 都 係 大 節 日 , 普 遍 店 鋪 都 要 初 七 先 啟 市 , 年 中 無 休 ( 即 係 全 年 都 營 業 唔 會 休 市 ) 機 鋪 就 自 然 係 睇 戲 唱 K 以 外 最 大 娛 樂 , 今 期 《 便 利 》 就 搵 有 廟 街 神 相 之 稱 黃 晉 虎 , 睇 下 玩 乜 機 有 增 助 人 緣 運 , 師 傅 話 煲 機 消 閒 , 想 谷 桃 花 , 玩 硬 屬 金 , 屬 水 game !
煲 屬 金 game 《 四 人 麻 雀 MJ 》 識 人 最 快
玩 《 四 人 麻 雀 MJ 》 時 候 , 最 旺 桃 花 位 置 就 係 6 , 7 號 位 , 即 係 後 排 中 間 兩 個 位 , 因 為 呢 兩 個 把 係 屬 金 同 水 , 今 年 至 有 人 緣 .
剛 推 出 兩 個 星 期 《 四 人 麻 雀 MJ 》 就 屬 於 「 金 」 , 相 學 入 面 講 係 有 助 人 緣 game , 不 過 記 者 就 質 疑 , 呢 隻 game 話 晒 都 係 同 其 他 人 對 戰 , 常 理 推 斷 應 該 係 有 衝 突 , 點 谷 桃 花 呢 ?
黃 師 傅 就 詳 細 解 答 : 「 麻 雀 類 型 game 同 錢 , 賭 博 有 關 , 所 以 屬 金 , 亦 係 機 鋪 入 面 最 突 出 人 緣 game , 最 有 助 認 識 朋 友 , 不 過 由 於 賭 博 容 易 引 起 口 角 , 所 以 呢 部 機 係 屬 於 先 聚 而 後 散 , 即 係 人 緣 易 來 易 去 . 」 咁 即 係 話 識 新 朋 友 最 易 , 不 過 就 容 易 鬧 交 , 要 小 心 喇 .
阿 Sa 至 麻 雀 game !
阿 Sa 拍 戲 等 埋 位 時 候 鍾 意 打 Game Boy 就 好 多 人 知 , 而 佢 鍾 意 玩 首 選 原 來 唔 係 對 對 碰 麻 雀 而 係 《 孖 寶 兄 弟 》 「 我 有 打 《 孖 寶 兄 弟 》 同 埋 麻 雀 類 型 game ( 唔 係 《 上 海 對 對 碰 》 , 而 係 真 係 打 牌 隻 ) , 不 過 《 孖 寶 》 好 難 玩 , 我 玩 頭 三 關 就 搵 祖 兒 幫 我 玩 跟 住 三 關 , 到 依 家 都 未 玩 爆 機 , 我 都 係 鍾 意 玩 打 麻 雀 game 多 , 局 局 清 易 玩 . 」
打 硬 屬 水 game 《 太 鼓 之 達 人 4 》 勁 旺 桃 花
除 屬 金 遊 戲 之 外 , 屬 水 game 一 樣 可 以 有 助 桃 花 運 , 而 音 樂 類 型 遊 戲 例 如 結 他 機 , 打 鼓 機 等 等 , 都 係 五 行 入 面 屬 水 game , 所 以 過 年 時 候 玩 呢 類 遊 戲 就 特 別 有 助 人 緣 桃 花 , 而 黃 師 傅 就 教 路 話 咁 多 隻 音 樂 game 入 面 , 就 以 上 月 推 出 《 太 鼓 之 達 人 4 》 最 見 效 , 因 為 個 超 大 太 鼓 係 圓 型 , 係 屬 水 型 狀 , 玩 呢 隻 game 就 一 定 最 多 人 圍 觀 , 至 旺 人 緣 運 .
記 者 無 乜 方 向 感 , 入 到 機 鋪 真 係 唔 知 邊 面 係 東 邊 邊 係 西 , 無 理 由 帶 住 個 指 南 針 去 打 機 , 黃 師 傅 就 話 如 果 認 唔 到 方 位 , 跟 據 風 水 講 最 有 助 人 際 關 係 位 置 會 鋪 位 角 落 , 掂 ! 以 後 入 機 鋪 即 刻 搵 個 靚 角 位 先 .


text:
仲有不足10日就踏上毅行之路,竟然仲聽到有朋友上網問Facebook大神,雪地裸求毅行支援隊.我山雞一問之下,原來有人連支援隊有咩作用都唔係太清楚(其實,大家拎咗選手包之後,唔好淨係睇下有咩coupon,都要搵時間睇下本參加者手冊). 簡單講,支援隊嘅作用係:
1. 食物支援
樂施會每個檢查站都有充足嘅食物以及熱飲畀你應付身體所需.不過10個檢查你要食足10次麵包,就未必人人覺得係樂事.支援隊其中一項最重要嘅功能,就係送飯送粥,等毅行者可以喺食物方法得到滿足.
2. 物資支援
你唔一定要換衫換鞋,但有支援隊幫手拎物資,你就唔使拎住幾粒後備電池行足100公里,又唔使全程帶晒所有Power gel喺身.當然,到時到候有人拎牙刷畀你刷牙,拎毛巾畀你洗面,你會都相當過癮.
3. 精神支援
我好記得每次行毅行過咗畢架山之後,總會一口氣衝到城門水塘,有時連CP 6金山個檢查站都唔想入.原因係上畢架山通常係深夜,行到城門水塘啱啱朝早,就可以品嚐支援隊送嚟嘅熱粥熱飯,簡直令人精神為之一振.除咗物質令精神得到滿足,朋友之間一句加油,亦同樣窩心.
4. 擴散病毒
仲有就係,拉多啲人落水,就可以加速擴散毅行病毒,多啲人醉心毅行,山野間更多同好者,更多人支持樂施會.
當然,時候緊逼,不過而家都仲趕得切組織你嘅支援隊.喺上山操練之時,其實呢樣嘢都好緊要.
更多:
[毅行速報] 最後的備戰階段
[毅行備戰] 官方補給站有咩提供?
[毅行備戰] 支援點.逐個點
毅行者@Fitz.hk
Fitz Hiking 行山
十歲登上魔鬼山,二十歲游走大帽大東鳳凰釣魚翁大刀屻.志願有二:生個仔要叫阿山;登上喜馬拉雅山,掛上真普選直幡.
分享連結:


text:
喺香港嘅教育制度之下,香港學生具備「兩文三語」嘅能力,而唔少學生都想喺廣東話,英文同普通話之外,再學其他語言,希望增廣見聞或者增強競爭力.根據非正式嘅統計,日文同韓文係香港多人學習嘅外語,所以 AfterSchool
小編今日同大家講吓學外語嘅好處,尤其是學德文,日文,韓文嘅優勢,香港有啲咩日文課程,韓文課程,法文課程,德文課程
,同埋喺香港究竟有咩途徑學外語.
credit: unsplash @rashid khreiss
相信大家都經歷過去旅行嘅時候,因為語言不通,所以嘗試用英文,甚至用肢體語言同當地人溝通.可惜,如果大家去一啲英文唔係常用語言嘅國家,例如日本,韓國同法國,往往會面對溝通不便嘅問題.
與其繼續依賴翻譯 app,不如學多種語言,去旅行嘅時候可以用當地嘅語言同當地人交流.同時,學習外語可以令大家有唔同嘅機會認識各個文化環境,同唔同成長背景同文化嘅人交流,認識世界另一個角落嘅文化,托闊眼界.
雖然由初學一個語言去到可以流利到好似 native speaker 咁往往需要以年計嘅時間,但係喺學習過程中,你可能會更明白當地嘅文化,或者聽得明一啲你以前成日係當地聽到,但聽唔明嘅說話.學習新語言或者可以帶到啲意想不到嘅驚喜同收穫畀你!
以前,語言學界普遍覺得學習多個語言對腦袋嘅發展係有害嘅,但而家就普遍覺得學習多個語言可以增加大腦嘅認知能力.但係而家嘅研究指出,學習多過一個語言嘅人嘅專注力同思考能力都比學習一個語言嘅人強,而且可以延遲腦退化症嘅發病時間.另外,學習多過一個語言嘅人 Multi-task 嘅能力亦會更強!
credit: unsplash @marvin meyer
喺全球化嘅年代,有外語能力嘅人會適合做更多唔同嘅工種,包括喺外國嘅工作機會,翻譯等工作.喺應徵外國公司嘅時候,識嗰個國家語言嘅應徵者可能都會更加容易得到工作機會.除此之外,同講外語嘅客人以對方嘅母語溝通亦會顯得更有誠意,令大家更容易喺事業上成功.
想學外語,但未諗定學咩?如果大家想選擇一啲世界上多人講嘅語言,不妨參考吓 Ethnologue
世界最多人用嘅語言嘅排行榜.香港多人學嘅日文,韓文,德文,法文等等都係喺呢個排行榜嘅 20 名之內!
滑動查看更多
Source: Ethnologue
credit: unsplash @herrherrmann
移民德國嘅首要條件係要識德文!如果想入籍德國,就一定要喺語言測試中達到 B2 級嘅水平.除咗呢個基本要求之外,因為當地生活同做嘢主要都係用德文,所以如果想喺移民之後更加快融入當地生活,就一定要學好德文!
學德文亦都有好多好處.學好德文除咗可以幫助大家喺德國生活,仲可以令大家喺多個歐洲國家都可以成功同當地人溝通.喺 Ethnologue 世界語言排行榜排第 12 嘅德文係德國,奧地利同列支敦士登嘅唯一官方語言,亦都係瑞士,盧森堡同比利時嘅其中一個官方語言,可見學德文有好多優勢,亦都可以為喺歐洲嘅生活帶嚟好多便利.
除此之外,識德文可以令大家有多一條升學去向.唔少人覺得出國讀書係有錢人嘅專利,但如果同學識德文(達 B2 程度),就可以申請去德國讀書.喺德國嘅公立大學讀書係免費㗎!
credit: unsplash @markus winkler
如果你想喺日本或者韓國讀書,做嘢,日文同韓文能力係喺當地生活嘅基本條件之一.學識呢兩種語言可以幫助你體驗以遊客以外嘅角度,了解當地文化.
另外,學識呢兩種語言之後,大家都可以用另一個角度欣賞當地流行文化,例如我哋唔需要透過翻譯,都可以明白劇集同歌詞內容.大家唔需要再只係依賴字幕去明白自己鍾意嘅劇集,亦都唔會錯過一啲翻譯唔到嘅俚語同笑話,對自己明白當地嘅文化,習俗,以致融入當地社都有好大幫助!
credit: unsplash @stergro
Credit: Duolingo
Duolingo
係一個免費嘅語言學習 App,為用家提供 35+ 種語言嘅教學,包括德文課程,日文課程,西班牙語課程,法文課程等等.Duolingo 學員可以根據自己嘅需要,選擇每日花幾多時間學習.呢個平台亦都提供循序漸進嘅教學,有時仲會配合小測,俾學員了解自己嘅程度同不足之處.
App Store 評分:4.7/5
Credit: Busuu
Busuu
為用家提供 12 種語言嘅教學,提供日語課程,德文課程,法文課程等.Busuu 嘅課程係根據 CEFR 嘅 A1, A2, B1 同 B2 程度,分做唔同嘅單元,方便同學學習,同埋令同學可以大概知道自己嘅程度去到邊.另外,喺每堂完之前,同學都可以同以學習語言為母語嘅老師上堂.
App Store 評分:4.7/5
Credit: Babbel
Babbel
係一個主要提供歐洲語言教學嘅 App.除咗提供常見嘅西班牙文課程,德文課程同法文課程,仲提供瑞典語,波蘭語,丹麥語同土耳其語等嘅教學.每個語言都文法堂,俚語堂等等,俾同學更全面咁學外語.例如,想學英文嘅同學除咗可以學英文,仲可以更「專」咁讀 PR English 同 Marketing English,令學習更加全面.
App Store 評分:4.6/5
外語小班教學課程係學習外語嘅傳統途徑之一,而香港歌德學院 (Goethe-Institut),駐香港韓國文化院同香港日本文化協會等機構,都有開辦適合唔同年齡同程度嘅人嘅德文課程,韓文課程同日文課程.呢啲課程嘅導師團隊都係由有多年教學經驗嘅老師組成,有一定嘅質素保證.
延伸閱讀:
私人補習一直係學習外語嘅熱門方法之一.由持有語言教學資歷嘅外語老師教外語,往往都有質素保證,加上一對一教學嘅性質,令教學嘅互動率更高.另外,同學如果喺發音上有錯誤,或者唔明白文法上嘅規則,老師都可以即時作出指正,確保同學可以為將來嘅學習打好基礎.
Amazing Talker
作為網上外語私補嘅一大平台,有嚴謹嘅選擇老師流程,令師資有一定嘅保證.同其他網上補習平台一樣,同學可以自由選擇上堂嘅時間.另外,有別於傳統補習,網上補習唔一定要有固定嘅上堂時間表,同學可以因應自己嘅能力同進度,選擇上堂次數,彈性超高.例如,Amazing Talker 提供私人教授日文嘅課程,適合初學日文嘅你!
Credit: unsplash @sigmund
國立教育廣播電台
國立教育廣播電台
有多個語言嘅教學片段,包括德文,日文,西班牙文等等.另外,教學片段分為初階同進階,適合唔同程度嘅同學.每個單元都有大約超過 150 段片段,由老師詳細講解語言嘅基礎概念,包括 n1-n5 日文文法,日文生字,韓文文法,法文文法等等.
AfterSchool
AfterSchool
係一個網上補習平台,除咗 DSE 補習班之外,而家仲有提供《外語課程》
.課程帶初學者由淺入深
,透切理解一種新語言嘅基本文法用語,全方位打好外語基礎
!
大家有冇試過自學外語?好努力不斷背外語嘅生字,但都唔識點樣講?開始自己睇 grammar 書,但睇完都係唔明白個語言係點運作?甚至到後期,開始覺得自己冇學語言嘅天份,所以想放棄?
AfterSchool 嘅《暑期語言入門課程》幫到你!AfterSchool 為缺乏學外語方法嘅你帶嚟一個學外語嘅機會:我哋嘅日文老師,韓文老師同德文老師會摒棄考試導向嘅學外語方法,由生活開始,掌握日常對話同用字,畀大家輕鬆學習外語!除咗線上影片教學,課程更每星期設有真人直播互動環節,同大家集中訓練口語技巧!
小編偷偷同你講,用下面呢條 link 報名,就可以有 $200 報名優惠!
立即使用 $200 報名優惠:
credit: unsplash @jankolar
唔少同學或者都有過「想學外語」嘅諗法,因為覺得識外語嘅人競爭力好強,或者覺得識外語嘅人好勁,但係自己嘅學習就未必有下文.
每個學外語嘅人學外語都會有自己嘅原因:有人可能因為鍾意日本流行文化同動漫,所以想學日文;有人可能只是因為想增強競爭力,而去學多個語言增值自己.無論係因為咩原因令自己行出第一步都好,都一定要堅持不懈.學語言同做其他嘢一樣,只要持之以恆,不斷努力,例如每日花 10 分鐘背熟日文 50 音,又或者記吓啲生字,先可以成功!
學外語嘅過程好漫長,短則幾年,但如果想學到流利嘅程度,就可能需要更長嘅時間.只要一直努力,大家一定可以成功學到外語.喺學有所成嘅時候,回望最初,大家一定會感激一直堅持不懈嘅自己,加油!
學外語有咩好處?
學外語可以令我哋增加工作機會,延遲腦退化症,喺去旅行嘅時候能夠同當地人溝通等等.
有咩語言學習 App 推介?
Duolingo,Busuu 同 Babbel 都係出名嘅語言學習 App,佢哋亦都提供多種世界語言嘅教學.
有咩學語言嘅方法?
喺香港,我哋通常透過小班教學課程,外語私補,語言學習 App 或者網上外語學習平台學外語.
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
辦公室戀情開唔開始好?
人愈大,圈子愈少.除非你外向到四海之內皆兄弟咁樣,唔係嘅話識男女朋友嘅地方可能一隻手數得哂,當中日日都要返嘅辦公室就係一個最大機會嘅地方.有人話喺辦公室見同時嘅時間比見屋企人多:八個鐘加埋OT,基本上你有一半時間都係望住嗰堆同事.日對夜對,日久生情又好,揀無可揀為咗唔變籮底橙又好,總會有人同同事喺埋一齊,但同時又有好多人避忌同咁Close嘅人有進一步關係,畢竟辦公室戀情要諗嘅嘢真係好多.
同同事拍拖其實冇乜大不了——前提係如果你地一直咁穩定.一齊返工一齊放工,仲可以時時對住自己愛人其實都幾幸福,不過如果他日情海翻波,朝見口晚見面就成為咗最難受嘅一件事.試諗下你地不歡而散,原因係其中一個有第三者,咁比人飛嗰個肯定唔會想再見到依個「衰人」,但偏偏每日返工就見到佢喺公司出現,真係咩心情都冇哂.特別係同第二個春風得意嘅佢Keep住心情靚靚咁同其他同事細聲講大聲笑,你就會覺得為咗大家好嚟好去而隻字不提佢點玩你嘅自己係幾咁蠢——不過講咗又點吖,咪只會搞到連其他同事都唔想面對,最後得返辭職一條路.
可能你地冇分手,一直都相親相愛,但每個人(特別男性)都要喺關係中有一定私人空間,而辦公室戀情最慘就係你做咩都逃唔話對方法眼.由一齊返工到一齊放工,行街睇戲食飯直落,你嘅一舉一動都會比對方見到:你同異性同事傾計會比佢望實,你約其他人會比佢聽住,甚至唔可以扮冇睇WhatsApp所以唔應機,因為佢會直接搵你,依種壓力唔係個個都頂得順.若果你仲係同屋企人住還好,如果你地去到同居依個地步,一日廿四小時,一星期七日都對住,你會覺得難得約到朋友食飯嗰晚係「放監」嘅時候.到時或者係你成世人第一次覺得「冇樓真好」嘅時刻.
唔知大家記唔記得父子與驢嘅故事.你做嘅任何事都會比人閒言閒語,依個情況喺辦公室係會無限放大:你同上司一齊係出賣色相求上位,而你追下屬就係以權謀私日後一定會偏心.就算你追個同職級或者唔同部門都可能會比人話從中搵著數,或者比人話你「點解唔搵個好啲」依啲難聽嘅說話.人言可畏,返咗一兩年嘅你應該一早習慣邊個唔在場邊個就會比人講壞話嘅辦公室政治,而兩個一齊咗嘅男女,自然成為咗其他同時茶餘飯後嘅話題.
當然啦,愛可以係擋都擋唔住,鍾意起上嚟要一齊都係一個自然動作.不過好在香港轉工都仲係好普遍,「魚唔過塘唔肥」你都應該聽過,就算同咗同事一齊,一兩年後你或者佢轉咗工,大家又成為返一對放工後一齊食個飯再齊齊返屋企嘅情侶,咁就乜煩惱都冇哂啦係咪?


text:
Ma Bik San
~Happy sharing~
今日放自己一日假,終於去左想去好耐既姜.美養顏館,一個又靚又叻既fd之心血結晶?
識我嘅朋友都知我周身痛同勞損,又虛成日都病??? 由頭到腳趾尾都係問題??♀ 做嘢忙食嘢唔定時,以前細個就話照捱頂住上,身體而家真係頂唔住,想搵一個地方去調理下身體,終於比我搵到啦!?
呢度無論裝修格局去到治療師以及consultant嘅服務態度都係ichiban ??????主打有機產品配上專業經絡穴位治療,做完成個人refresh哂??勁爽皮?重點係佢地用心想你由內而外咁靚出黎?唔係啲大型連鎖店咁又鎖住你又點又點?呢⋯⋯果啲x瘦站,xxmedical 真係??
香港人壓力大多野諗,個肩頸10個有11個都梗,偏頭痛就跟住黎? 我琴日就係咁,痛到我傻脾氣暴躁到一個點.而家做完頭即刻輕哂,成個人和顏悅色左? down左機既腦又restart反? 堅開心?
今日試後感:好似去左遊樂場咁??? 裝潢設計用色都好舒服? 除左經絡身同眼幫我通塞左好耐既肝膽經之外,又照燈又焗倉?♨ 嘩左出黎… 不過我自己一向信天然療法,因為人既自我復修能力強,爭在你夠唔夠能量比個細胞.呢樣就靠血氣啦,血氣差會便秘又積毒素成個人內外都差幾皮(水腫皮膚差黑眼圈多粒粒諗野慢身又重周身痛etcetc),最後連覺都訓唔到,信我,過來人.? 女仔多數都血氣差少少,好多女仔都係35度女,寒.呢個字就引起一堆問題,大家都心裡有數?
再加上最近壓力大經期亂成日比人話我荷爾蒙失調? 塊面仲要咁大個女未試過爆咁多瘡!???係度做一排treatment 睇下改善成點,希望可以根治啦!?過左廿五仲係咁就GG了 交比你啦 @blingna !?
無論係想靚想健康去搵佢就岩啦!?
P.s 去到響我朵有treatment 送?? ✌??
@ Kang’s Healthyland 姜.美養顏館


text:
伊波拉出血熱
名[編輯]
喺1976年嘅伊波拉河邊,出現咗種未知名嘅病毒,感染咗伊波拉河邊55條村,部分人家甚至滅門.由於疫情出現喺伊波拉河邊,所以就命名為「伊波拉出血熱」.
病原體[編輯]
伊波拉出血熱嘅病原體係伊波拉病毒.佢最先喺1976年嗰陣,就喺扎伊爾(而家係剛果民主共和國)入面發現咗.呢種病毒可以通過接觸傳播,而且傳播嘅速度好快.佢係屬生物安全等級四級(BSL-4)嘅病毒.而且有極高嘅生物危險性.
徵狀[編輯]
如估患者一掂到呢隻病毒重搞出咗個病嚟,可以喺24個鐘入面死得.佢嘅早期病徵包括發燒,喉嚨痛,肌肉痛同頭痛,跟住會反胃,嘔同肚痾,再跟住會肝同腎功能受損,同埋體內外出血等,跟住發展到血火爆重唔停噉嘔嗮啲體內器官嘅壞死組織出嚟,最後就因為大量內出血等原因而死,而且重死得好難睇[1].佢同纖維病毒科嘅瑪堡病毒差唔多,有90%嘅死亡率,佢主要係中風,心肌梗塞,低血容量休克或多發性器官衰竭呢啲病,呢種病毒嘅潛伏期係2——21日.
傳染源[編輯]
究竟伊波拉病毒係出喺邊處,而家都重未知.最初俾人話係嚙齒動物,但係做咗實驗之後,好快又話唔係.有實驗人員發現話,感染咗伊波拉病毒之後嘅蝙蝠係唔會死嘅,噉啫係話,傳染源就好有可能係帶病毒快蝙蝠同埋佢疴出嚟嘅屎尿搞出嚟嘅嘢.但呢個凈係推測,重係咪蝙蝠搞搞震嘅,而家重喺度CHECK緊.不過聽話可以通過直接掂到病人嘅屍體或處理病咗或死咗嘅猩猩,獼猴等動物而引起;重有嘅係,醫務人員喺護理病人嗰陣,如估唔採取有效嘅個人防護,都會掂到呢種病毒.
同佢有關嘅藥物[編輯]
呢種病到而家為止,既冇有效嘅藥物可以醫,又冇點先至有效噉醫到呢啲噉嘅病.


text:
中國殘奧第一金——平亞麗
東京殘疾人奧運會進行得如火如荼,各國嘅健兒都出盡渾身解數,向世界展示堅強嘅意志同埋體育精神.而提起我國參加曾經參加過殘奧嘅健兒,當然要同大家介紹中國殘奧第一金平亞麗. 平亞麗係視障運動員,佢出生喺1961...
中外傳奇 1月前
兩彈元勳郭永懷燒毀留美十年心血只為回國?
繼續同史友們介紹近代中國嘅傳奇人物,今次就想同大家講下兩彈元勳郭永懷.提起呢個人名,相信史友們都會知道佢係中國流體力學家,年輕嘅時侯就係北京大學物理系轉學生,1939年考到中英庚子賠款出國留學名額出國讀書...
中外傳奇 1月前
核工業功勛工人原公浦病逝 三刀車出首顆原子彈「心臟」
提起中國核工業嘅發展,相信唔少史友腦海中都會即時浮現于敏,鄧稼先等專家嘅名,但其實要令核彈成功誕生,當中仲需要有唔少能人異士參與其中,原公浦就係其中一位喇! 原公浦呢個名唔知史友們有冇聽過,但論身份佢...
中外傳奇 1月前
華人建築傳奇貝聿銘代表作品遍佈世界
早兩日就同史友們介紹到華人建築傳奇貝聿銘喺蘇州嘅祖宅雖然無房無廁,但最後就以過千萬嘅價錢賣出,呢位建築界傳奇嘅貝氏家族喺全國甚至有成過千套房產,真係誇張!提到貝聿銘呢個名,阿史當然就要同大家介紹下佢到...
中外傳奇 1月前
東江游擊隊之母李淑桓 送七子女上抗日戰場
近排阿史就喺睇到一套名為《我的家我的國》嘅微紀錄片,當中就講述咗九個香港先輩愛國愛港嘅歷史足跡,而阿史就對李淑桓嘅故事相當感動. 早幾日就係日本投降76周年,呢套紀錄片就有一個故事係以李淑桓為單元主題....
中外傳奇 2月前
失去左腿嘅跳高運動員 三面殘奧金牌得主侯斌
呢排都同史友們介紹唔少我國嘅傳奇運動員,無論係退咗役定還是有份參加今次東京奧運嘅,佢哋都已經為中國爭取到唔少榮譽.而同樣為國家榮譽奮戰嘅其實唔單止得健全嘅運動員,殘奧嘅運動員同樣都係做緊同一件事! 提...
中外傳奇 2月前
里約奧運使出「洪荒之力」 傅園慧
今年東京奧運會曲終人散,國家隊女子游泳代表團响賽事中取得唔錯成績,好似飛魚張雨霏個人項目200米蝶泳奪金,女子4x200自由泳接力賽又拎到金牌.不過今年嘅代表團就無咗上屆里約奧運大出風頭嘅傅園慧. 傅園慧早响2...
中外傳奇 2月前
以最短時間完成大滿貫嘅選手──張繼科
之前就為史友們介紹過我國嘅傳奇乒乓球運動員就好似劉國梁,馬龍等等,而其實喺呢班運動員當中,就有一位號稱係以最短時間完成大滿貫嘅選手,佢就係張繼科喇! 張繼科出生喺1988年嘅青島,佢喺5歲嘅時候就已經開始由...
中外傳奇 2月前
由中國最佳單車運動員到重建香港隊 作育英才沈金康
提起香港嘅運動代表隊,相信唔少史友心目中單車隊係排喺一個好前嘅位置,而香港嘅單車之所以會出到咁多世界冠軍,除咗因為運動員本身嘅天份同埋堅持之外,有一個好嘅教練都係重要嘅因素.阿史所講嘅呢位好教練,曾經...
中外傳奇 2月前


text:
12 JANUARY 2014(SUN)
之前係MYBB.COM見到有第十一屆Epson環保嘉年華嘅入場卷派發,一向鐘意玩嘅我地,見個活動幾有意思又係近近地嘅尖沙咀,所以就登記拎入場卷.
好幸運地我地抽到入場卷,所以又可以去玩啦~
時間剛剛好,我地一到場就開始Rody健康舞活動,當然即係帶小小豬上去玩陣啦~
不過唔知係唔係一到步就開始活動,小小豬好似未WARE-UP好,開頭玩得唔太ENJOY呀~
可能OTTO見仔仔唔識郁,所以走過嚟教小小豬呀~
正當小小豬開始投入之時,原來已經夠鐘玩完依個項目啦~
嘩...玩完RODY仲有一大袋禮物呀,小小豬都不知幾開心呀~
係臨離開嘅時候,我主動請OTTO同小小豬影返張合照留個紀念.不過小小豬俾其他攤位吸引住,唔識望鏡頭~
哈哈...我都係第一次主動請藝人影相同埋傾計,OTTO都真係好NICE,影完相之後仲主動撩小小豬傾計呀(傾左幾句啦...因為小小豬掛住要去玩呀)!之後當我地去玩攤位遊戲時,剛好佢就離開,佢地主動同小小豬SAY GOODBYE呀!
玩完第一個活動,我地就周圍行吓,睇吓啲攤位遊戲先.今次主題係環保,所以場內有好多唔同機構嘅攤位都係以環保為主,等我地有得玩之餘,更可以學習到環保意識~
參觀完之後,當然要即刻去玩.第一個攤位當然係MYBB.COM,要嚟支持吓啦~
原本依個遊戲係需要將回收物品拋到回收箱內,不過因為小小豬唔夠力關係,負責人員好好,只係叫小小豬放入去就當佢完成呀~
第二個遊戲就係夾回收物品,睇吓佢兩父子玩得幾投入.雖然小小豬就唔算夠力夾個夾仔,不過教左一次之後,小小豬就識得依正確位置放好啦~
第三個遊戲就係釣走啲唔可以自然分解嘅廢物~
第四個遊戲就係環保對與錯,其實小小豬真係唔多明,不過負責叔叔好有耐心咁慢慢同小小豬講解,仲教小小豬放對與錯磁石呀~
第五個遊戲就係環保分類,估唔到小小豬係唔洗我地提示之下,自己可以好快咁完成,真係俾左我地一個小驚喜呀~
第六個遊戲就係環保車,不過其實依個遊戲我地都唔係太識玩,只係知道有得玩車....哈哈哈~
依個時候有唱歌表演聽,所以大肥豬同小小豬就去台前聽歌順便休息一陣~
我就去排隊拎扭扭氣球~
撞到兩個環保公仔又影吓先~
抖夠精神又再去排隊玩遊戲~
第七個遊戲就係去玩碌波波,雖然小小豬唔夠力拎起個扭扭架,不過佢都一樣玩得好投入呀~
攡位負責叔叔見佢咁努力,送左好多禮物俾小小豬呀~
第八個遊戲終於到我同小小豬一齊玩,釣燈泡呀~
雖然係限時我地完成唔晒,不過負責姐姐好好人,一樣俾左好大堆禮物我地呀~
原來袋入面其中一份禮物係一本圖書,就係我地排隊嘅時候,小小豬拎左本圖書出嚟,話要講故事我地聽呀~
嚟到今日我地玩嘅最後一個活動,亦都係小小豬至鐘意玩嘅配對卡~
其實場內都仲有好多攡位遊戲,不過因為見小小豬都玩得開始攰攰地,加上夜晚又約左小豬媽食晚飯,所以我地就走啦!
雖然我地都只係玩左大約一半嘅攡位遊戲,不過我地戰利品都十分豐富,有好多都係顏色筆,今次小小豬有可以排畫啦~
之前都曾經去過類似活動,不過當時小小豬都係傻吓傻吓,又唔多肯排隊又唔肯參與.但今次見到小小豬真係有好大嘅唔同,既投入又肯參與(排隊時又唔扭計),最後仲要唔願走咁,所以都令我地好驚喜.
既然小小豬鐘意玩,咁我地真係要留意多啲類似活動,帶小小豬去多啲,既可以有得玩之餘,又可等小小豬參與多啲社區活動,認識多啲唔同人與事嘛!


text:
We 嘩藍屋 Viva Blue House 有獎遊戲送 藍屋 X 癲噹 系列禮物!
Wohoo~ 話咁快就嚟到第2階段嘅 藍屋特色逐個捉 有獎問答遊戲喇!踏入藍屋第一百周年,都好想大眾對於藍屋建築群以人為本嘅保育概念,致力活化嘅願景,以及透過創新方式去推動社區人士主導參與保育計劃嘅營運模式有更深嘅認識!過去第一階段嘅遊戲已經有非常多參加者玩,而咁好玩嘅嘢唔好俾佢停!
第二階段活動去到12月15號晚上23:59截止㗎喇!可能係本年度最大規模有獎問答遊戲,兩個階段合共送出9,240份獎品 你同你身邊嘅家人朋友都唔可以錯過呀~ 想獲得精美嘅禮物,就要立即參加 藍屋特色逐個捉 有獎問答遊戲!
(藍屋 X 癲噹)系列禮物包括 縮骨遮 輕型縮骨遮方便日常隨身攜帶,無論陰晴,伴你同行;手帕 環保隨身小物,俾你輕鬆擦拭汗水及雨水;手工糖 色彩繽紛嘅手工糖有唔同嘅圖案同味道,每粒都係師傅嘅心血結晶!藍屋聯乘 癲噹 @ 貓室 din-dong 推出 #百年藍屋 限定禮物,可以帶住癲噹一齊遊覽百年歷史嘅藍屋,實用又美觀!
對藍屋故事好有興趣?玩完遊戲去網站睇吓啦!得獎通知將會喺12月中響呢個Facebook專頁內公佈!


text:
(聖誕節2018)脫單十法!女生向暗戀男咁樣表白一定成功
聖誕節呢個咁浪漫嘅節日,又真係好令人想同暗戀對象共諧連理嘅,但古語有云「女追男 隔層紗」,好似點講都怪怪哋!如果你覺得對象其實對你都有啲意思,既然諗爆頭,不妨參考小編以下十個有趣的表白方法,睇睇呢個聖誕節能否順利脫單啦!
聖誕脫單表白十法1. 倒數時大叫「我好鍾意你」
一年最興嘅兩個倒數時刻,除咗除夕之外,仲有聖誕節,但聖誕節嘅倒數又不及除夕倒數咁多人,所以非常適合喺倒數「5,4,3,2,1」對方講「Merry Christmas」嘅同時你就大叫一句:「我好鍾意你呀」如果對方係對你有意嘅,聽到一定會望住你對眼甜甜笑笑,即時脫單成功;相反如果無意嘅,咪當佢聽唔到算囉!
聖誕脫單表白十法2. 送聖誕卡
近年電子化流行,令聖誕卡越少人送,當然不計寫給聖誕老人的.要現代人說一句:「聖誕快樂」大部分都會取而代之用Whatsapp,不過可能連Whatsapp內容也只是copy別人的文字再轉發出去,心思越來越少.如果在這個聖誕節,向你嘅暗戀男送上一張聖誕卡,但聖誕卡入面是寫上「聖誕快樂,可以做我男朋友嗎?」完全勾返起那些年讀書時代嘅青春感覺,男生又點會忍心拒絕你呢?
聖誕脫單表白十法3. 男女共處一室
千萬唔好以為用一個公眾壓力就可以成功強逼男生接受你嘅表白,因為男生同女生最大嘅分別就係唔鍾意被強逼,所以最好表白嘅方法一定係單獨相處,而喺男女共處一室嘅情況下,對方亦唔會咁感受到壓力,感覺反而會更良好,更容易接受女生嘅表白.不妨可以挑選一啲特唔嘅地方,例如有主題性嘅情趣酒店作表白之用,唔一定要爆房,當Party Room用都可以,咁如果男生又真係接受你,咪直頭順便開埋房囉,脫單成功!
聖誕脫單表白十法4. 認真嚴肅表白
好多人都會以為飲醉酒可以壯膽表白,但其實對於男生來說,其實反而會覺得你玩玩下,唔認真,所以佢地唔需要好認真咁答你.比較好的做法就係你自己都要認真嚴肅咁對你暗戀嘅對象表白,如果你都覺得對方對你已經有好感,對方見你咁認真一定會認真回應你;但掉返轉,如果你覺得對方本身都冇乜意思,其實你就咪鬼咁勇去表白啦,咪盞食檸檬!
聖誕脫單表白十法5. 送暗示性嘅聖誕禮物
當大家都認為聖誕節係一個應該送禮物嘅節日時,咁表白就應該連帶一份精心準備嘅禮物,而如果想對方知道自己心意,但把口又唔敢講出來,倒不如揀一份代表到自己心意嘅禮物啦!例如送一套Happy Ending嘅愛情電影,一份情侶專用嘅禮物……如果對方接受的話,仲可以即場去睇戲,或者即場用份禮物!So sweet~
聖誕脫單表白十法6. 約唱K
今個聖誕除咗去商場影聖誕Deco之外,其實仲可以約暗戀男生去唱K,然後點所有男女合唱愛情歌,唱到倒數,婉轉得嚟又帶點直接,直接得嚟又不失矜持,都係嗰句:「要明嘅一定會明嘅!」小編比較推介最後唱 Twins嘅《你講你愛我》,幾蠢都一定會明!
聖誕脫單表白十法7. 自編自導自演
小編並唔係叫你誇張到去做一場舞台劇,而係嘗試自訂一個小劇場,令對方有種驚喜嘅感覺啦!例如明知道尖沙咀有busking,就一早夾定busker當晚叫你出去,然後點唱一首情歌送俾暗戀對象;又或者特登同佢去搭扶手電梯,一高一低咁企,然後扮跌親仆落暗戀對象,如果對象有意思嘅,一定會冧爆,成個畫面浪漫而又不失玩味.
聖誕脫單表白十法8. 睇戲偷捉手
若果你一睇到個標題就打算話小編老土,咁你就大錯特錯喇!因為橋唔怕舊,最緊要受!戲院絕對係一個非常好嘅表白地方,仲要唔洗你開口!喺戲院一片漆黑嘅環境裡面,兩個人坐定定一齊睇成個半鐘嘅戲,唔覺意掂到,唔覺意摸到,然後唔覺意捉實對方嘅手都係一件非常合情合理嘅事!不如約埋你暗戀嘅對象聖誕節睇返場戲,試吓玩捉手仔啦!
聖誕脫單表白十法9. 商場幫情侶影相
去到不同商場入面,一定有大堆情侶影聖誕節Deco,一定一定要幫啲情侶合照,因為咁樣你先可以講返句:「可唔可以幫返我哋影呀?」咁先唔會咁突兀,如果對象對你都有啲意思嘅,根本唔會介意同你合照,如果介意嘅,其實你已經失敗咗9成,返屋企食自己算啦!
聖誕脫單表白十法10. 餐廳食情侶餐
呢個方法都幾冒險,但又係一個最快捷同直接知道對方心意嘅表白方法,因為以上其他方法,都仲有個機會和空間俾對方考慮,但聖誕節期間,間間餐廳都一定會做「聖誕節情人套餐」,而聖誕節又一定會需要食飯,咁你就記得開口問:「食情人套餐好冇呀?」因為侍應企喺隔離,佢需要好快回應你,如果答好嘅話,咁即係脫單成功;如果佢答唔好,咁咪叫返個散餐食囉.
其實不論用邊一種方法去表白都好,最最緊要都係你先要心中有數對象對你嘅心意,如果你都知對方對你都冇乜好感,其實無論你用咩方式表白,佢都一定會拒絕!祝各位姊妹聖誕節好運,快快脫單成功!


text:
早前鴨會龍頭雪藍通知大家 Pekkle 出左 "混貨三寶",自此各 Pekkle fans 就疲於奔命,四出搜尋呢三寶,so far 都只係見過 Pekklebaby可以搵得齊三寶,係自己同好友通力合作之下,終於係日前都買齊呢次既 "Pekkle 煎釀三寶" lu...
首先到手既係呢粒〝書形擦膠〞,其實最初只係買到一粒,過左幾日之後,再係另外一間精品店買埋店內最後兩粒,結果一共買到三粒,所以先捨得拆開黎睇,好開心呀!
用 Pekkle 短尺比對一下,好等大家有個概念知道呢粒擦膠大概係咩 size...
拆開包裝,我覺得好靚呀!擦膠以藍及白色做主色,真係整到成本書咁既形狀,就算連封套背面既 Pekkle 頭都好 cute...
呢個印仔就係第二樣買到手既三寶,一樣咁靚!
冇乜技巧,所以印出黎既效果係差左少少,不過唔緊要啦!都係志在比大家睇下個印仔印出黎既咩公仔樣既姐....
呢樣就係最後一樣到手既三寶.由雪藍通知計起,已經行左好多地方,都係冇辦法買得到,其實都見到有間精品店有得賣呢款衫仔 memo pad,可惜偏偏就係賣哂 Pekkle 呢款!!係打定輸數既情況底下,全靠我既好同事兼朋友仔,佢知道我四出搵緊呢本 memo pad,所以都有幫我留意,就係咁佢竟然幫我搵得到,仲要係兩本咁多添!收到實物,覺得比起係網誌睇到仲要得意,原本唸住可以一本儲,一本拆開黎睇,結果都因為太 "靚仔" 所以係唔捨得拆...


text:
2010年8月10日 星期二
三河屋
我好鍾意呢間係紅磡既小店,店舖雖少,食物種類就真係幾多.
比較少有既水雲酢,煎一夜干之類,不過講到最多人黎呢到食既野,一定係個三個飯,忌廉汁吉列豬扒飯,咖哩吉列豬扒飯,同我既至愛鰻魚飯.我次次黎到,每枱都實有以上既其中一個.
鰻魚肥美,又厚又大件,足足有半條咁多,D飯軟硬度適中,整碗配合上黎真係好好食,而且價錢都唔係算貴,如果咁大件鰻魚黎講,算抵食.
呢個飯就係其中一個熱賣貨色,忌廉汁吉列豬扒,其實似飲緊忌廉湯,味道偏甜,食完有D滯,但係味道係幾好食架.至於個咖哩汁,我就未試過,因為每次入到去,都係食鰻魚飯.
這碟三文魚刺身想比之下,就比較失色,雖然嫩滑無渣,但係師父真係好刀工,切得好薄,如果厚切就一定更加好,刺身後面係昆布,感覺好新鮮,平時都係D唔食得既蘿蔔絲,同埋要讚既係WASBI,應該係即磨既.
呢個係椰菜雞卷,用椰菜包住D免治雞肉同雞軟骨,再放落去D高湯到煮.食落去感覺清新,而且鮮甜.
雖然食物好食同吸引,但係環境就真係好殘舊,另一方面,可以話好有家庭FEEL既,不過我都係比較鍾意光鮮D好.因為位與位都幾擠迫.
地址:紅磡明安街14號寶石戲院大廈地下D舖
訂閱: 張貼留言 (Atom)


text:
開學已經一個月啦
感恩,新生活大家都適應得好好
最後,講埋小學雞阿朗
阿朗適應得,真係比預期嘅好
尤其係做功課溫習方面!
其實阿朗佢,係一個好怕寫字嘅小朋友嚟架!
以前寫多兩行,或者擦佢啲功課,佢就會目露凶光,繼而典地嚎哭
好好彩,阿朗而家間學校,抄寫功課唔算多
每個詞語,老師都係要求寫三次就ok!
因為小抄寫嘅關係,對於做功課,阿朗冇抗拒過!
每日放學,都會好自動波做
做完先玩,一啲都唔駛我勞氣! 真係超讚!
亦不得不讚讚學校
佢哋而家開學初期,功課量好溫和
四至五份不等,其實扣除改正嘅功課,有時都只係3,4份啫
遁序漸進咁加功課量上去,我覺得好好呀
聽啲朋友講,有啲小學,開學冇耐,已經下下7,8份功課啦!!!
講真,太多功課,小朋友真係好辛苦架
攪攪下,我驚佢哋會失去學習興趣添呀!
感恩,阿朗能夠入到呢間學校
真心覺得,咁樣嘅學校,真係好適合佢
最近,聞說開始交緊第一程序嘅小一申請表啦
真心覺得,選小學,真係唔能夠只係睇升中派位而決定
可能而家哥哥上咗小一啦
咁我好切切實實地覺得,
其實適唔適合,應唔應付到,係一個更需要考慮嘅問題囉
始終,讀六年嗰個係小朋友
如果,間學校係唔適合佢,而佢又要喺裏面讀六年
真係好辛苦架!
各位媽媽努力呀,希望來年升小一嘅朋友,都能夠如願入讀心儀學校啦!


text:
21 AUGUST 2015(FRI)依排見到好多朋友仔都去食好靚又特別嘅雪糕,所以趁今日小小豬要去尖沙咀上興趣班,放學後我地兩母子就拍拖去試下啦~
門口佈置得咁七彩繽紛,所以都好易就見到啦~
店鋪內既有雪糕又有特飲,每款都好吸引呀~
我地都考慮左好耐,都唔知食咩好,最後就決定兩母子每人買一杯,咁就可以試晒兩款皇牌啦!
心急豬又嚟等食啦~
小小豬嘅冬之富士山~
一見到姐姐拎出嘅時候,小小豬就已經不停"嘩嘩聲",因為依杯底層裡放入左乾冰,所以會不停釋出霧氣,真係好夢幻...超靚呀.
牛乳雪糕再配上法國藍莓醬,味道都唔錯,雪糕有好香濃奶味,甜度都覺得剛剛好.但由於啲雪糕都好快溶,所以都要急急食先得呀.不過有得食雪糕對小小豬嚟講都一定佢問題,佢仲食得不知幾滋味呀~
我嘅森之樹林出場啦~
棉花糖上有少少桑莓爆炸糖及杏仁碎片作點綴,然後罩係抹茶雪糕上,睇賣相都已經非常吸引.坦白講,初時都有啲唔知點入口好,好在店鋪都關住到依一點,係棉花糖同雪糕中間加一個小膠墊,咁食嘅時候就唔洗咁狼狽~
棉花糖一向都係我嘅至愛,所以對我嚟講都一定係好食.不過連埋爆炸糖一齊食,又真係幾特別,就連小小豬都好有興趣呀~
食完棉花糖就到抹茶雪糕,依次嘅抹茶的味又真係俾左我一個小驚喜,整個雪糕都好滑身之餘,味道濃郁得嚟又完全唔會覺得有苦澀味,而且又不會太甜,最好就係雪糕唔會太快溶,可以慢慢食呀~
最底仲有數粒年輪蛋糕,連同雪糕一齊食,又係另一重味覺享受呀~
食完依兩杯雪糕之後,小小豬都已經急不及待話下星期放學後要再嚟.咁都好.....等佢有啲做乖乖動力,下次上堂乖先再嚟過啦!


text:
唔好將對方渣嘅特徵 仲當成對方有個性
感情呢啲嘢,有時可以好純粹,有時又真係好複雜,人心要變起來,無嘢可以控制到.有時候感情最唏噓嘅,莫過於熱戀嘅時候幾乎成為對方嘅一切,但係隨著時間過去,總有一方開始變得闊佬懶理.如果呢個時候你都仲各種自我安慰,搵藉口來開脫對方嘅唔在乎,咁你就真係too young too simple啦!今日DailyView用網路大數據話你知,網友們都經歷過嘅渣男事蹟,至少你可以提前睇出唔對路,唔使等到對方係IG公佈婚訊,你先知道新娘不是你啊!
DV小教室:網路溫度計透過《KEYPO大數據關鍵引擎》大調查觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
明明話要喺公司熬夜開會,第日發現你西裝褸有張酒店餐廳嘅信用卡簽單,問你又話同個客去應酬食飯.你可以怪我多疑咩?轉過頭,你又話返屋企,返成三個鐘都未返到去,飛轉台灣都得啦!我點知你係出咗意外,俾人綁架咗架?現代人手機不離身,又點會真係幾個鐘無睇過訊息.當訊息覆都唔覆,當男友行蹤成謎,你真係要好好諗下會唔會係一個警訊.
喺呢個追求男女地位平等嘅社會,唔少獨立自強嘅女性都表示請過男友食飯,如果交往嘅係年下男,難免就由經濟能力較高嘅女方畀錢.係財力低潮嘅時候,由對方互相扶持當然係加深彼此嘅依賴.不過當一個男人長期由女人埋單,就顯得無擔當又無心.尤其如果對方仲為此感到非常驕傲,一啲都無打算發奮上進來照顧你,姐妹們,係時候睇清楚你嘅枕邊人啦!
男人最緊要有膊頭,可以擋得風雨,擔得起責任.所以當你留意到自己男友經常性射波,你就要謹慎評估同呢個人嘅未來.用個最實際嘅例子,萬一無端端搞大咗個肚,佢又會唔會勇於承擔責任,同你一齊面對呢個意外呢?唔係想畀男人咁大壓力,不過如果佢一有事發生,諗到嘅只有自己,想要馬上撇清關係,就真係建議盡快同呢類渣男斷纜啦.
令娛樂圈「恆」字輩渣男正式留名嘅周永恆,之所以俾人非議除咗因為佢偷食,更大罪名係佢打·女·人!基本上會動手嘅男人,就代表性格上有某程度嘅缺陷.無論係鬧交鬧到惱羞成怒,定還是要用拳頭嚇阻自己女朋友,男人動手就係唔啱.當然除非女方有練開防禦術,普遍而言,男方係體能同力量上都有相對優勢,用傷害女人嘅方式來爭取主導權,簡直可恥!
有女朋友嘅男仔最忌同異性關係過好,偶爾為之嘅舉手之勞都仲可以體諒下,不過私底下仲會經常text,互send去玩嘅照片,咁會唔會太過唔尊重自己女朋友呢?如果你男朋友本身異性緣已經超好,喺你明示暗示提過幾次情況下,都仲唔改變下情況,反而繼續好享受同異性朋友來往嘅曖昧關係,基本上就等同額頭鑿住個渣男兩個字,完.
跟住落來個五點就真係渣男起手式,基本上真心想同你一齊有未來嘅男仔,都唔會出現呢啲特徵.兩個人係埋一齊,信任係絕對關鍵.如果你發現對方講大話,或細或大嘅謊言,無論係善意嘅定還是有隱瞞成分嘅,你都要留心.因為講好聽啲,「唔話你知係唔想你胡思亂想」,但其實大家都知道,令女人胡思亂想嘅正正係點解你可以講大話講得咁自然.
網路上成日都話港女有公主病,但其實唔少男仔都有王子病,尤其嗰啲本身比較有自信嘅男仔,拍拖其實就係想搵嗰女人對佢死心塌地,對女朋友呼之則來揮之則去,根底上就係最愛自己.呢嗰特徵最難睇得出,小事上譬如平時出街做咩是咩都好就得女朋友,但係大事上就一定以自己為先,甚至會用糖衣來包裝自己嘅用意,姐妹們記住擦亮自己雙眼啊!
如果你地拍拖行為僅限於對方屋企,如果你地出街最後嘅結尾一定係上床,如果對方一啲都唔積極參與你嘅生活,如果你開始懷疑自己似對方SP多過對方女友,咁十之八九,你男朋友口中嘅拍拖,其實就係為咗搵個人上床.講真,呢啲嘢你點會feel唔到?對方係咪用心對你,你一定知道.最重要嘅係唔好自己呃自己,趁早清醒過來做正確嘅決定啊!
俗語有云:「錯就要認,打就要企定」,係男朋友心目中,有種錯叫千錯萬錯都唔係佢嘅錯,小事諸如:遲到都係因為塞車啊,會放你飛機都是因為啊邊個邊個太臨時約,甚至大事上:我地曖昧都係因為嗰女仔自己貼埋來,如果你都證據確鑿你男朋友做錯事,你就唔好再曬時間聽佢辯駁啦,及早放生佢,還自己自由吧啦.
呢個斷正得,就基本上係一條鐵錚錚嘅送「分」題.一腳踏兩船,係無藉口架,無任何原因可以解釋出軌嘅發生.又唔係有人攞住支槍,逼佢同其他人發展感情.個啲口中講住「抵受唔住誘惑」嘅人,其實潛台詞就係「我可以冒著失去你嘅風險,以換取一時嘅新鮮感」.咁唔尊重你,咁唔尊重呢段關係嘅人,「渣」呢個字真係當之無愧.
「贈你八字箴言:及早斷纜 回頭是岸」
S.H.E都唱過「人無法決定會為誰動心 但至少可以決定放不放棄」,喺情場上黑仔嘅除咗遇到錯的人,最怕就係你當局者迷,明明呢段感情都已經著曬紅燈,你都可以視若無睹,仲一味向前衝.再加上女孩子都有某程度嘅母性,好容易激發性格上嘅救世主精神,覺得自己可以導一個渣男向善,但最後往往都係流著淚離開.唔好咁傻啦,及早抽身,回頭是岸啊施主.
分析說明:
本研究資料由《KEYPO大數據關鍵引擎》提供,分析時間範圍為2018年05月03日至2019年07月31日.
網路大數據系統觀測港澳地區上萬個網站頻道,包括新聞頻道,Facebook,Instagram及各大討論區,BLOG等,針對討論『渣男特徵』相關文本進行分析,並根據網友就該議題之討論,作為本分析依據.
本文分析之結果,非參考投票,民調,網路問卷等資料,名次僅代表網路討論聲量大小,不代表網友正負評價.
「加入香港網路溫度計Fan Page睇睇網民嘅花生係乜嘢?」>>>
DailyView曰:
說謊的人 要吞一千根針喔!


text:
神秘主義
神秘主義(Mysticism,希臘話 uuσtιkός mystikos)係一種宗教現象,即係指通過某啲修煉或者方法,去達到某一種精神或者靈性嘅境界,至於達到乜嘢境界,就要視乎唔同宗教嘅信仰目的而定,唔同宗教嘅神秘主義表達方式都唔同,但普遍計都係以感受同神之間關係為主要目的,所以以有神論做基礎嘅宗教,都會涉及神秘主義.
宗教學角度認為,神秘主義係所有宗教嘅核心,甚至就係宗教嘅本質,但亦有啲學者認為神秘主義只係構成宗教嘅其中一個元素.神秘主義嘅神秘,其實係指每個宗教信仰最終極嘅對象,而呢個對象好多時係唔可以解釋,接觸或者表達得到,所以為之神秘.
雖然有人認為神秘主義只係喺宗教入面其中一種形式,不過亦有純粹神秘主義嘅宗教或者宗教派系,例如諾斯替主義就係一種神秘主義嘅信仰,而諾斯替主義亦對基督教,猶太教重有好多宗教都造成影響,好似猶太教嘅神秘主義派系喀巴拉,基督教嘅馬田教派,或者伊斯蘭教嘅蘇菲派,都係純粹以神秘主義作為宗教形式.
定義[編輯]
廣義上神秘主義唔一定係同宗教有關,例如突然聽到一個詞,或者見到一個景物,或者任何一種感受,會突然吸引咗去,而且覺得同自己好有關係,至於點解會有咁強烈感受,自己都解釋唔到,呢啲都屬於一種神秘經驗.
宗教神秘主義[編輯]
宗教學角度認為神秘主義係所有宗教嘅基礎,甚至認為神秘主義就係宗教本身,不過亦有一個學術定義,宗教神秘主義要合乎四點:
不可言說性[編輯]
可知性[編輯]
暫時性[編輯]
被動性[編輯]
精神修煉[編輯]
神秘主義悖論[編輯]
心理學角度[編輯]
參考[編輯]
- 《宗教經驗之種種》立緒出版社 ISBN 957-0411-36-8
- 《猶太教神秘主義主流》 四川人民出版社 ISBN 722004181/B213


text:
人總係會對未試過嘅嘢充滿好奇心,而焗桑拿就係我其中一樣未試過嘅嘢.
以前睇得多鄭伊健,成日覺得叫得芬蘭浴嘅地方都龍蛇混雜;到大個終於知道芬蘭浴即係桑拿依種好普通嘅活動,但就到我女朋友覺得唔正經,怕會有啲專比男仔嘅特別服務,所以到而家我都未試過三溫暖到底有幾暖.
早幾日我女朋友突然神神秘秘咁拉咗我入房,然後用一個不懷好意嘅眼神望住我,問我想唔想同佢一齊喺個公眾地方度做啲會令人熱血沸騰嘅事.我聽完之後熱血已經開始喺個鼻流出嚟,心諗唔通佢已經唔滿足於平日喺房嘅纏綿?佢冇再表示即係想同我喺公眾地方點熱血法,只係喺我耳邊用最挑逗嘅聲線同我講「到時我會著件好性感嘅浴衣」然後就走咗去沖涼.
點解係浴衣?我冇深究,因為我已經幻想緊嗰日會幾咁刺激.
頭先同女朋友出街食飯,我緊係問下佢想去邊度做刺激的事,公眾地方係泳池定山頂.結果佢遞咗部電話比我,上面寫住個叫「沐熱乘涼Hot is Cool」嘅活動,原來鄭志剛創辦嘅Culture For Tomorrow (CFT)請咗名芬蘭設計師Ville Hara設計個「sauna kolo」,喺12月8至13日尖沙嘴文化中心露天廣場比市民免費一試芬蘭桑拿嘅吸引之處.「我預約咗兩個位架啦,到時我咪可以同你一齊著住件好性感嘅浴衣喺光天化日之下做啲會令人流哂汗嘅活動囉,係咪夠哂熱血沸騰?」
「係啊係啊,仲有個由本地得獎年輕建築師蕭國健主理嘅leong4 ting2,即係涼亭比我地抖下涼添,又冰又火你話幾爽.」我一面用好無奈嘅眼神望住女朋友,一面用返佢嘅水平陪佢搞爛GAG.雖然有啲失望件事「為何不是我想的那樣」,但喺香港難得有個咁好嘅活動唔洗錢比我地拍下拖,有桑拿又有紙鳥創作咁,總好過日日行商場啦係咪先.
「個活動就12月8先開始,但你有冇興趣今晚就做啲刺激嘅事?」食完飯出咗餐廳門口冇耐女朋友咁問我.
「咁夜仲有地方搞活動咩?」
「我買咗件情趣睡衣,全透視,刺唔刺激?」
我冇答佢,而係馬上截咗架的士,然後抱佢上車飛返屋企.
詳情喺度睇:https://www.culturefortomorrow.org/


text:
每個人心目中都有自己希望達到嘅理想身形,但經常運動嘅你,揮灑汗水後,仲係覺得離理想身形有一段好漫長嘅路?其實除咗運動之外,其他因素都會影響你嘅健身進度.健身專家為你打破N項運動迷思,重塑你嘅健康人生!
#1: 理想身形過份「理想」
每個人對於「理想身形」都有唔同嘅定義,喺訂立自己嘅健身目標前,除咗考慮體重,BMI (Body Mass Index)之外,其實肌肉量,體脂助率,內臟脂肪等,對了解自己嘅身體狀況同目標都十分有幫助.如果有去健身房嘅習慣,不妨去睇吓有無Inbody身體組成分析儀,了解自己身體不同部份嘅脂肪,肌肉量,亦可以知道自己嘅體態有咩需要改變嘅地方.要記住,體重唔係唯一量度身形嘅指標,
當然,如果搵唔到Inbody分析儀,亦可以買一部功能比較全面嘅電子磅,可以量度體重,體內水份,內臟脂肪,基礎新陳代謝率等.要記住,體重唔係唯一量度身形嘅指標,好好了解自己嘅身體狀況,先可以訂定短期同長期嘅目標,慢慢向你嘅理想身形邁進.
#2: 不合適的運動計劃
承接上一個部份,要了解自己身體嘅狀況,先可以訂立一個適合自己嘅運動計劃.唔少人都會相信「只要出汗就係燃消脂肪」嘅想法,其實呢個說法唔係錯,但唔會係絕對正確,流汗絕對唔等於燃脂,而身體嘅脂肪亦唔會因為流汗而排出體外.運動時流汗其中一個原因係要幫助身體散熱,令身體新陳代謝順暢,但如果將流汗視為消脂嘅指標,就係大錯特錯.
要訂立一個適合自己嘅運動計劃,不得不提就係帶氧運動.常見嘅帶氧運動,例如跑步,游水等,強度比較低,亦需要多啲時間先可以達到燃脂嘅效果.除咗做帶氧運動之外,亦可以加入不同嘅重量訓練,令肌肉線條更明顯.唔少女仔都擔心重訓會令自己變得大隻,其實喺運動計劃中加入適當嘅重量,做到減脂增肌,會令身形睇落更健康,亦唔需要擔心會復胖.
做任何運動之前,記得要先熱身,亦需要衡量自己嘅身體狀況,千萬唔好諗住一步登天,慢慢加強訓練嘅強度,俾身體習慣同適應,先可以享受到做運動嘅樂趣同功效.運動後記得要補水,拉筋,亦記得要好好休息.千祈唔好諗住日日做運動就可以快啲達到理想身形,制定休息日,俾肌肉同運動休息,先可以走更遠嘅路!
#3: 飲食習慣出事
成日聽人講「七分飲食,三分運動」,其實係真㗎!只要熱量攝取比消耗量低,想唔瘦都幾難.有不少嘅朋友諗住努力做運動就會達到目標,但係做完運動轉個頭就去食大餐,其實只會白費之前嘅心機.每日飲至少兩公升水,避免食過量高卡路里嘅食物,攝取唔同嘅營養,控制想食快餐嘅邪念,已經幫到好多忙.
當然,唔係人人都可以計算到每餐嘅卡路里有幾多,美食當前,最緊要係 “Always make healthier choices” (揀較健康嘅選擇).減少攝取糖分,唔單止係戒珍珠奶茶,凍檸茶等糖分極高嘅飲品,其實餸菜入面嘅醬汁,例如沙茶醬,甜酸醬,燒汁等,都有好高嘅糖分.如果出街食飯,記得要盡量少汁或者走汁.
想知道點樣先可以達到自己嘅理想身形?做運動遇到平台期?搵我哋傾下啦!每個人都有自己想達到嘅目標,無論你嘅理想身形係點樣,訂立一個適合自己嘅運動同飲食計劃,係成功嘅第一步.運動除咗令人健康,亦會使人快樂,希望大家都可以好好享受運動嘅樂趣!


text:
話說小弟條女今年買左D港女月餅同我過中秋
其實我心到都屌曬鬼 月餅咪月餅 加塊牛肉
不過依到都未係重點 原本件事就咁完
條女開心就得 反正事後都係做其他野
之後條女琴日同我講 佢係IG 見到有2個TVB偽人抄襲 仲扮原創
由是我就開始搵證據 仲發現左D post 同新聞都被消失左
唔知係咪心虛呢 我都唔撚執輸今日即刻出post (其實條女叫因為佢follow左個foodie KOL好耐)
點都好 抄人野咁無恥 緊係要比人追擊
仲要係TVB偽人 今鋪真係冇得輸
人地上年已經構思好個威靈頓牛扒月餅
留意日期係29 SEP 2020 係事主ig Cap圖出來
今年7月出個月餅賣
佢地今年8月中先推出來嫁
咩話點解D post 唔見左既
係咪比人追擊心虛收埋左
唔緊要 有圖有真相 琴日已經cap低左
睇下佢地個WEIBO 同IG先
都叫諗左成年 一野唔撚洗成本 就比你抄左 仲話共同制作
咪玩啦大佬 你2條蛋散偽人 平時煮野食都唔知識唔識 仲共同制作
你話笑死唔笑死
HK01 link 就唔貼了 扮原創?? 市面上冇???
仲話搵錢係其次 真係人唔笑狗都吠
果然人無恥便無敵
Quote:
問到投資了多少,她直言:「今次我哋係take pre-order,所以都唔係投資好多,賺錢係其次,最主要係可以一齊出個product.呢個月餅係用一個西式方法製作一個中式嘅嘢,就好似我哋咁,喺外國長大返到嚟香港,生活都變得近中式文化.始終市面上冇呢樣嘢,最大嘅困難應該係點樣keep到個形狀,同埋個味道,餅皮要點做,點樣夾到個牛味.」陳婉衡笑言,拍攝宣傳硬照時和簡淑兒也試食了很多次:「如果我哋都可以食咁多,我諗大家都會覺得好食!」
歡迎各位巴絲 留名 等佢地遲下又出來賣啦
一係唔買 一買就緊係買正版啦


text:
(洋蔥有錯)TOR最安全模式漏洞自廢隱身功能
原本由美國海軍研究實驗室喺上世紀 90 年代開發嘅 TOR(The Onion Router)洋蔥路由器,早前公布自家瀏覽器 Tor Browser Bundle 存在重大漏洞,有可能俾有心人追蹤到用家嘅真實 IP 位址,令到 TOR 嘅隱身功能失效!
用得 TOR 瀏覽器嘅人,應該都係睇中佢嘅隱身能力.TOR 嘅運作原理係當用家由上網裝置發出上網指令,到真正去到目標網站嘅過程中, TOR 會將你嘅 IP address 進行三次以上嘅加密,而且會以跳板方式,通過世界各地數以萬計嘅 volunteer 電腦,隨機選擇其中三部,每部電腦執行一次加密及解密,令訊息難以追源,連幫你解密及轉發上網指令嘅電腦,互聯網服務供應商,甚至你訪問嘅網站或服務供應商,都無法識別你嘅痕跡,所以 TOR 有一定嘅受歡迎程度,例如社運人士,傳媒,國家安全部門,甚至連毒販,殺人組織,軍火販賣商,色情行業人士等等.
不過,TOR 嘅開發團隊早幾日就公布,發現如果將瀏覽器嘅安全設定調至最高級(Safest)嘅時候,原本瀏覽器係會阻止所有網站執行 JavaScript 程式碼,不過呢個功能竟然未能運作,黑客就可以喺網站上寫入 JavaScript 惡意代碼,只要有 TOR 用家到訪,就會自動喺用家嘅瀏覽器上執行程式,從而追蹤到用家嘅真實 IP 位址.
TOR 瀏覽器存在住呢個咁大嘅漏洞,當然令唔少有隱身需要嘅用家恐慌.不過,TOR 團隊好快已提供更新檔修補漏洞,最新版本係 v11.0.17,如果未更新就要快啲搞.另外,團隊亦提供一個檢查方法,俾用家檢查瀏覽器係咪真係運作緊,只要係搜尋欄輸入「about:config」,輸入「javascript.enabled」進行搜尋,如喺「Value」欄位見到顯示「False」,就代表已關閉執行 JavaScript 功能;相反如果係「True」就要手動熄咗佢.


text:
「地球」
依家事無大小,每當天氣有極大改變同變化嘅時候,大家都會話係同全球的氣候暖化有關.但係又會有幾多人真係會關心點解地球暖化?當然好多科學家都會對於氣候改變有不同睇法,不過無可否認依家嘅天氣真係好反常.所以「地球一小時」嘅真正原意係喚醒大家對全球暖化嘅關注以及環保意識,而試問全球仲有啲乜嘢活動可以令大家關注「全球暖化」呢?
「暖化」
唔知點解今年好似唔多覺有關於「地球一小時」嘅宣傳.係我無乜出街,睇唔到廣告?我都係直至前幾日係屋企嘅大堂先至見到「地球一小時」嘅海報,而且今年好似就連社交媒體上面都無乜宣傳.如果唔係睇到某啲朋友分享真係唔記得完來係今晚.其實熄燈一個鐘頭真係唔係一件好難嘅事,背後有無實質效益雖然無人知,但係最起碼傳遞咗一個好重要嘅環保訊息.
「訊息」
好多人都會質疑「地球一小時」其實係唔係真係可以減少碳排放,因為之前有人發表過一篇文章話其實如果所有人熄晒啲燈,而當大家一個鐘頭後再開番燈嘅時候,其實所需要用嘅能源其實係比起唔用電一個小時更大.雖然係有咁嘅理論,但係個人認為背後嘅訊息其實更加緊要.因為如果全世界嘅人都會因為嚟個活動而更加注意佢哋每日嘅生活,其實嚟樣嘢先至更加重要.
Also published on Medium.


text:
年初一傳嚟悲痛嘅消息,一代宗師葉問次子葉正,年初一晚喺法國病逝,享年83歲.香港媒體向葉正大佬葉準求證,葉準話:「佢尋晚11:00行,喺法國醫院,佢老婆同啲仔女處理緊,我哋都喺等消息.”同時,葉準表示葉正病咗好耐.香港詠春體育會主席李煜昌喺社交平臺悼念葉正師傅.
一代宗師詠春師傅葉問一共有三子兩女,長子系葉準,葉正系二仔,佢7歲就跟隨老豆學習詠春,1949年葉問前往香港,葉正同阿媽張永成,哥哥葉準繼續留喺佛山,直到1962年葉正隨葉準前往香港.
葉正呢個人物,睇《葉問》電影系列嘅觀眾都唔會生暴,呢個人物曾喺甄子丹主演嘅《葉問》電影系列出現,《葉問3》由王實飾演,《葉問4》由葉禾飾演.
有傳聞稱,葉正對于葉問一個人嚟香港時對屋企闊佬懶理,與一位上海女子相好并育有一個野仔相當唔諒解.因此,葉正同阿爸好少交流互動,兩人都系附近武館嘅助教,喺香港時都經常朝早出門口做嘢,晚先返入去.
1972年葉問逝世后,葉正正式離開葉問武館,喺香港開設工廠,并喺私下教人詠春.1994年,葉正退休后,開始喺詠春體育會開國術班教學,同時葉正仲成日去教授詠春.
一代宗師詠春大師葉問生于1893年,本名葉繼問,鄉下系喺廣東佛山.佢身材唔高,光頭舉止斯文,從不大聲講嘢,而且屋企相當有錢.
因為自細就閑不住,鐘意學武,所以老豆將佢送去詠春大師陳華順度學武,陳華順嗰陣本來已經唔收徒弟,但系見到葉問嘅資質好,決定收佢為關門弟子.不過冇過幾年陳華順就病逝咗,不過佢喺病逝前叫自己嘅大徒弟要好好教導葉問,嗰陣時嘅葉問至10來歲.
喺《葉問2》中,佢有一句臺詞系:“世上冇驚老婆嘅男人,凈系得尊重老婆嘅男人.”其實喺真相生活中,葉問同太太張永成都系好恩愛,兩人相敬如賓從來冇嘈過的.
張永成系晚清重臣之后,家境富裕,嫻熟得體,與葉問結婚之后感情好好,兩人生活美滿,有七個啲仔女,最后夭折咗三個,剩低兩兒兩女.
根據葉準講述,阿媽張永成嘅身材樣貌都好,氣質好又有文化,所以葉問對自己嘅老婆,都好嘅信任.可惜兩個人好日子結束喺日軍侵華,日軍占領佛山之后,葉問嘅宅畀日本人占用,從貴公子變咗食咗上餐冇下餐嘅人,淪落到靠朋友接濟.
而從細系富家千金嘅張永成就毫無怨言,開始勤儉持家,同丈夫一齊渡過難關.后尾葉問到香港投靠表姐,因為唔舍得妻兒跟住受罪,所以同妻子商量,等喺香港安頓好就嚟接佢哋,最后葉問就喺香港揾咗個比佢細好幾歲嘅上海女人.
1951年之后,葉問同張永成再都未見過面,張永成都冇再婚,1960年老死喺佛山.而葉問嘅小三唔為大家所認同,葉問嘅弟子都話佢“上海婆”,葉問仲因為佢惹上咗抽鴉片,所以徒弟們都排斥呢個女人.而后尾上海女人生落個細仔,兩個大仔自然都唔認同,葉問嘅晚年咪喺一家人嘅拗撬中度過.
雖然葉問晚年嘅時候,揾咗小三,但喺詠春嘅發展歷史上,佢“一代宗師”嘅名號絕對當之無愧.而二仔葉正都喺推動詠春喺世界各地流傳嘅發展中起到咗至關重要嘅作用.一路走好葉正師傅,你精神會永存于世.


text:
夏天熱死辣辣,鍾意跑步嘅筆者我都唔係日日跑嘅,浸吓水都係一個唔錯嘅選擇,29号就去咗一個主題水上樂園試玩活動,詳細查詢資料就唔多講,可以自己上網揾資料,今篇著重分享試玩過程~
朝早九點九在大學站上大會安排接駁旅遊巴士,準時開車,眨吓眼就到,一落車大會人員就安排我地去 Locker 放置私人物品,每人一條電子感應手帶,唔係插鎖匙果啲咁老土,Locker Size 夠放大背包有餘,旁邊仲有一排人咁高類似試身室的隔格,方便換衫.
户外主題公園
隨即大會人員帶我們約三十人,到室外參觀主題公園,第一個景點係叫烈陽號甲板,有幾個海賊王主角1:1嘅人形硬膠公仔供拍照,以欣賞角度,我就覺得造得幾靚,但我其實係對海賊王這漫畫零認知…
跟住附近有幾個攤位遊戲,其實都係果啲嘢,扔吓嘢拋吓嘢果啲,但係啲公仔就幾靚,而且依種遊戲嘅魔力係,當你唔忿氣或側邊有女仔望住嘅時候,就想表現自己不停咁玩.側邊草地仲會有迪士尼式工作人員,穿上海賊王角色蛤蜊衣周圍走,依啲就啱哂細路,我望咗好耐,都發現唔到佢地用邊個窿睇嘢,同埋三十幾度我心諗會唔會中暑.最後睇埋掛响鐵架上面果個超巨型路飛裝置,就走返上樓去下一個景點~
室內主題展館
行幾极樓梯上到一樓,有個空中花園觀景台,可以望到出面全個白鷺湖,左邊風景係水上樂園,右邊就係整個主題公園,空中花園依度仲有一啲俾小朋友玩嘅番梘水吹波波,如果閣下女朋友係扮萌系少女,佢都啱玩,懒有童真玩吓d飄嚟飄去嘅波波,然後叫你影佢.離開空中花園,行入室内展館終於有冷氣嘆吓,啲冷氣都叫幾恆,首先會有精品區,啲嘢手工幾靚,例如公仔,草帽,T恤及紀念品等等,價錢見人見智.然後側邊一條差不多望唔到盡頭嘅寬敞走廊,就係展覽館,據講好多展示品仲係第一次在港作公開展覽,包括1:1人偶及經典場面佈置等等.
水上競技樂園
終於去到戲肉,當然就係落水,首先返去Locker放低部電話,補吓啲防曬就行去水上樂園區,首先入口處工作人員會為大家穿上救生衣,然後就沿條橋行出去,臨落水有鞋架,可放低拖鞋,跳落水游5,6秒就可以爬上競技區,其實整個競技區可以話係一眼望哂,起初筆者我覺得依啲實屬小兒科,細路仔玩意遮,點知玩落去先知,少年你實在太年輕了,真係好鬼攰,有啲關卡難仲幾高,平衡力胆色力量決一不可~
餐廳
玩完最緊要係食,尤其係落完水之後,果種肚餓就好似飢民一樣,今次旅程最大驚喜是餐廳的小食水準,筆者我好大胆講句,除非你係鐘意食十二度燶味果啲幫派,依度啲小食真係少年蔡瀾都話無得彈,我就好欣賞炭燒美國蠔同埋日式香草黑豚熱狗~
最後响更衣室咪咪麼麼沖個涼 (洗頭水沖涼液自備),坐大會旅遊巴就落返去大學站~
整體嚟講,其實無論你係唔係海賊王粉絲,想夏天有個節目玩吓水嘅,依個係一個唔錯嘅選擇,可以一去~
購票專頁 (樂園最高入場人數: 每節限定150人入場)
陸上樂園 (海賊王) Facebook 專頁
水上樂園(CORE) Facebook 專頁
Fitz 連結: https://fitz.hk/?p=98300
更多:
Fitz Facebook專頁
[越野跑鞋] 實測 Brooks Caldera2
[搶閘先試Brooks] 最新緩震技術鞋款 Levitate
[跑鞋實試] Hoka OneOne Tracer2
[越野跑訓練鞋] 實測 Salomon Sense Pro Max
[越野跑鞋] 評測 Hoka Speedgoat 2
官塘朝偉@Fitz
Fitz Running 跑步
分享連結:


text:
我媽媽同婆婆都有清胎毒嘅習慣,就黎生BB之前我同好多媽媽一樣,都會比較燥熱(同燥底無直接關係嘅,但燥熱引起嘅問題真係會令人好心煩氣躁!).呢個時候千祈唔好以為體質本身係寒底就一定唔關自己事呀!陀住BB嘅嗰陣,因為身體入面嘅荷爾蒙分泌同血液循環都會唔同咗,所以有機會改變體質自己都唔覺㗎~
我本身係熱底,係生完第一胎變咗寒寒地.其實陀住個小朋友係會積聚好多毒素喺個胎同身體入面,如果唔清熱毒,BB就好容易會出現過敏情況.通常會有嬰兒瘡疹,同埋比較容易有濕疹同奶癬.
大仔LaxsBB嗰陣皮膚已經好靚喇,我都好羨慕!
我自己通常6,7個月開始就清胎毒,飲吓啲去胎毒湯水(即係我地嘅去濕湯),通常用嘅湯料有土茯苓,紅菜頭,鑽地老鼠呢幾種.開頭無飲咁密嘅,之後自己慢慢加同調節,同埋會食一啲中醫角度屬於比較寒涼嘅瓜果,例如西瓜,苦瓜,青瓜等等都無問題.
一般人都知啱啱陀BB嘅時候唔好食沙律,有啲穩陣啲嘅媽媽連生果都唔食!始終每一個對清胎毒嘅反應都唔一樣,試過有啲媽媽9個月都唔敢食寒涼嘅野清一清毒!其實最緊要係留意自己身體,就住自己調節飲食,唔好一味跟足一個時間表,因為個個身體都唔一樣架!
咁我係點睇到自己有無胎熱嘅呢?
-
生暗瘡/皮膚出現紅點
-
眼睛容易有分泌物/眼垢
-
常常感到口乾
-
舌苔偏厚和黃
-
便祕
-
痕癢(嚴重的會變成妊娠瘙癢性毛囊炎或丘疹)
如果無出現呢啲徵狀,就唔洗清胎毒喇,不過都要注意飲食同作息時間,留意住身體變化,相信自己嘅感覺!
有咩會引起胎熱呢?
-
熬夜(事業型媽媽要特別注意⚠)
-
火氣大
-
天氣熱
-
食煎炸(熱氣,肥膩),生冷(冰凍)食物
-
冬天常食味濃(辛辣)/燥熱食物(牛肉,羊肉,咖喱就係好例子喇!)
-
濕熱嘅華南氣候都有影響


text:
喺香港,有邊個壓力係唔大吖?唔好睇少呢啲壓力呀,除咗會令你覺得攰,仲好影響情緒,而情緒正正係主導你同另一半纏綿嘅慾望(即係性慾),最慘係連高潮率都有影響.如果因為壓力令到性生活都唔happy嘅話,情緒會更加低落,根本就係一個惡性循環.
其實良好嘅性生活,同埋生活習慣係可以舒緩壓力架,千祈唔好諗住食個快餐就可以解決問題.不如諗住啲舒心嘅事,聽住舒服嘅歌,同一個舒服嘅人,一齊慢慢享受啪啪啪,令身體再次製造happy嘅荷爾蒙,trust me,減壓效用勁過朝早跑10K.
有好心情,好環境,好對手,梗係要配埋最能夠減壓嘅招式啦!同愛侶一齊睇,今晚一齊試吓高潮迭起嘅澎湃減壓法.
側入Spooning
即係點:兩個人一齊向同一方向打側瞓,女前男後,女仔微微曲膝畀男仔喺後面跣入去你嘅妹妹.
點解減壓:spooning係眾多體位之中,男女身體接觸最多嘅一種,畀佢係後面攬實你,嗰種被保護嘅感覺已經好舒壓.咁多親蜜嘅肌膚接觸,正正能夠令身體釋放安多酚,舒緩神經緊張!另外,呢個體位嘅抽插過程比較溫柔,整個抽插過程亦會比較長,亦因為咁,身體處於開心興奮嘅時間亦都拉長咗,最正嘅係,呢個體位嘅入射角,令女仔超high哦!
狗仔式
即係點:兩個人向同一方向跪低,女仔俯身用雙手支撐,男仔從後進入.
點解減壓:毫無疑問,呢個係男仔最愛嘅招式,因為男仔擁有晒所有主導權,減壓之處就係因為你乜都唔使做,就可以享受到性事嘅興奮,你仲可以壓低或者提高身體調較男仔嘅入射角,你仲可以用一隻手自製C點快感,個人最鍾意捉住佢隻放喺我pat pat上面嘅手,嗰種connection係好深層次架.
牛仔雄風 Cowboy Style
即係點:女仔只需要面向上瞓喺床上(或者梳化呀,飯枱都得),男仔騎喺你上面,重點係女仔只需微微張開雙腿,留返窄窄嘅位畀JJ進入,摩擦愈多,性事愈high.
點解減壓:由最經典嘅傳教士體位簡單一twist,就係牛仔式,由最經典嘅傳教士體位簡單一twist,就係牛仔式,分別在於傳教士體位女仔需要腿將開,男仔係上下抽插,力量比較強勁,而牛仔式,女仔對腳只需微微張開,留返少少位畀男仔嘅JJ進入,最正係可以增加JJ同你C點嘅摩擦,高潮必達.另外,牛仔式可以畀你同對手深情對望,互相愛撫,呢啲都係好減壓,好治癒嘅元素哦!分別在於傳教士體位女仔需要腿將開,男仔係上下抽插,力量比較強勁,而牛仔式,女仔對腳只需微微張開,留返少少位畀男仔嘅JJ進入,最正係可以增加JJ同你C點嘅摩擦,高潮必達.另外,牛仔式可以畀你同對手深情對望,互相愛撫,呢啲都係好減壓,好治癒嘅元素哦!
站立狗仔式
即係點:兩個人向住同一方向站立,女仔向前俯身,男仔從後進入(喜歡的話可以不時轉換洞洞).
點解減壓:呢個體位最正嘅係唔需要喺床上進行,輕輕挨住飯枱,椅背或者一幅牆就可以開始啪啪啪,最啱一齊淋浴激烈前戲之後,喺浴室先來一轉時,或者太纏綿仲未碌到返張床又忍唔住嘅時候使用.同狗仔式差唔多,你都可以自行壓低或提高上身調較入射角.
image source: Byron Gray@The Big Book of Sex


text:
文:藍橘子
唔知有冇人同我一樣,每次聽男神黃子華Talk Show,都好期待一樣嘢…唔係除褲,唔係回水,亦唔係表演飲水…
而係,好期待子華會講佢朋友,阿強.
唔知點解,雖然阿強只係一個疑似虛構嘅人物,所發生嘅事亦有可能係虛構出黎,但子華每次講佢,我都覺得好開心.
或者咁講,我好想身邊有一個好似阿強咁嘅朋友.
當我哋步入社會,身邊所有嘢都教曉我哋,要好好收埋自己嘅真感情,嬲嘅時候唔可以發脾氣,應笑嘅時候就要笑,傷心時要堅強唔好喊.
當身邊有人成功,你唔可以羨慕或者妒忌佢,仲要由衷咁恭喜佢.因為咁先叫成熟…
之但係阿強身為一個男人,竟然會妒忌徐子淇.
人哋係女人黎啊阿強!咁又點?有邊個唔想生個仔就袋一億先?
我打成世工每日返公司執屎都搵唔到一千萬,個小朋友連屎都未識屙就有一千萬…公平咩?!
所以阿強係一個好忠於自己情感嘅人,佢單係聽到「咸濕」兩個字已經興奮,所以佢每日聽電台報天氣就要興奮好多次.
子華幾乎每年都講阿強,我亦確信阿強同子華係好好朋友.
我自己面書朋友數量有好多,莫講話熟到令我經常提起佢,甚至好多所謂朋友,要面書提我先記得佢生日.而子華至少每一次打風,都會叫阿強上佢屋企打麻將吖.就算香港有李氏力牆,大不了咪一齊捱眼訓返工囉!
成日聽人講,你想某個人失敗,就要不停去贊同佢講嘅嘢,讚賞佢每一件所做嘅事.當一個人認為自己做乜都啱,咁佢就註定會失敗.子華經常自嘲拍過一套票房慘不忍睹嘅電影《一蚊雞保鏢》,可想而知佢對呢件事非常執著.
但口臭嘅阿強唔單止無鼓勵佢,無講半句好說話,仲會串佢,叫子華改套戲名叫《一蚊雞棺材》,即係點解?抵死啊!一蚊有棺材訓,仲唔抵死啊?
雖然以上所形容嘅阿強,係一個賤到無倫嘅人.
阿強經常執著於小小事而煩惱.相反我哋煩惱緊嘅問題,阿強又可以一笑置之.
身邊有一個咁樣嘅朋友,煩惱應該會少好多,因為遇到有乜困難,見到思想荒謬嘅阿強,反而會覺得,點解我唔可以一笑置之?就算眼前擺一碟燒味壽司,都可以重新組合返一碟碟頭飯出黎啫~
好多人都話,其實阿強,就係心入面嘅另一個自己.其實只係太多人都唔肯將真正嘅自己表現出黎,只夠膽去羨慕阿強咁率真嘅性格.
雖然唔知呢個講法係啱定錯,
不過可以肯定,阿強唔係令你經常唔開心嘅二五仔,
而係一個永遠喺你身邊,為你帶來歡笑嘅好兄弟.
本篇圖文獲作者藍橘子授權刊登,未經准許,請勿轉載!
藍橘子Facebook https://www.facebook.com/BlueGodZi
下一頁


text:
51
11
2
港鐵尖沙咀/尖東站 A1/ L5 出口, 港鐵柯士甸站 F 出口 繼續閱讀
營業時間
星期日至四及公眾假期: 10:30-22:00; 星期五至六及公眾假期前夕: 10:30-22:30
付款方式
招牌菜
相關文章
甜味貓 等級4 2016-11-10
315 瀏覽
抹茶雪糕永遠係不老既潮流~ 如果鍾意食抹茶既人一定識去海港城既菓匠茶屋~ 佢地既雪糕係由3.6牛奶所制,有濃郁既牛奶味,加上抹茶既甘香,兩者加埋岩岩好,唔會互相搶走大家既味~ 質感細滑軟綿,簡直可以話完美結合.仲有,值得一讚係雪糕堅係貨真價實,唔係空心!小丸子質感軟糯好有咬口! 無粉感!個杯勁脆,好重牛油同牛奶味~ 食完成個雪糕再食埋小丸子同個杯真係勁飽~ 繼續閱讀
EstherChan 等級3 2016-08-27
312 瀏覽
食完晚餐行一陣又餓,朋友提意去依間舖食甜品!我點左個抹茶沙冰 同 粟米芝士火腿燒餅黎食!喺依到食甜品唔出奇,不過未試過食燒餅,覺得好奇就點左黎試下! 燒餅外脆內軟,芝士軟林林,粟米甜甜地 (好似飲緊忌廉湯),mix埋一齊好夾!抹茶沙冰甘甘地,好冰涼! 記憶中冇咩奶味,以抹茶味為主! 繼續閱讀
甜品食多咗又驚肥,但系無詭喇,自己真系忍受唔到咁樣節食,甜品系我摯愛嚟嘎!抹茶冰沙味道依然咁正,永遠都唔會令我失望嘅,綠綠的雪糕睇落都唔捨得食喇,開玩笑啫,邊會話唔捨得食啊,咬啖落去,味道甜甜的,口感滑滑的,抹茶味道香香的,好鐘意抹茶啊,食咗甘多次依然都系抹茶最愛嘅,等的時間比較耐,而且企系度等比較累人,但系為了美食是要付出代價的.牛乳味道的也是出乎意料的好吃,是我細妹點的,我吃了幾口,感覺味道是同抹茶不一樣的口感,牛乳味道很濃,而且俾抹茶的更加之滑口,霜淇淋真系一種前人偉大嘅發明,價錢算麻麻喇. 繼續閱讀
Marjorieconrad 等級3 2016-01-23
376 瀏覽
係海港城裡面,細細間店面,不過鐘意抹茶嘅朋友去到或者會瘋狂一下吧,滿滿的都是抹茶製品吖,我對抹茶只係一般,單純來試試係唔係好似出邊傳嘅咁好,要做純抹茶味嘅雪糕,淡綠嘅一隻雪糕,淡淡嘅茶味傳來,都几好聞,雪糕好滑,抹茶味有D苦,雪糕本身有D甜,加埋味道都几好,比之前食嘅一家chacha味道更好.朋友點咗啱出來嘅栗子抹茶雪糕(唔記得叫乜,栗子蓉味道好香好沙好好味,加埋雪糕好大一隻.抹茶沙冰不錯,上面雪糕下面冰沙,混著喝好爽,抹茶味更濃郁.不過唔知點解,食完覺得有點反胃,可能我一下子食得太多了,下次不能咁貪食了. 繼續閱讀
基斯美食誌 等級3 2016-01-09
469 瀏覽
今日去海港城買圣誕禮物比阿媽,一直無揀到想嘅,行到商場三樓,有D口渴同埋肚餓喇,咁就淋住買杯嘢飲,但見到菓匠茶屋有幾多人排隊買,有睇雜志介紹過話呢度嘅雪糕唔錯,排左大概十分鐘左右就到了,呢間環境都算OK,坐得幾舒服.我见前面好多人点抹茶味雪糕,应该味道唔错吧,我都跟风点左个,外表睇落好吸引,一啖落去,抹茶味好濃郁啊,系我食過最好食嘅雪糕之一喇,雪糕好滑,抹茶味又醇厚,又唔會太甜,脆筒都做得好唔錯,香香脆脆,好好味啊.彩虹雪糕,圣诞特别推出嘅新品,我无點,但顔值好高,中意嘅朋友仔可以试下.泡芙有几種口味,我揀左士多啤梨,分量都算大,草莓忌廉搭配得好好,有完整嘅兩粒士多啤梨,不過食完一個覺得有D膩,兩個人一齊SHARE就剛剛好喇. 繼續閱讀


text:
晨早七點幾八點醒左再check已經見到佢去匀香港九龍新界(圖),最後停頓點係美孚.咁其實就算知道佢所在嘅地點都無乜可以做,因為如果你搭得車去,架的士隨時會走左.加上我嗰時手上得部用電話卡嘅廢電話,出街無WiFi 用唔到find my iPhone app,唯有等可靠嘅朋友起身,再定時check下個電話位置啦!
有人會建議d女女唔好帶褸,借d依話凍就叫個男仔借件褸褸下.呢d屎橋我梗有用過啦!但而家有幾可d仔仔會帶褸出街呀~好彩嘅仔仔咪順手攬住你,唔好彩仔仔怕醜/唔識做咪成場戲喺度凍到震囉!
有段日子一個人夜晚搭車返屋企,就會一邊聽盧凱彤嘅〈一個人回家〉,一邊側頭望住窗外嘅街景,眼淚就會不由自主咁流出黎.有時唔知我流淚係因為佢寫得到我嘅感受,定抑或係首歌令我感受到佢嘅感受.我只知佢嘅歌令好多人有共鳴,因為佢表達左內心破碎嘅人經常經歷但好難表達到嘅感受,令聽者喺嗰一刻感到被理解,心底嘅鬱結亦稍微舒解.但我諗佢喺作品寫到出黎嘅孤寂同痛苦,應該只係佢經歷過嘅其中好少部份,佢所經歷嘅係更深刻更真實嘅黑暗.
你同得女人做朋友,就預咗佢哋會係你背後講你壞話.有時越好朋友嘅,其實背後就講得越多.因為有啲女人就係鍾意是非當人情,你同得佢越好朋友俾佢知道越多秘密,佢就會好似大聲公咁將你嘅秘密唱開晒.因為其他人知道條八婆有好多呢啲是非同埋秘密爆,就會因此而接近佢,去打聽消息又或者純粹八卦下.但係講真,你靠是非同埋八卦去維繫嘅友誼,事實上又有幾fd呀~你嗰頭講完人是非,轉個頭咪又係俾人講返!
作為一個28歲嘅女人,你係應該結婚生仔,其實我都唔想咁諗,但係當隔日就有同齡嘅人被求婚,訂婚,結婚嘅post,就等於不斷咁提醒你正常人嘅人生去到呢個階段就應該做呢樣野咁.但其實我又冇話好想結婚,一諗起要對住一個人一世就覺得好悶,同埋嗰啲所謂一生一世嘅承諾,諗起都想嘔.同埋當好多人結婚嘅時候,其實都有人已結完婚再離埋婚添,令我再仔細啲諗究竟結婚呢樣野有咩意義,然後我真係諗唔到,所以我諗呢樣野都唔係咁適合我.
細個我其實係聽廣東歌多.直至中三嗰一年,有兩個好朋友參加左校內歌唱比賽,佢地嘅參賽曲目係Linkin_park嘅In_the_end.其實唔係我參賽,本身都唔關我事,不過好似係因為我屋企有唱k音響組合,所以佢哋就嚟咗我屋企練歌.
睇佢舉止,佢同人講野d眼神閃閃縮縮,一睇就知以前係毒撚一名(而家只係扮唔係.)講野嘴歪歪,唔知係天生定點,但加埋個樣,真係雖無過犯,面目可憎.
「三年!我等左你足足三年!我地重頭黎過呀!」Mark為豪哥報仇而被槍傷致跛腳,又忍辱負重做為做左大佬嘅阿成做抹車仔,只係為左等豪哥返黎,一齊打返以前嘅世界返黎.但豪哥一心只想做返正行,過正常嘅生活,所以只係默默咁搖頭.
如今經歷過不多不少的事情,明白被傷害,有時候並不是因為對方的惡意,而是一絲冷漠,就尤如一把利刃冷冷的把你刺傷.又或是自己盡力用一字一句清清楚楚地表達自己的所知所感,尤如一絲不掛地坦露自己,對方卻不明所以,只草草敷衍幾句.鼓起勇氣坦露自己的情感,結果卻換來撤底的失望.
曾俊華繼黎緊會用網上眾籌去籌募特首選舉經費之後,又開創左特首選舉另一個先河,就係上左個網上平台做左個FB_live嘅訪問,同網民互動.
喺尋日嘅亞洲博覽館,宣佈九龍西選舉結果時,個撚個泛民左膠開心到好似平反左六四咁,落選嘅吳文遠笑到開心到好似自己當選咁.喺讀到何志光票數時,D仆街泛民同左膠喺度起哄.之後讀到毓民嘅票數嘅時候,唔知邊撚個開始嗌「一票不投黃毓民」,然後班仆街泛民同左膠好多人都喺度嗌,不論台上台下.我最記得陳淑莊係企起身喺度嗌,嗌到手舞足蹈.